ഐസിസ് പ്രമുഖന് ഹാജി മുത്താസ് കൊല്ലപ്പെട്ടു - ഇ വാർത്ത | evartha\nഐസിസ് പ്രമുഖന് ഹാജി മുത്താസ് കൊല്ലപ്പെട്ടു\nവാഷിങ്ടണ്: ഐസിസിന്റെ നേതൃത്വത്തിലെ രണ്ടാമത്തെ നേതാവ് ഹാജി മുത്താസ് കൊല്ലപ്പെട്ടു. അമേരിക്ക നടത്തിയ വ്യോമാക്രമണത്തിലാണ് ഇയാള് മരിച്ചതെന്ന് റിപ്പോര്‍ട്ടുകള് പറയുന്നു. ആഗസ്ത് 18 ന് ഇറാഖിലെ മൊസൂളില് വെച്ച് ഇയാളുടെ വാഹനത്തിന് നേരേ വ്യോമാക്രമണം നടത്തുകയായിരുന്നുവെന്ന് വൈറ്റ് ഹൗസ് വ്യക്തമാക്കി.\nഇറാഖില്‍നിന്ന് സിറിയയിലേക്ക് വന്‍തോതില് ആയുധങ്ങളും സ്‌ഫോടകവസ്തുക്കളും കടത്തുന്നത് ഹാജി മുത്തസിന്റെ നേതൃത്വത്തിലായിരുന്നു. കഴിഞ്ഞ രണ്ടുവര്‍ഷമായി ഐസിസിന് വേണ്ടി പ്രവര്‍ത്തിക്കുകയായിരുന്ന ഇയാള് മുമ്പ് ഭീകര സംഘടനയായ അല് ഖയിദയിലെ പ്രമുഖനായിരുന്നു.\nഹാജി മുത്താസിന്റെ മരണം ഐസിസിനേറ്റ കനത്ത തിരിച്ചടിയായി വിലയിരുത്തപ്പെടുന്നു.


നിറവയറുമായി ഷോപ്പിങ്ങിനു പോയ ഗര്‍ഭിണിയായ യുവതി ! പിന്നീട് സംഭവിച്ചത് ? ഞെട്ടിപ്പിക്കുന്ന ദൃശ്യങ്ങള് കാണാം | Malayalam UK\nനിറവയറുമായി ഷോപ്പിങ്ങിനു പോയ ഗര്‍ഭിണിയായ യുവതി ! പിന്നീട് സംഭവിച്ചത് ? ഞെട്ടിപ്പിക്കുന്ന ദൃശ്യങ്ങള് കാണാം\nSeptember 07 09:31 2017 by News Desk 6\tPrint This Article\nഗുവാങ്ഡുവിലെ അത്ഭുതകരമായ ഒരു സംഭവമാണ് ഇപ്പോള് ചര്‍ച്ചയാകുന്നത്. സംഭവം കേട്ടാല് ആരായാലും ഒന്ന് ഞെട്ടിപോകും. നിറവയറുമായി സാധനം വാങ്ങാനെത്തിയ ഗര്‍ഭിണി തിരികെ മടങ്ങിയത് ഒരു കൈയ്യില് കുഞ്ഞും മറുകൈയ്യില് സാധനങ്ങളുമായി. ഗര്‍ഭിണി വളരെ കൂളായി പ്രസവിച്ച ശേഷം നടന്നു പോകുന്ന ചിത്രങ്ങളാണ് ചൈനീസ് സോഷ്യല് മീഡിയയില് വൈറലാകുന്നത്.\nസിക വൈറസ് ഭീതി; അനധികൃത ഗര്‍ഭച്ഛിദ്രങ്ങള് വര്‍ദ്ധിക്കുന്നു\nസ്കൂൾ അദ്ധ്യാപകന്റെ പീഡനം; പ്ലസ് ടു വിദ്യാര്‍ത്ഥിനിക്ക് നിര്‍ബന്ധിത ഗര്‍ഭഛിദ്രത്തിനിടെ മസ്തിഷ്‌ക മരണം\npicks up newborn and grocerieswalks back homeWoman gives birth on street


മോണ്ടിസോറി മികവില് ഡോള്‍ഫിന്‍സിലെ ടീച്ചറാന്റിയും കുട്ട്യോളും - FUTURE KERALA - Future Kerala\nby ലക്ഷ്മി നാരായണന്\t,\t24 August 2019\nഅണുകുടുംബങ്ങളിലെ ജോലിക്കാരായ മാതാപിതാക്കള് നേരിടുന്ന ഏറ്റവും വലിയ പ്രശ്‌നമാണ് കുഞ്ഞുങ്ങളെ നോക്കാന് വീട്ടില് ആളില്ലാത്തത്. ഡേ കെയര് സെന്ററുകള് ഈ പ്രശ്‌നത്തിന് ഒരു പരിഹാരമാകുന്നുണ്ടെങ്കിലും പലപ്പോഴും ഡേ കെയര് സെന്ററുകളുടെ വിശ്വാസ്യത ചോദ്യം ചെയ്യപ്പെടുന്നു. എന്നാല് ഈ ചോദ്യം ചെയ്യലുകള്‍ക്കപ്പുറം മാതാപിതാക്കളുടെ വിശ്വാസ്യതയും സ്‌നേഹവും ആര്‍ജിച്ച സ്ഥാപനമാണ് കൊച്ചി , കാക്കനാടിനടുത്തുള്ള ഇടച്ചിറയില് പ്രവര്‍ത്തിക്കുന്ന ഡോള്‍ഫിന്‍സ് പ്രീ സ്‌കൂള്. ആറ് മാസം മുതല് പ്രായം വരുന്ന ഏതൊരു കുഞ്ഞിനേയും വിശ്വസിച്ചേല്‍പ്പിക്കാവുന്ന ഇടമായി തന്റെ സ്ഥാപനത്തെ മാറ്റിയത് അധ്യാപികയായിരുന്ന മാലിനി അരുണ് മേനോന് ആണ്. മോണ്ടിസോറി വിദ്യാഭ്യാസ രീതി പിന്തുടരുന്ന മാലിനി ,കുട്ടികളുടെ മാനസികവും കായികവും ബൗദ്ധികവുമായ വികസനത്തെ മുന്‍നിര്‍ത്തിയാണ് ഡോള്‍ഫിന്‍സിലെ സിലബസ് ക്രമീകരിച്ചിരിക്കുന്നത്. നിലവില് 200 ല് പരം കുട്ടികളും 13 അധ്യാപകരും 15 ഹെല്‍പ്പര്‍മാരും ഉള്‍പ്പെടുന്ന ഡോള്‍ഫിന്‍സിന്റെ അമരത്ത് ഏറെ സന്തുഷ്ടയാണ് മാലിനി. ”ബിസിനസ് കണ്ണോട് കൂടി മാത്രം കിന്റര് ഗാര്‍ട്ടണ് സെന്ററുകളും ഡേ കെയറുകളും ആരംഭിക്കാതിരിക്കുക, യഥാര്‍ത്ഥ പാഷനോടെ ആരംഭിച്ചാല് തീര്‍ച്ചയായും ഈ മേഖലയില് മികച്ച വിജയം നേടാന് നമുക്കാകും”. കേവലം രണ്ട് കുട്ടികളുമായി പ്രവര്‍ത്തനമാരംഭിച്ച് 200 നു മുകളില് കുട്ടികളെ ഉള്‍ക്കൊള്ളുന്ന ഡോള്‍ഫിന്‍സിന്റെ വിജയരഹസ്യം മാലിനി പങ്കുവയ്ക്കുന്നു…\nവര്‍ഷങ്ങള് നീണ്ടു നിന്ന ചെന്നൈ ജീവിതത്തിനുശേഷം 2013 ല് കുടുംബവുമായി കൊച്ചിയിലേക്ക് മടങ്ങിയെത്തുമ്പോള് മാലിനി അരുണ് മേനോന് എന്ന അധ്യാപികയുടെ മനസ് ശൂന്യമായിരുന്നു. കൊച്ചി തന്റെ ജന്മസ്ഥലമാണെങ്കിലും വര്‍ഷങ്ങള്‍ക്ക് മുന്‍പ് ഇവിടം വിട്ട മാലിനിക്ക് കൊച്ചിയുടെ നിലവിലെ മാറ്റങ്ങള് എന്തെല്ലാമെന്ന് അറിയില്ല. ഐടി മേഖലയില് ജോലിയുള്ള ഭര്‍ത്താവ് അരുണ് മേനോന്റെ ജോലി മാറ്റത്തിന്റെ ഭാഗമായാണ് മാലിനി കൊച്ചിയില് തിരികെയെത്തുന്നത്. നീണ്ട പത്ത് വര്‍ഷകാലം അധ്യാപികയായി ജോലി നോക്കിയിരുന്ന മാലിനിക്ക് വെറുതെ വീട്ടമ്മയുടെ റോളില് ഒതുങ്ങിക്കൂടുക എന്നത് ചിന്തിക്കാന് പോലും കഴിയാത്ത കാര്യമായിരുന്നു. ഭര്‍ത്താവ് ഓഫീസിലേക്കും മക്കളായ ആദിത്യയും അമൃതയും സ്‌കൂളിലേക്കും പോയശേഷം കാക്കനാട് ഇടച്ചിറയിലുള്ള ഫ്‌ലാറ്റില് അനുഭവപ്പെടുന്ന ഏകാന്തതക്ക് ഒരു പരിഹാരം എന്ന നിലക്കാണ് മാലിനി ഒരു ജോലി അന്വേഷിച്ചു തുടങ്ങിയത്. തുടക്കത്തില് പാര്‍ട്ട്‌ടൈം അധ്യാപികയുടെ പോസ്റ്റിലേക്കാണ് അപേക്ഷിച്ചത്. നിരവധി സ്‌കൂളുകള് കയറിയിറങ്ങി അപേക്ഷ സമര്‍പ്പിച്ചെങ്കിലും നിരാശയായിരുന്നു ഫലം. ആരും തന്നെ പാര്‍ട്ട്‌ടൈം അധ്യാപകരെ ജോലിക്ക് വയ്ക്കുവാന് താല്‍പര്യം കാണിച്ചില്ല.\nഅങ്ങനെയിരിക്കെയാണ് താന് താമസിക്കുന്ന കാക്കനാട് ഇടച്ചിറ ഭാഗത്ത് നല്ലൊരു പ്രീ സ്‌കൂള് ഇല്ല എന്ന ഭര്‍ത്താവ് അരുണിന്റെ വാക്കുകള് മാലിനിയെ സ്വാധീനിക്കുന്നത്. ഇന്‍ഫോപാര്‍ക്കിന്റെ സാന്നിധ്യമുള്ളതിനാല് നിരവധി അവിടെ ഒരു പ്രീ സ്‌കൂള് ആരംഭിക്കുകയാണെങ്കില് തീര്‍ച്ചയായും ഗുണകരമാകുമെന്ന് മാലിനിക്ക് തോന്നി. കാരണം ജോലിക്ക് വരുന്ന മാതാപിതാക്കള്‍ക്ക് കുഞ്ഞുങ്ങളെ പ്രീ സ്‌കൂളില് വിടാനും തിരികെ പോകുമ്പോള് വിളിച്ചുകൊണ്ട് പോകാനുമുള്ള എളുപ്പമാണ് മാലിനി പരിഗണിച്ചത്. പിന്നെ അധികം വൈകാതെ തന്നെ തന്റെ മനസ്സില് തോന്നിയ ആശയം അരുണുമായി മാലിനി പങ്കുവച്ചു. മാലിനിയുടെ സ്വപ്നങ്ങള്‍ക്ക് എന്നും പൂര്‍ണ പിന്തുണ പ്രഖ്യാപിച്ചിട്ടുള്ള അരുണ് ഇക്കാര്യത്തിലും കൂടെ നിന്നു. പിന്നെ ഒട്ടും അമാന്തിച്ചില്ല, ജോലിക്കായുള്ള അന്വേഷണം പാതി വഴിയില് ഉപേക്ഷിച്ചു.തന്റെ കൈവശമുള്ള മോണ്ടിസോറി പഠനരീതി ഒന്നുകൂടി അപ്‌ഡേറ്റ് ചെയ്തു. വല്യ മാര്‍ക്കറ്റിംഗ് , ബ്രാന്‍ഡിംഗ് തന്ത്രങ്ങള് ഒന്നും കൂടാതെ ഇടക്കച്ചിറയില് ഒരു കെട്ടിടം വാടകക്കെടുത്ത് ഡോള്‍ഫിന്‍സ് പ്രീ സ്‌കൂളിന് തുടക്കം കുറിച്ചു.\nതുടക്കത്തില് കേവലം രണ്ട് കുട്ടികള് മാത്രമാണുണ്ടായിരുന്നത്. ഇവര്‍ക്ക് അധ്യാപികയും ആന്റിയും കളിക്കൂട്ടും ഒക്കെയായി കൂടെയുണ്ടായിരുന്നത് മാലിനിയും. 2013 ഒക്ടോബര് 14, വിജയ ദശമി ദിനത്തിലാണ് മാലിനി ഡോള്‍ഫിന്‍സിന് തുടക്കം കുറിക്കുന്നത്. തുടക്കത്തില് പ്രീ സ്‌കൂള് സൗകര്യങ്ങള് മാത്രമാണുണ്ടായിരുന്നത്. എന്നാല് പിന്നീട് എല്‍കെജി, യുകെജി വിഭാഗങ്ങള് കൂടി ആരംഭിക്കുകയായിരുന്നു. എല്‍കെജി, യുകെജി ക്ലാസ്സുകള് കൂടി ആരംഭിച്ചപ്പോഴാണ് കൂടുതല് സൗകര്യമുള്ള ഒരു കെട്ടിടത്തിലേക്ക് സ്ഥാപനം മാറുന്നത്.\nമോണ്ടിസോറി ; സമാനതകളില്ലാത്ത പാഠ്യരീതി\nമോണ്ടിസോറി വിദ്യാഭ്യാസ രീതിയിലുള്ള കിന്റര്‍ഗര്‍ട്ടന്, പ്രീ സ്‌കൂള് എന്നിവയോടൊപ്പം ഡേ കെയര് സെന്റര് കൂടി ഉള്‍പ്പെടുത്തിയാണ് ഡോള്‍ഫിന്‍സ് നിലവില് പ്രവര്‍ത്തിക്കുന്നത്. മറ്റ് പ്രീ\nസ്‌കൂളുകളില് നിന്നും വ്യത്യസ്തമായി മോണ്ടിസോറി പാഠ്യരീതി പിന്തുടരുന്നു എന്നതാണ് ഡോള്‍ഫിന്‍സിനെ വ്യത്യസ്തമാക്കുന്നത്. വെറുതെ പുസ്തകത്തിലുള്ള കാര്യങ്ങള് മാത്രം പഠിപ്പിച്ചെടുക്കാതെ ടച്ച് ആന്‍ഡ് ഫീല് രീതിയില് കാര്യങ്ങള് കണ്ടറിഞ്ഞു പഠിപ്പിക്കുകയാണ് ഈ വിദ്യാഭ്യാസ രീതികൊണ്ട് ഉദ്ദേശിക്കുന്നത്. കുട്ടികളെ പോലെ എപ്പോഴും അഴകോടെ ചിരിക്കുന്ന ജീവജാലമായ ഡോള്‍ഫിന്റെ പേര് തന്നെ സ്‌കൂളിനും മാലിനി തിരഞ്ഞെടുക്കുകയായിരുന്നു. പ്രവര്‍ത്തനമാരംഭിച്ച് രണ്ട് വര്‍ഷം കഴിഞ്ഞപ്പോള് 65 കെജിപ്രീ സ്‌കൂള് വിദ്യാര്‍ത്ഥികളും, 40 ഓളം ഡേ കെയര് കുട്ടികളും ഡോള്‍ഫിന്‍സിന്റെ ഭാഗമായി. നീണ്ട ആറ് വര്‍ഷങ്ങള് പിന്നിട്ടപ്പോള് , നിലവില് 200 ല് പരം കുട്ടികളും 13 അധ്യാപകരും 16 ഹെല്‍പ്പര്‍മാര്‍ക്കും സ്ഥാപനത്തിലുണ്ട്. എല്‍കെജി , യുകെജി കഌസുകള്5സെക്ഷനുകളായാണ് ഉള്ളത്. 20 വിദ്യാര്‍ത്ഥികളും ഒരു അധ്യാപികയും ഒരു അസിസ്റ്റന്റ് ടീച്ചറും രണ്ട് ഹെല്‍പ്പര് ആന്റിമാരുമാണ് ഒരു കഌസിലുള്ളത്.\nകുട്ടികള് മാതാപിതാക്കളെ പിരിഞ്ഞു നില്‍ക്കുമ്പോള് വാശിപിടിച്ചു കരയുക എന്നത് സ്വാഭാവികമാണ്. എന്നാല് അത്തരത്തിലൊരു കാഴ്ച ഡോള്‍ഫിന്‍സില് കാണാനാവില്ല. ആദ്യമായി സ്‌കൂളില് വരുമ്പോള് കരയുന്ന കുട്ടിയെ ശാസിച്ചു ക്ലാസ്സില് കയറ്റുന്നതിന് പകരം അവരെ കളിയ്ക്കാന് വിടുകയാണ് മാലിനിയുടെ പതിവ്. മുറ്റത്ത് ഒരുക്കിയിട്ടുള്ള പ്ലേ ഏരിയയില് അവര്‍ക്ക് മതി വരുവോളം കളിക്കാം. കുട്ടികള്‍ക്ക് എന്ത് സഹായത്തിനും ഒരു ആന്റി എപ്പോഴും കൂടെ കാണും. കുട്ടികള് എന്നാണോ സ്വമേധയാ കഌസിലേക്ക് കയറാന് തയ്യാറാകുന്നത്, അന്ന് വരെ ഈ നിലക്ക് പോകും. എന്നാല് അധ്യാപകരോട് ചങ്ങാത്തം കൂടി കുഞ്ഞുങ്ങള് രണ്ട് ദിവസത്തിനുള്ളില് തന്നെ കഌസില് കയറാനാണ് പതിവ്. മോണ്ടിസ്സോറി ഉപകരണങ്ങളുമായി അധ്യാപകര് പതുക്കെ മുറ്റത്തേക്ക് ചെന്നിട്ട് കളിയിലൂടെ കുട്ടികളെ പഠനത്തിലേക്ക് എത്തിക്കുകയാണ് ചെയ്യുന്നത്.മോണ്ടിസോറി പാഠ്യരീതി കുട്ടികളില് കൗതുകം ജനിപ്പിക്കുന്നു. ഇത്തരത്തില് മോണ്ടിസോറി ഉപകരണങ്ങള് കണ്ട കുട്ടികള് കൗതുകം അടക്കാന് പറ്റാതെ അത് എന്താണ് എന്ന് ചോദിക്കുന്നു. ഈ ചോദ്യം കേള്‍ക്കേണ്ട താമസം അധ്യാപകര് മോണ്ടിസ്സോറി ടൂള്‍സ് വഴി കുട്ടികളെ ക്ലാസിലേക്ക് കയറ്റും.\n”മികച്ച അധ്യാപകരെയും വാത്സല്യവും അര്‍പ്പണ മനോഭാവുമുള്ള ഹെല്‍പ്പര് ആന്റിമാരെയും കിട്ടുക എന്നതാണ് ഏറ്റവും പ്രയാസമുള്ള കാര്യം. കാരണം ഞാന് പിന്തുടരുന്ന മോണ്ടിസോറി രീതിക്ക് പിന്തുണ നല്‍കാന് കഴിയുന്നവരാകണം അവര്. അതിനാല് ചേരുന്ന ആളുകളെ കണ്ടെത്തുക എന്നത് ഏറെ ബുദ്ധിമുട്ടുള്ള കാര്യമായിരുന്നു. ഇത്തരത്തില് തെരെഞ്ഞെടുത്ത ആളുകള്‍ക്ക് പൂര്‍ണമായ പരിശീലനം നല്‍കിയശേഷമാണ് ജോലിക്കായി നിയമിക്കുന്നത്. നിലവില് ഇവിടെയുള്ള അധ്യാപകരും ആന്റിമാരും കുട്ടികളെ ഏറെ സ്‌നേഹിക്കുന്നവരും അവരുടെ താല്‍പര്യങ്ങള്‍ക്കൊത്ത് നില്‍ക്കുന്നവരുമാണ്. എന്റെ സ്ഥാപനത്തിന്റെ കരുത്തും അത് തന്നെയാണ്” മാലിനി അരുണ് മേനോന് പറയുന്നു.\nമാതാപിതാക്കളുടെ സംതൃപ്തി പ്രധാനം\nഒരു ഡേ കെയര് അല്ലെങ്കില് പ്രീ സ്‌കൂള് നടത്തുക എന്നത് അത്ര എളുപ്പമുള്ള കാര്യമില്ലെന്നാണ് മാലിനിയുടെ പക്ഷം. കുട്ടികള് എത്ര സന്തോഷത്തോടെയിരുന്നാലും മാതാപിതാക്കള് സന്തുഷ്ടരാകണമെന്നില്ല. കുഞ്ഞുങ്ങള് അവരുടെ അടുത്തില്ല എന്നത് തന്നെയാണ് പ്രധാന കാര്യം.\nഈയവസരത്തില് കുറച്ച് കൂടി മാനസീകപരമായ സമീപനമാണ് ആവശ്യം. കുട്ടികളുടെ ആക്ടിവിറ്റികള് മാതാപിതാക്കള്‍ക്ക് കാണിച്ച് കൊടുക്കുന്നതിനായി സിസിടിവി സൗകര്യങ്ങള് വാട്‌സാപ്പ്, ഫേസ്ബുക്ക് കൂട്ടായ്മകള് എന്നിവ മാലിനി പ്രാവര്‍ത്തികമാക്കിയിരിക്കുന്നു. ഏത് സമയത്തും ഈ ആവശ്യവുമായി ബന്ധപ്പെട്ട് മാലിനി ഓണ്‍ലൈനിലുണ്ടായിരിക്കും. അതിനാല് എപ്പോള് വേണമെങ്കിലും മാതാപിതാക്കള്‍ക്ക് കുട്ടികളുടെ ലൈവ് ചിത്രങ്ങളോ , വീഡിയോകളോ എന്തും ആവശ്യപ്പെടാം. മാലിനി അത് അയച്ചു കൊടുക്കുന്നു. ഭക്ഷണ കാര്യത്തിലും ആരോഗ്യകാര്യത്തിലും പ്രത്യേക ശ്രദ്ധയും പുലര്‍ത്തുന്നു.\nകുട്ടികള്‍ക്കായി ഇന്‍ഡോര് , ഔട്ട്‌ഡോര് കളിസ്ഥലങ്ങള്, എക്കോ ഫ്രണ്ട്‌ലി കളിപ്പാട്ടങ്ങള്, ബുദ്ധിയും മാനസികമായ വളര്‍ച്ചയും ഉറപ്പ് പറയുന്ന കളികള് എന്നിവയെല്ലാം ക്രമീകരിച്ചിരിക്കുന്നു. കുഞ്ഞു കളികളും പാട്ടും ഡാന്‍സും ഒക്കെയായി കുഞ്ഞുങ്ങള്‍ക്ക് ഒരിക്കലും മടുപ്പുണ്ടാകാത്ത തരത്തിലാണ് ഡോള്‍ഫിന്‍സിലെ ഓരോ ദിവസവും കടന്നു പോകുന്നത്. വിദ്യാഭ്യാസം കച്ചവടമല്ല എന്ന് വിശ്വസിക്കുന്ന മാലിനി, തന്റെ കന്നി സംരംഭത്തിലും ഒരു നല്ല മോണ്ടിസ്സോറി സ്‌കൂളിന് വേണ്ട എല്ലാ സൗകര്യങ്ങളും ഡോള്‍ഫിന്‍സില് ഒരുക്കിയിട്ടുണ്ട്. മുറ്റത്ത് ഒരുക്കിയിട്ടുള്ള വിവിധതരം സ്ലൈഡുകളും റൈഡുകളും കുട്ടികളുടെ സുരക്ഷയെ മുന്‍നിര്‍ത്തി മാലിനി പ്രത്യേകമായി പറഞ്ഞു ചെയ്യിപ്പിച്ചതാണ് . മോണ്ടിസ്സോറി ഉപകരണങ്ങള് ബാംഗ്ലൂര് ക്രെഡോളജിയില് നിന്ന് പ്രത്യേകമായി വരുത്തിയതാണ്. വാടകക്കെട്ടിടത്തില് നിന്നും മാറി, മൂന്നു നിലകളിലായി പ്രവര്‍ത്തിക്കുന്ന സ്വന്തം കെട്ടിടത്തിലേക്ക് പ്രവര്‍ത്തനം മാറ്റിയതോടെ കൂടുതല് ഊര്‍ജ്ജത്തിലും ആവേശത്തിലുമാണ് ഡോള്‍ഫിന്‍സിന്റെ പ്രവര്‍ത്തനം.രാവിലെ 9.30 മുതല് 12.20 വരെയാണ് ക്ലാസുകള്. വൈകുന്നേരം 6.30 വരെ ഡേ കെയര് പ്രവര്‍ത്തിക്കും. ബാഗ്, ബുക്‌സ് എന്നിവ ഉള്‍പ്പടെ എല്ലാം സ്‌ക്കൂളില് നിന്ന് തന്നെ കൊടുക്കും. ഇതുകൂടാതെ കുട്ടികളുടെ പഠന നിലവാരം ചര്‍ച്ച ചെയാന്3മാസം കൂടുമ്പോള് പി.ടി.എ മീറ്റിങ്ങും ഉണ്ട്. സ്‌പോക്കണ് ഇംഗ്‌ളീഷ് പരിശീലനത്തിനായി പ്രത്യേക ആപ്പ്, ഫാം വിസിറ്റ് എന്നിവയെല്ലാം ഡോള്‍ഫിന്‍സിന്റെ പ്രത്യേകതയാണ്.\nബിസിനസ് മൈന്‍ഡ് അല്ല പാഷനാണ് പ്രധാനം\nഡേ കെയറുകളും പ്രീ സ്‌കൂളുകളും കൂണ് പോലെ മുളച്ചു പൊന്തുന്ന ഈ കലഘട്ടത്തില് മികച്ച ഒരു സ്ഥാപനം വാര്‍ത്തെടുക്കുക എന്നത് ഏറെ ശ്രമകരമാണ്. ” ബിസിനസ് മൈന്‍ഡോടെ മാത്രം വിദ്യാഭ്യസ മേഖലയിലേക്ക് എത്തരുത്,ആദ്യ സംരംഭം വിജയിച്ച ഉടനെ ഫ്രാഞ്ചൈസികള് തുടങ്ങി വരുമാനം നേടാം എന്ന ചിന്ത വേണ്ട ,കുട്ടികളെ കൈകാര്യം ചെയ്യുന്നത് പോലെ തന്നെ പ്രധാനമാണ് മാതാപിതാക്കളെ കൈകാര്യം ചെയ്യുക എന്നതും , മികച്ച , വിശ്വാസമുള്ള ആളുകളെ ജോലിക്കായി വയ്ക്കുക” താന് വിജയം നേടിയ മേഖലയിലേക്ക് കടന്ന് വരാനാഗ്രഹിക്കുന്ന സംരംഭകരോട്\nമാലിനിക്ക് പറയാനുള്ളത് ഇതാണ്.”\nകൂടുതല് മികവോടെ സ്ഥാപനം മുന്നോട്ട് കൊണ്ട് പോകാന് പദ്ധതിയിടുന്നു മാലിനി അരുണ് മേനോന്റെ അജണ്ടയില് ആദ്യമുള്ളത് ഡോള്‍ഫിന്‍സിനെ അഞ്ചാം തരാം വരെയുള്ള ഒരു സ്‌കൂള് ആക്കിമാറ്റുക എന്ന ലക്ഷ്യമാണ്. ഐടി മേഖലയില് നിന്നും ജോലി രാജിവച്ച ഭര്‍ത്താവ് അരുണ് മേനോനും ഈ സ്വപ്നം യാഥാര്‍ത്ഥ്യമാക്കാന് മാലിനിക്കൊപ്പമുണ്ട്. നിരവധിയാളുകള് ഫ്രാഞ്ചൈസി ആവശ്യപ്പെടുന്നുണ്ടെങ്കിലും ഗുണമേന്മ കുറയുമോ എന്ന ഭയത്താല് അത്തരം ഒരു നീക്കത്തിന് മാലിനി തയ്യാറല്ല.\nTags:\tMontessori, Pre school\nവാട്‌സ്ആപ്പ് വഴിയും ഇനി പണമടയ്ക്കാം; പുതിയ ഫീച്ചറുമായി ഫെയ്‌സ്ബുക്ക്\nഇലക്ട്രിക്കല് വാഹന ചാര്‍ജിങ് പോയിന്റ് പദ്ധതിയുമായി കേന്ദ്രസര്‍ക്കാര്\nബില് ഗേറ്റ്‌സിന് മോദിയുടെ വ്യക്തമായ സന്ദേശം


സ്വന്തം വീട്ടില് പോയ ഭാര്യ തിരിച്ചെത്താന് 10 മിനിട്ട് വൈകി; യുവതിയെ ഫോണിലൂടെ മൊഴി ചൊല്ലി – MOBI NEWS\nസ്വന്തം വീട്ടില് പോയ ഭാര്യ തിരിച്ചെത്താന് 10 മിനിട്ട് വൈകി; യുവതിയെ ഫോണിലൂടെ മൊഴി ചൊല്ലി\nസ്വന്തം വീട്ടില് രോഗിയായ അമ്മയെ കാണാന് പോയ ഭാര്യ പത്തു മിനിട്ട് വൈകിയതിന് ഭര്‍ത്താവ് മൊഴി ചൊല്ലി. ഉത്തര്‍പ്രദേശിലെ എറ്റ സ്വദേശിയായ യുവതിയെ ആണ്, ത്രിപ്പിള് തലാഖ് ക്രിമിനല് കുറ്റമാക്കുന്ന നിയമം പാര്‍ലമെന്റ് പാസാക്കി ദിവസങ്ങള് പിന്നിടുമ്പോള് ഫോണിലൂടെ ഭര്‍ത്താവ് ബന്ധം പിരിഞ്ഞ് ഒഴിവാക്കിയത്.\nഅര മണിക്കൂറിനുള്ളില് അമ്മയുടെ വീട്ടില് പോയി മടങ്ങിവരണമെന്ന് ഭര്‍ത്താവ് ആവശ്യപ്പെട്ടിരുന്നെങ്കിലും താന് പത്ത് മിനിറ്റ് വൈകിയാണ് വീട്ടിലെത്തിയത്. ഇതോടെ സഹോദരന്‍റെ ഫോണില് വിളിച്ച് തന്നെ മൊഴി ചൊല്ലുകയായിരുന്നുവെന്നും യുവതി പറഞ്ഞു. സ്ത്രീധന പീഡനത്തെ തുടര്‍ന്ന് ഭര്‍ത്താവില് നിന്നും നിരന്തര മര്‍ദ്ദനം നേരിടേണ്ടി വന്നിട്ടുണ്ടെന്നും ഇത് മൂലം ഗര്‍ഭച്ഛിദ്രം സംഭവിച്ചിട്ടുണ്ടെന്നും യുവതി വ്യക്തമാംക്കി . ഇനി സര്‍ക്കാരാണ് ഇക്കാര്യത്തില് ഇടപെടേണ്ടതെന്നും തനിക്ക് നീതി വേണമെന്നും അവര് ആവശ്യപ്പെട്ടു. എന്നാല് ഇക്കാര്യത്തില് ശക്തമായ അന്വേഷണം നടക്കുന്നുണ്ടെന്നും പരിഹാര നടപടിയുണ്ടാകുമെന്നും ബന്ധപ്പെട്ട ഉദ്യോഗസ്ഥന് പറഞ്ഞു.\nസര്‍ക്കാര് തന്നെ സഹായിക്കണമെന്നും വിഷയത്തില് ഇടപെടണമെന്നും യുവതി ആവശ്യപ്പെട്ടു. അല്ലെങ്കില് താന് ജീവനൊടുക്കുമെന്നും യുവതി കൂട്ടിച്ചേര്‍ത്തു. പാര്‍ലമെന്റിന്റെ ശീതകാലസമ്മേളനത്തില് ട്രിപ്പിള് തലാഖ് നിയമവിരുദ്ധമാക്കി കൊണ്ട് നിയമം പാസാക്കിയിരുന്നു. ജാമ്യം ലഭിക്കാത്ത കുറ്റമായ മൊഴി ചൊല്ലലിന് മൂന്ന് വര്‍ഷം തടവും പിഴയും ശിക്ഷയായി പുതിയ നിയമം വ്യവസ്ഥ ചെയ്യുന്നു.\n← മരുന്നിനും മറ്റും പണമില്ല, കടുത്ത സാമ്പത്തിക ബുദ്ധിമുട്ടില്; അവിവാഹിതപെന്‍ഷന് അനുവദിക്കണമെന്നാവശ്യവുമായി കന്യാസ്ത്രീകള്\nലക്ഷദ്വീപിലേക്ക് യാത്ര പോകാൻ ഉദ്ദേശിക്കുന്നുവോ?; എങ്കിൽ ഇക്കാര്യങ്ങൾ അറിയണം →\nഹനുമാന്റെ ജാതിസര്‍ട്ടിഫിക്കറ്റിന് അപേക്ഷ; കിട്ടിയില്ലെങ്കില് സമരവുമായി മുന്നോട്ട്\nDecember 8, 2018 By Web Team 0\n‘വെറുപ്പ് സൃഷ്ടിക്കാന് വ്യാജ ചിത്രങ്ങള് പ്രചരിപ്പിക്കരുത്’; സിആര്‍പിഎഫ് മുന്നറിയിപ്പ്\nFebruary 17, 2019 By Web Team 0\nമനുഷ്യാവകാശ പ്രവര്‍ത്തകരുടെ അറസ്റ്റ്: ഹര്‍ജി തള്ളിയത് പുനപരിശോധിക്കില്ല


ധര്‍മശാസ്ത്രം - സര്‍വ്വവിജ്ഞാനകോശം\nധര്‍മത്തെക്കുറിച്ച് പ്രതിപാദിക്കുന്ന ശാസ്ത്രം. ഭാരതത്തിന്റെ പൗരാണിക സംസ്കാരത്തിന്റെ ആണിക്കല്ലാണ് ധര്‍മം. സജ്ജനങ്ങളുടെ കര്‍ത്തവ്യകര്‍മങ്ങളുടെ ആകെത്തുകയാണ് ധര്‍മം. 'ധരതി വിശ്വം ഇതി ധര്‍മഃ' എന്ന് ലിംഗഭട്ടന് അഭിപ്രായപ്പെട്ടിരിക്കുന്നു. ലോകത്തെ നിലനിര്‍ത്തുന്നത് ധര്‍മം എന്നര്‍ഥം. 'ധ്രിയതേ ലോകഃ അനേന ഇതി ധര്‍മഃ' (ഏതൊന്നിനാലാണോ ലോകം നിലനിര്‍ത്തപ്പെടുന്നത് അത് ധര്‍മം). ഭാനുജി ദീക്ഷിതര് 'ധ്രിയതേ ജനൈഃ ഇതിധര്‍മഃ' (ജനങ്ങളാല് നിലനിര്‍ത്തപ്പെടുന്നത് ധര്‍മം) എന്ന വ്യുത്പത്തിയാണ് നല്കുന്നത്. 'ധാരണാത് ധര്‍മ ഇത്യാഹുഃ ധര്‍മോ ധാരയതേ പ്രജാഃ' എന്ന വ്യാസവാക്യങ്ങള്‍തന്നെയാണ് മേല് ഉദ്ധരിച്ച വ്യാഖ്യാനങ്ങള്‍ക്ക് അവലംബം. ധരിക്കുക എന്നര്‍ഥമുള്ള ധൃ ധാതുവില് നിന്നാണ് ധര്‍മപദത്തിന്റെ ഉത്പത്തി. മഹത്ത്വത്തെ സൂചിപ്പിക്കുന്നതാണ് മകാരം. 'ധാരണാച്ച മഹത്ത്വേന ധര്‍മഃ' എന്ന് മത്സ്യപുരാണത്തില് പറയുന്നു. ധര്‍മത്തിന്റെ പരിണതഫലമായ അര്‍ഥകാമങ്ങളിലൂടെയാണ് പരമപുരുഷാര്‍ഥമായ മോക്ഷം ലഭിക്കേണ്ടത്.\nനച കശ്ചിത് ശൃണോതിമേ\nസധര്‍മഃകിം ന സേവ്യതേ.' മഹാഭാരതം: 18: 5-49\n(ധര്‍മത്തിലൂടെയാണ് അര്‍ഥവും കാമവും ലഭ്യമാവുക. എന്നിട്ടും ആളുകളെന്തേ ധര്‍മത്തെ ഉപാസിക്കാത്തത്?) ഈ പ്രശ്നം വ്യാസനെ അലട്ടിയിരുന്നു. ധര്‍മത്തിലൂടെയാണ് യഥാര്‍ഥ സുഖം ലഭിക്കുന്നതെന്ന് അഷ്ടാംഗഹൃദയത്തിലും രേഖപ്പെടുത്തിയിട്ടുണ്ട്.\nമതാഃ സര്‍വാഃ പ്രവൃത്തയഃ\nസുഖം ച ന വിനാ ധര്‍മാത്\nതസ്മാത് ധര്‍മപരോ ഭവ'\n(ആളുകള് സുഖം നേടാനാണ് ഏതു പ്രവൃത്തിയും ചെയ്യുന്നത്. സുഖം ധര്‍മത്തിലൂടെയാണ് ലഭിക്കുന്നത്. അതിനാല് എല്ലാവരും ധര്‍മനിഷ്ഠരാവുക.)\nധര്‍മത്തെപ്പറ്റി പ്രതിപാദിക്കുന്ന ശാസ്ത്രമാണ് ധര്‍മശാസ്ത്രം. ഉദ്ബോധിപ്പിക്കുക എന്നര്‍ഥമുള്ള ശംസ് ധാതുവില്‍നിന്നോ കല്പിക്കുക എന്നര്‍ഥമുള്ള ശാസ് ധാതുവില്‍നിന്നോ ശാസ്ത്രം എന്ന പദം നിഷ്പാദിപ്പിക്കാം. മനുഷ്യരുടെ കര്‍ത്തവ്യങ്ങളെപ്പറ്റി ഉദ്ബോധിപ്പിക്കുന്ന ഉപദേശ സമാഹാരമാണ് ധര്‍മശാസ്ത്രം എന്ന് ചുരുക്കം. വൈദികധര്‍മങ്ങള് പ്രതിപാദിക്കുന്ന ആദ്യത്തെ കൃതിയാണ് ശ്രൗതസൂത്രങ്ങള്. ശ്രൗത പദത്തിന് ശ്രുതിയെ അഥവാ വേദങ്ങളെ സംബന്ധിച്ചത് എന്നര്‍ഥം. ധര്‍മപ്രതിപാദകങ്ങളായ വേദഭാഗങ്ങളുടെ വിവരണമാണ് ഇതില് ഉള്ളത്. പിന്നീട് ഗൃഹസ്ഥ ധര്‍മങ്ങളെ പ്രതിപാദിക്കുന്ന ഗൃഹ്യസൂത്രങ്ങള് ഉണ്ടായി. മതപരമായ അനുഷ്ഠാനങ്ങള്‍ക്കാണ് ഇവിടെ ഊന്നല് കൊടുത്തിരിക്കുന്നത്. തുടര്‍ന്ന് ധര്‍മസൂത്രങ്ങള് വിരചിതങ്ങളായി. ഇവയുടെ അടിസ്ഥാനത്തില് കല്പസൂത്രങ്ങളുടെ ഒരു പ്രവാഹംതന്നെ ഉണ്ടായി.\nധര്‍മസൂത്രങ്ങളുടെ വ്യാഖ്യാനങ്ങളാണ് ധര്‍മശാസ്ത്രങ്ങള്. ഇവയ്ക്ക് രണ്ട് സഹസ്രാബ്ദത്തെ പഴക്കമുണ്ട്. മനുസ്മൃതിയാണ് ആദ്യകാലത്തെ പ്രധാന ധര്‍മശാസ്ത്രഗ്രന്ഥം. ഇതിന് മേധാതിഥി സര്‍വസ്പര്‍ശിയായ ഒരു വ്യാഖ്യാനം രചിച്ചിട്ടുണ്ട്. പ്രധാന ലോകഭാഷകളിലെല്ലാം ഈ ഗ്രന്ഥം തര്‍ജുമ ചെയ്യപ്പെട്ടിട്ടുണ്ട്. പേര് മനുസ്മൃതി എന്നാണെങ്കിലും, സ്വായംഭുവമനു ഉപദേശിച്ചതിന്‍പ്രകാരം ശിഷ്യനായ ഭൃഗുമുനിയാണ് ഇതിന്റെ രചന നടത്തിയത്. 'സ്വായംഭുവോമനുര്‍ധീമാനിദം ശാസ്ത്രമകല്പയത്' എന്ന് ഗ്രന്ഥത്തില്‍ത്തന്നെ പ്രസ്താവമുണ്ട്.\n'തതസ്തഥാ സ തേനോക്തോ മഹര്‍ഷിര്‍മനുനാ ഭൃഗുഃ\nതാനബ്രവീദൃഷീന് സര്‍വാന് പ്രീതാത്മാശ്രൂയതാമിതി'.\nമനുസ്മൃതി : I-60.\nമനുവിന്റെ നിര്‍ദേശമനുസരിച്ച് ഭൃഗു മഹര്‍ഷി രചിച്ചതാണ് ഈ കൃതി എന്ന് ഇതില്‍നിന്നു വ്യക്തമാകുന്നു. 12 അധ്യായങ്ങളിലായി രണ്ടായിരത്തി എണ്ണൂറില്‍പ്പരം അനുഷ്ടുപ് ശ്ളോകങ്ങള് ഇതില് അടങ്ങിയിരിക്കുന്നു. പണ്ഡിറ്റ് ഹരഗോവിന്ദ ശാസ്ത്രി മണിപ്രഭ എന്ന പേരില് മനുസ്മൃതിക്ക് സുഗ്രഹമായ ഒരു ഹിന്ദി ടീക രചിച്ചിട്ടുണ്ട്. സംസ്കൃത വ്യാഖ്യാതാവായ മേധാതിഥിയുടെ അഭിപ്രായത്തില് അഞ്ചുതരത്തിലുള്ള ധര്‍മങ്ങളെ പ്രതിപാദിക്കുകയാണ് സ്മൃതികള് ചെയ്യുന്നത്-വര്‍ണധര്‍മം, ആശ്രമധര്‍മം, വര്‍ണാശ്രമധര്‍മം, നൈമിത്തികധര്‍മം, രാജധര്‍മം എന്നിങ്ങനെ. ആചാരം, വ്യവഹാരം, പ്രായശ്ചിത്തം, കര്‍മഫലം എന്നിവയാണ് ധര്‍മശാസ്ത്രത്തിലെ പ്രതിപാദ്യ വിഷയങ്ങള്.\nമനുവിന്റെ അഭിപ്രായത്തില് സ്മൃതികള്‍തന്നെയാണ് ധര്‍മശാസ്ത്രങ്ങള്; ശ്രുതികള് വേദങ്ങളും.\n'ശ്രുതിസ്തുവേദോ വിജ്ഞേയോ ധര്‍മശാസ്ത്രം\nതു വൈ സ്മൃതിഃ\nതേ സര്‍വാര്‍ഥേഷ്വമീമാംസ്യേ താഭ്യാംധര്‍മോഹിനിര്‍ബഭൌ'.\nമനുസ്മൃതി : I-10.\nശ്രുതിയും സ്മൃതിയും അമീമാംസ്യങ്ങള്-അതായത് ചോദ്യം ചെയ്യപ്പെടരുതാത്തവ ആണെന്നത്രെ ആചാര്യമതം. കാരണം, ധര്‍മം ഉണ്ടായത് ആ രണ്ടില് നിന്നുമാണ്. തുടര്‍ന്ന് ധര്‍മലക്ഷണം നാലു വിധത്തിലുണ്ടെന്ന് ആചാര്യന് പറയുന്നു. വേദം, സ്മൃതി, ആചാരം, മനഃപ്രസാദം എന്നിങ്ങനെ. മനുസ്മൃതിയുടെ പത്താമധ്യായത്തില് ത്രൈവര്‍ണികന്മാരുടെ ധര്‍മങ്ങള് ഏവയെന്നു വിവരിക്കുന്നുണ്ട്:\n'അധ്യാപനമധ്യയനം യജനം യാജനം തഥാ\nദാനം പ്രതിഗ്രഹശ്ചൈവ ഷട്കര്‍മാണ്യഗ്രജന്മനഃ\nഷണ്ണാം തു കര്‍മണാമസ്യത്രീണികര്‍മാണി ജീവികാ\nയാജനാധ്യാപനേചൈവ വിശുദ്ധാച്ച പ്രതിഗ്രഹഃ'\nമനുസ്മൃതി : X - 75; 76.\n(പഠിപ്പിക്കുക, പഠിക്കുക, യാഗം ചെയ്യുക, യാഗം ചെയ്യിക്കുക, ദാനം ചെയ്യുക, ദാനം സ്വീകരിക്കുക ഇവ ആറും ബ്രാഹ്മണര്‍ക്ക് അവശ്യം അനുഷ്ഠേയങ്ങളത്രെ. യാഗം നടത്തിക്കൊടുക്കലും അധ്യാപനവും സജ്ജനങ്ങളില്‍നിന്ന് ധനം സ്വീകരിക്കലും ആണ് അവരുടെ ജീവിതോപായങ്ങള്.)\nഈ മൂന്നു ജീവിതോപായങ്ങളും ക്ഷത്രിയര്‍ക്കും വൈശ്യന്മാര്‍ക്കും നിഷിദ്ധമാണെന്ന് തുടര്‍ന്നുള്ള പദ്യങ്ങളില് മനു അഭിപ്രായപ്പെടുന്നുണ്ട്. ബ്രാഹ്മണര്‍ക്കും ക്ഷത്രിയര്‍ക്കും തങ്ങള്‍ക്കു വിധിക്കപ്പെട്ട കര്‍മങ്ങള്‍കൊണ്ട് ജീവിതം നയിക്കാന് സാധിക്കാതെ വരുമ്പോള് വൈശ്യധര്‍മങ്ങളായ കൃഷിയിലേക്കും കച്ചവടത്തിലേക്കുമൊക്കെ ഇറങ്ങിവരാവുന്നതാണെന്ന് തുടര്‍ന്നുള്ള പദ്യങ്ങളില് പ്രസ്താവിക്കുന്നു.\nമനുസ്മൃതി പോലെ പ്രാമാണികമാണ് യാജ്ഞവല്ക്യസ്മൃതി. മനുസ്മൃതിയില് പരാമര്‍ശിക്കുന്ന വര്‍ണാശ്രമധര്‍മങ്ങളും സദാചാരനിയമങ്ങളും രാജനീതിയുമെല്ലാം ഇതിലും ചര്‍ച്ച ചെയ്യപ്പെടുന്നുണ്ട്. ഇതിന് വിശ്വരൂപന് ഒരു വ്യാഖ്യാനം രചിച്ചിട്ടുണ്ട്. ആയിരത്തിമുപ്പതില്‍പ്പരം ശ്ളോകങ്ങളുള്ള ഈ സ്മൃതിഗ്രന്ഥം മനുസ്മൃതിയോടൊപ്പം ഭാരതത്തിലും വിദേശത്തുമുള്ള പല ലോ കോളജുകളിലും പാഠ്യവിഷയമായി സ്വീകരിക്കപ്പെട്ടിട്ടുണ്ട്. നിയമവിരുദ്ധമായി പ്രവര്‍ത്തിക്കുന്ന ന്യായാധിപന്മാര്‍ക്ക് ഇരട്ടി ശിക്ഷ കൊടുക്കണമെന്നാണ് യാജ്ഞവല്ക്യന്റെ നിര്‍ദേശം. കള്ളസാക്ഷി പറയുന്നവര്‍ക്കും അദ്ദേഹം കടുത്ത ശിക്ഷ വിധിക്കുന്നുണ്ട്. യാജ്ഞവല്ക്യസ്മൃതിക്ക് മിതാക്ഷര എന്നൊരു ഭാഷ്യവും രചിക്കപ്പെട്ടിട്ടുണ്ട്. പിന്നീടുണ്ടായ സ്മൃതികളാണ് നാരദസ്മൃതി, പരാശരസ്മൃതി എന്നിവ. എല്ലാ സ്മൃതികളും പദ്യരൂപത്തില് വിരചിതങ്ങളാണ്. ഗൗതമന്, ബൗധായനന്, വസിഷ്ഠന്, ആപസ്തംബന് തുടങ്ങിയവര് ഗദ്യരൂപത്തില് രചിച്ച ധര്‍മസൂത്രങ്ങളുടെ പിന്‍ഗാമികളാണ് സ്മൃതികളെല്ലാംതന്നെ. ഇതിഹാസ പുരാണാദികളെയും ചിലര് സ്മൃതികളായി കരുതുന്നുണ്ട്. വിക്രമാദിത്യന്, വിജ്ഞാനേശ്വരന്, ഹേമാദ്രി തുടങ്ങിയവര് സ്മൃതികളെ വ്യാഖ്യാനിച്ചവരാണ്. ധര്‍മശാസ്ത്രഗ്രന്ഥങ്ങളുടെ അടിത്തറ സനാതനമതമായ ഹിന്ദുധര്‍മം തന്നെയാണ്. ഏറ്റവും ഒടുവില് ഉണ്ടായ രണ്ട്ധര്‍മശാസ്ത്ര ഗ്രന്ഥങ്ങളാണ് ലക്ഷ്മീധരന്റെ കല്പതരുവും ജീമൂതവാഹനന്റെ ധര്‍മരത്നവും.\n"http://web-edition.sarvavijnanakosam.gov.in/index.php?title=%E0%B4%A7%E0%B4%B0%E0%B5%8D%E2%80%8D%E0%B4%AE%E0%B4%B6%E0%B4%BE%E0%B4%B8%E0%B5%8D%E0%B4%A4%E0%B5%8D%E0%B4%B0%E0%B4%82" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 09:50,6മാര്‍ച്ച് 2009.


Posted by ദേവന് at 12:49 PM\nഈ തിരുവനന്തോരം സ്ലാങ്ങും തൃശൂര് സ്ലാംഗും മലപ്പുറം സ്ലാംഗും ഒക്കെ കേട്ട് ഒരു തനി കൊല്ലം സ്ലാങ്ങിനെ കുറിച്ച് ഞാന് പണ്ട് ആലോചിച്ച് നോക്കീണ്ടുണ്ട്. എനിക്ക് കൊല്ലത്തിന്റെ മാത്രം എക്സ്ക്ലൂസീവായി തോന്നിയവ ദേവന് പറഞ്ഞവ കൂടാതെ ദാ ഇവയാണ്.\nവരും - വെരും\nതരും - തെരും\nവരാന് - വെരാന്\nതരാന് - തെരാന്\nവരുന്നോ - വെരുന്നോ\nവരുന്നു - വെരുന്നു\nതരുന്നോ - തെരുന്നു\nതരുന്നോ - തെരുന്നോ\nപോകാം - പാം\nകൊല്ലക്കാര് ഇങ്ങനെയൊക്കെയല്ലേ പറയുന്നത്? ഇവയൊക്കെ അല്ലാതെ കൊല്ലത്തിന്റെ ഒരു സ്ലാംഗ് എന്ന് പറഞ്ഞ് വേര്‍തിരിച്ചെടുക്കാമോ?\nപണ്ടൊരു തിരുവന്തോരം കുട്ടി മലയാളവേദിയില് പറഞ്ഞപോലെ വള്ളുവനാട്ടുകാരൊഴികെ ബാക്കിയെല്ലാവരും അവരവരുടെ പ്രാദേശിക മലയാളം മോശമെന്നു കരുതുന്നവരല്ലേ കലേഷേ, പ്രാദേശിക ആക്സ്റ്റന്‍റ് വ്യതിയാനം ‘മരിച്ചോണ്ടിരിക്കുവാ’.\nകൊല്ലത്ത് വധു എന്നതിനെ ‘പൊറുതി‘ എന്നു പറയുമായിരുന്നു. കള്യാണത്തിനെ മുണ്ട് കൊട എന്നും (ഒരു മുണ്ടു വാങ്ങിച്ച് കൊടുത്തിട്ട് കൂടെ പൊറുക്കല് മാത്രമായിരുന്നല്ലോ കല്യാണം)നായര് എന്നതിനെ റെസ്പെക്റ്റ് ഇല്ലാതെ “ചാര്“ എന്നും അതിന്‍റെ സ്ത്രീലിംഗം ആയ അമ്മ എന്നതിന്‍റെ “അച്ചി” എന്നും വിളിച്ചിരുന്നു (നാണൂച്ചാരും നാണിയച്ചിയും വന്നായിരുന്ന്) ഇത്തരം പ്രയോഗങ്ങളൊന്നും ഇന്നു നിലവിലില്ല.\nത്രിശ്ശൂക്കാര് പറയുന്ന ചിലത് ...\n*നീ വെര്‌ണ്ട്രാ? - താങ്കള് എന്റെ കൂടെ പോരുന്നുണ്ടോ?\n*ചായുടിക്കാണ്ട്രാ - താങ്കള് ചായ കുടിക്കാന് എന്റെ കൂടെ വരുന്നുണ്ടോ?\n*മ്മ്ക്ക് തെറിക്ക്യാറാ - എന്നാല് നമുക്ക് പോയാലോ?\n*ഇമ്മറോടെ - എന്റെ വീട്ടില്\n*ന്ന് ജോസ്‌ല് ന്ത്‌റ്റണ്ടാ - സുഹൃത്തേ ഇന്ന് എന്താണ് ജോസ് തീയറ്ററിലോടുന്ന സിനിമ ??\n*ചുള്ളന് ജാതി പൊതിക്കെട്ടഴിക്കല് ഗഡീ - അദ്ദേഹം ഒരുപാട് നേരം പലപല വിഷയങ്ങളെക്കുറിച്ച് വളരെ വാചാലമായി സംസാരിച്ചു.\n*എന്തിറ്റ് മെടച്ചിലാ മെടഞ്ഞേ..- എന്തുമാത്രം മര്‍ദ്ദനമാണ് ആള് നടത്തിയത്..\nമറ്റുള്ള തൃശ്ശൂരാര്‍ക്ക് ചാന്‍സ് കൊടുക്കാന് വേണ്ടി ഞാന് ഇവിടെ നിര്‍ത്തുന്നൂ.\n* ന്റോടെ - എന്റെ വീട്ടില് (ന്റ എന്നതിനു മുമ്പില് വേറെന്തോ പ്രയോഗമുണ്ടു്, ഇ എന്ന സ്വരത്തിനു സമാനമായിട്ടുള്ള ആ ശബ്ദം എഴുത്തില് പ്രതിഫലിക്കുന്നില്ല)\n* ഇയ്യ് (യ്യ്) - നീ\n* അണക്ക് - നിനക്ക്\n* പൂവ്വാ - പോവാം\nതൃശൂരുള്ള പോലെ ആര്‍ഭാടമായിട്ടുള്ള പ്രയോഗങ്ങള് (തെറിക്കുക, മെടയുക ഇത്യാദികള്) എന്റെ നാട്ടില് കാണുന്നില്ല. മേല്‍പ്പറഞ്ഞവ തന്നെ ഒരു സമൂഹത്തിന്റെ പല തട്ടിലും ഉപയോഗിച്ചും അല്ലാതെയും കാണുന്നു. തൃശൂരിലെ നസ്രാണിയും നായരും “എന്തൂട്രാ“ എന്നു ഐക്യകണ്ഠേനെ പറയുമ്പോള് മലബാറില് കാര്യങ്ങള് കുറേകൂടി വ്യത്യസ്തയുള്ളതാണു്.\nകല്യാണത്തിനെ തിരുവന്തരത്തുകാര് പണ്ട് പറഞ്ഞിരുന്നത് “പെടപെട” എന്നയിരുന്നു. ന്ന്‌ച്ചാല് “പുടവ കൊട”\nമലപ്പുറത്തെ സംഭാഷണങ്ങളില് നിന്ന്.\nഇന്റോടെ- എന്റെ അടുത്ത്.\nഇജ്ജ് മധുപകരു.. മലര് ചൊരിയു...\nഇന്റോടെ നീ ഉണ്ടായിരുന്നെങ്കിലെന്നു ഞാന്..\nകുമാരയണ്ണന്റെ വിഴുന്ന പൂവേ\nപെടപെട കൊല്ലത്ത് പൊടവൊടപൊടവൊട ആണു കുമാറണ്ണാ\nഒരു പാലക്കാടന് സംഭാഷണശകലം\n"പരിയമ്പ്രത്തിക്കു് പോണ്ടാ ട്രാ. അവ്ടെ നായിണ്ടാവും. തെന്നേന്നും മൂത്താരെ ഇന്നലെ ഞാനവ്ടെ പാത്രം മോറിക്കോണ്ടു ന്‌ക്കുമ്പോ, തെള്‌ന്നനെ വെള്‌ത്ത്ട്ടു് ഒരു നായ് അത്യേങ്ങനെ പോണു് കണ്ടു" = വീടിന്റെ പിന്‍വശത്തേക്കു് പോണ്ടെന്നു് ചുരുക്കം. ഇന്നലെ പാത്രം കഴുകിക്കൊണ്ടുനിന്നപ്പോഴാണു് (നീലി) വെള്ള നിറമുള്ള ഒരു് നായ അതിലേ പോകുന്നതു കണ്ടതത്രേ. മൂത്താര് എന്നതു് മുതലാളി എന്നയര്‍ഥത്തിലാണു് പ്രയോഗിച്ചിട്ടുള്ളതു്. ബഹുമാനസൂചകം ആണീ പദം.\n"അപ്വേട്ടാ നിങ്ങടെ ചെക്കന് ദാ കല്യാണ്യേടത്തീന്റെ തൊടെടെ ഉള്ളില്‌ണ്ട് ട്ടോളിന്" എന്നു പറഞ്ഞാല് തൊടി അഥവാ പറമ്പു് എന്നതിന്റെ പാലക്കാടന് ഉച്ചാരണം അറിയാത്തവര് ശ്ലീലമാണോ എന്നു ശങ്കിച്ചേക്കും. അപ്വേട്ട, ഏട്ട അഥവാ ഏട്ടന് തന്നെ.\nഇയ്യിടെ കേട്ട ഒരു തൃശ്ശൂര് പ്രയോഗം കൂടെ പറയാം\n"ഹൌ! ബിരിയാണി കണ്ടപ്പോ ചെക്കന് സ്രാവായി. എനിക്കിഷ്ടപ്പെട്ടില്ല്യ. ഒരു വികാരല്ല്യാത്ത ഭക്ഷണം!" ഇതിലേ സ്രാവു് വികാരം എന്നീ പ്രയോഗങ്ങളുടെ ഉല്‍പത്തി എങ്ങനെയാണാവോ?\nചീത്തവിളിയില് ചിലതു് പറയാനുണ്ടായിരുന്നു.\n'ആടിച്ചു് കുറ്റി തിരിക്കും'\n'ഏപ്പക്കുറ്റിക്കു രണ്ടെണ്ണം തന്നാലുണ്ടല്ലോ'\nബന്ധമില്ലാത്ത ഒരു സീതിഹാജി ഫലിതവുമോര്‍മ്മ വന്നു.\n" ഞമ്മളെ പറ്റി ഇവന്മാരു് പറഞ്ഞു നടക്കണതു് ഞമ്മളു് വാക്കിനു് വാക്കിനു് തെറി പറയ്ണൂന്നാണു്. ങ്ങളെന്നെ പറയിന്. ഞമ്മളിപ്പൊ ത്രനേരായിട്ടു് ങ്ങളോടു് സംസാരിക്കണതല്ലേ ഞമ്മളെന്തു് ഉമ്മാന്റെ ---ആണു് പറഞ്ഞതു്??\nഉല്പത്തിപുരാണമൊന്നുമില്ല മാഷെ, തൃശൂരെ ഗഡികളു് ഇങ്ങിനെ പലതും കുക്ക് ചെയ്ത് വിട്‌ണ്ട്. വികാരല്ല്യാത്ത ഭക്ഷണം ന്നു് കേട്ട് അറിയാ‍തെ പൊട്ടിച്ചിരിച്ചുപോയി. എന്തൊക്കെയായാലും സ്ലാങുകളുടെ കാര്യത്തില് തൃശൂര്‍കാരെ കഴിച്ചെ കേരളക്കരയില് മറ്റൊരു ജനമുള്ളൂ. കഷ്ടം മൂന്നുമൂന്നരക്കൊല്ലം ഇവന്മാരുടെയൊപ്പം തേരാപ്പാര നടന്നിട്ടും ഞാനൊന്നും പഠിച്ചില്ല. തൃപ്പറയാറ് സൈഡിലെ കുറച്ചു കടാപ്പുറം ഭാഷയല്ലാതെ..\nവികാരല്ല്യാത്ത ഭക്ഷണം.:) അത് 2006 ഡൈലോഗാണല്ലോ.!\nA reference guide to "folklore" as well as "30 mins to becomeamimicry artist".\nVery informative and u can contribute many more if u talk with me for5mins.\nPakka thrissur amittu....\nസാധാരണ തൃശൂര് ഭാഷ കേട്ടാ, ബാക്കി ജില്ലക്കാര് ഒരു കാര്യൂല്യാതെ ചിരിക്കും. ഇപ്പൊ വിസാലമനസകന് എഴുതിയ തൃശൂര് നമ്പേഴിന്റെ ശുദ്ദ മലയാളതിലേക്കുള്ള വിവര്‍ത്തനം (ഉദ: എന്തിട്ട് മെടചിലാ = എന്തുമാത്രം മര്‍ദ്ദനമാണ്) വായിച്ചു ചിറിച്ക് ചിറിച്ച്...\nഎന്തായാലും, മറ്റു ചില തൃശ്ശൂര് പ്രയോഗങ്ങള്:\n*കണ്ണിലുരു കരടാ പോയി.\n= കണ്ണില് ഒരു കരടു പോയി. (് ഇല് അവസാനിക്കുന്ന പല വാക്കുകളേയും -ആ യില് അവസാനിപ്പിക്കാറുണ്ട് : *അമ്‌ട്ടാ പൊട്ടി മേപ്പട്ടാ പോയി. ന്‌തൂട്ടാ ചിയ്യാ = അമിട്ട് പൊട്ടി. മുകളിലേക്ക് പോയി. എന്താ ചെയ്യുക? )\n* മ്മ്‌ള് കൂട്ട്യാ കൂടില്ല്യ.\n= ഞാന് ശ്രമിച്ചാല് സാധ്യമാകില്ല.\n* രൊറ്റ ചാര്‍ത്താ ചാര്‍ത്തീണ്ടങ്ങിണ്ടലോ.\n* രൊറ്റ തേമ്പാ തെമ്പീണ്ടങ്ങിണ്ടലോ\n= ഞാന് താങ്കളെ മര്‍ദ്ദിക്കും. -(ചാര്‍ത്ത്, തേമ്പ്, ബൂസ്റ്റ്, മെടയല്. എല്ലാം മര്‍ദ്ദനത്തെ കുറിക്കുന്നു.)\n* പാട്‌രാക്കേന്ന് ഓട്ടര്‍ഷ പിടിച്ച് കോട്ട്രവറെ പോയി. = ഞാന് പാട്ടുരായ്ക്കല് മുതല് പടിഞ്ഞാറേ / കിഴക്കേ കോട്ട വരെ ഒോട്ടോറിക്ഷയില് സഞ്ചരിച്ചു.\n* ഗഡി ആ ക്ടാവ്വായിട്ട് ജ്യാതി ത്രാട്ട് റോള് സ്റ്റോ.\n=അദ്ദേഹം ആ പെണ്‍കുട്ടിയുമായിട്ട് അസാധാരണമായ സംഭാഷണം നടത്തുകയുണ്ടായി.\n* വെല്ല്യേ aim/gumm~ ഇല്ല്യ.\n= അത്രക്ക് നന്നായിട്ടില്ല.\nമലപ്പുറം ഭാഷാ പ്രയോഗങ്ങള് ഇബ്രു പരഞ്ഞ സ്ഥിതിക്ക്..\nഒരു സീതിഹാജി ഫലിതം ഇവിടെ പറയാം (സിദ്ധാര്‍ഥാ .. ഓര്‍മ്മിപ്പിച്ചതിന് നന്ദി)\nഅരീക്കോട് ഒരു സെവന്‍സ് ഫൂട്‌ബാള് ടൂര്‍ണ്ണമന്റ് സംഘടിപ്പിക്കുന്നതിന്റെ ഭാഗമായി അതുമായി ബന്ധപ്പെട്ടവര് പിരിവിനായി സീതിഹാജിയെ കാണാനായി ചെന്നു. മലപ്പുറത്ത് ഒരു സീസണ് ആയി കഴിഞ്ഞാല് പിന്നെ സെവന്‍സ് കളുടെ ഒരു മഴയാണ്. പിരിവ് കൊടുത്ത് കൊടുത്ത് മതിയാവും!!\nസീതിഹാജി: ന്താടാ ---- ന്റെ മക്കളേ.. (സ്നേഹപൂര്‍വമായ വിളി.. !)\nആജ്യാരേ ഞമ്മള് പിരിവ് ന് വന്നതാ\nന്ത് പിരിവ് ?\nപന്തു കളി ന്റെ ..\nങേ..!! അപ്പൊ മിഞ്ഞാന്നല്ലേ ഞമ്മള് ഇങ്ങക്ക് കായി പിരിവ് തന്നത് .?\nഹള്ളോ.. അല്ലാ.. ഞമ്മള് ആദ്യായിട്ട ഇക്കൊല്ലം ഇബടെ പിരിവിന് വരണ്\nബഷീറേ.. (കാര്യസ്ഥന വിളിച്ചു). ജ്ജ് ഇബ്‌ടേ വന്നാ .. എടാ ഇബരല്ലേ.. മിനിഞ്ഞാന്ന് ഇബ്‌ടെ പിരിവിന് വന്നത് ?\nഅല്ലാ ആജ്യാരേ.. അത് മറ്റേ ക്ലബ്ബ് കാരാ ..\nഹ് മ്.. ഓരോ ക്ലബ്ബ് കാരും വന്ന് ചോദിച്ചാല് ഇട്‌ത്ത് തരാന് അന്റെ ഉമ്മാന്റെ -------- ??!!!\nഅവരെ കുറേ ചീത്ത വിളിച്ച് കൊണ്ടിരിക്കുന്നതിന്റെ കൂട്ടത്തില് "ഇതൊന്നും ഒരു അടിസ്ഥാനല്ലാത്ത ടൂര്‍ണ്ണമെന്റ് കള്യാ ഇതിനൊന്നും കായി തരാന് ഞമ്മളെട്‌ത്ത് ഇല്ലാ" എന്നു പറഞ്ഞു. ഇതു കേട്ടപ്പോ ക്ലബ് ന്റെ സെക്രട്ടറി പറഞ്ഞു അല്ലാ "ഞമ്മള് ലീഗ് അടിസ്ഥാനത്തിലാ ടൂര്‍ണ്ണമെന്റ് നടത്ത്‌ണ് ന്ന്"\nഇതു കേട്ട സീതിഹാജി "എടാ.. ഹമ്‌ക്കേ അണക്ക് ന്നാ ത് അതാദ്യം പറഞ്ഞ് തൊലച്ചൂടേ..." ന്ന്‌ട്ട് ബഷീറിനെ വിളിച്ചു..\nബഷീറേ.. കൊട്ക്കടാ ഓല്‌ക്ക് ഒരു അയ്യായിരം.. ഓല് "ലീഗ്" അടിസ്ഥാനത്തിലാ കളിക്കണ് ന്ന് !!!\nകൊള്ളാം, ഇങ്ങനെ എല്ലാവരും ചേര്‍ന്നു് ഒരു പ്രാദേശികഭാഷാനിഘണ്ടു പോരട്ടേ. ഇതൊന്നു് അകാരാദിയിലാക്കാന് ആരെങ്കിലുമുണ്ടോ?\nയൂണിക്കോഡായതുകൊണ്ട് അകാരാദീലാക്കാന് എന്തെളുപ്പം. എക്സലില് പേസ്റ്റീട്ട് സോര്‍ട്ടേണ്ട താമസമേയുള്ളൂ. ഞാന് അതൊന്നു ചെയ്തിട്ട് മേശേമ്മലിട്ടിട്ടുണ്ട്.\nതൃശ്ശൂര് തന്നെ വീണ്ടും പല ഭാഷാ ഭേദങ്ങളുണ്ട്.\nതൃശ്ശൂര് ടൌണില് മിമിക്രി സ്റ്റേജുകളില് കേള്‍ക്കുന്ന തരം ഭാഷ പ്രയോഗങ്ങളൊന്നുമില്ല. അല്‍പം ചിലതൊഴിച്ചാല്. ഇന്നലെ കോട്ടയത്തു നിന്നും വന്ന ഒരു സുഹൃത്ത് അതേ പറ്റി സൂചിപ്പിക്കുകയുമുണ്ടായി.\nവടക്കാഞ്ചേരി -- *ന്റോടെ (എന്റെ വീട്ടില്), *എന്തറേ (എന്താ?), പയ്യ് (പശു)\nകൊടകര -- കാട്ടിക്കളഞ്ഞോ.. (ex- അതങ്കട് കാട്ടിക്കളഞ്ഞോ = അത് കളഞ്ഞോളൂ)\nമറ്റു ചിലവ (ടൌണില് നിന്നകന്ന പ്രദേശങ്ങളില് കേള്‍ക്കാവുന്നവ) -\n-- എന്തെരാ മച്ചോ? (എന്തു പറയുന്നു സുഹൃത്തേ?)\n-- അതേയ്, നീ സ്കൂട്ടാവാന് നോക്ക്. (ഇവിടുന്ന് പോവാന് നോക്ക്)\n-- കിണ്ണന് പടാട്ടാ... (നല്ല സിനിമയാണ്)\n-- ഒരു ഗില്‍ത്ത് ഗില്‍ത്യാണ്ട്ല്ലോ... (ഒരു അടി തന്നാലുണ്ടല്ലോ) നിന്റെ മഷിക്കുപ്പി തെറിക്കും. (ഇതിന് തല്‍കാലം തര്‍ജമ ഇല്ലാ. :-) )\n-- ആ ഡാവിന്റെ ഗുണ്ടടി സഹിക്ക്യാന് പറ്റില്ല്യസ്റ്റാ... (അയാളുടെ നുണ പറച്ചില് കേള്‍ക്കാന് വയ്യ)\n-- പാത്യമ്പറം (അടുക്കള)\n-- ആ കലൊക്കെ തേച്ചു മോറ്യാ? (ആ കലമൊക്കെ കഴുകി വൃത്തിയാക്കിയോ?)\n-- തെന്തൂട്ട് മോറാണ്ടാ? (ഇതെന്താ നിന്റെ മുഖം ഇങ്ങനെ?)\n-- ആ ഡാവ് നംക്ക് പണി വച്ച് പോയി (അവന് എന്നെ പറ്റിച്ചു പോയി)\n-- ഒന്ന് തൊള്ള പൊളിക്കാണ്ട്ക്ക്‌റാ.. (ഒന്ന് ഒച്ച വക്കാതിരിക്കെടാ)\nദേവേട്ടന് പറഞ്ഞ "നട്ടപ്ര" ഇവിടേം പറയാറുണ്ട്. ex:"നട്ടപ്ര വെയിലത്താ ആ ക്‌ടാവിനീം കൊണ്ട് നടന്ന് വന്നേ".\nഇത്രയും ആയ സ്ഥിതിക്ക്, കുറച്ച് പാലക്കാടന് പ്രയോഗങ്ങള് കൂടി ഇട്ടില്ലെങ്കില് മോശമല്ലേ?\nഇനി ഓര്‍മ വരുന്ന പോലെ.\nങ്ങടെ അയലോക്കക്കാര് ചാത്വരും പെരിഞ്ചേരിയും എപ്ലും കീച്ചുന്ന ഒരു കീച്ച് ഉണ്ടല്ല്ലോ കണ്ണൂസേ\n“മണ്ടേല് മൊളകരക്കല്“ അതെന്താ?\nഈ ലീവിന് വീട്ടിലൊരു കല്യാണം കൂടാന് പണ്ട് പണിക്കു വന്നിരുന്ന കൊല്ലങ്കോട്ടുകാരന് ചെല്ലനും എത്തിയിട്ടുണ്ടായിരുന്നു. ഞാന് മൂപ്പരോട് എന്തായിപ്പോ ജോലിയെന്ന് തിരക്കി:\n“ആയ്.. നെമ്മാറെ ഒരു റൈസ് മില്ലില് പോയി മിണ്ടാണ്ടെ ഇറിക്ക്യേ. നല്ല ശമ്പ്ലം കിട്ട്ണ്ട്.“\nഇതു കേട്ടു നിന്ന ഒരാള് എന്ന്നോട്\n“മിണ്ടാതെയിരിക്കുന്നതിനു ഇയ്യാള്‍ക്ക് ശമ്പളം കിട്ടുമെന്നോ . അപ്പോ എന്തു ജാതി മിണ്ടലായിരിക്കും ഇയാള് മിണ്ടിയാല്???”\nഉത്തര മലബാറിന്റെ ഭാഷ\nഓള് = അവള്\nനിങ്ങോ = നിങ്ങള്\nകി = ഇറങ്ങു\nകിയാം = ഇറങ്ങാം\nപായി = ഓടു\nപായാം = ഓടാം\nബെയിരം = കരചില്\nഎന്തെന്ന്നിന് = എന്തിന്\nഎന്ത്യെന് = എന്താണ്\nചാടുക = എറിയുക\nമോന്തി = രാത്രി\nകാഞ്ഞങ്ങാട് നെഹറു കോളേജിലെ കുട്ടികള് അവര്‍ക്ക് അവാര്‍ഡ് നേടിക്കൊടുത്ത 'മുട്ടറ്റമേയുള്ളു ഭൂതകാലകുളിര്' എന്ന മാഗസീനിനു വേണ്ട് നാടന് വാക്കുകല് ശേഖരിച്ചിരുന്നു. അത് പിന്നിട് പുസ്തകമായി പുറത്തിറങ്ങിയിട്ടുണ്ട്. പുസ്തകത്തിന്റെ പേരിനു വേണ്ടി ഏറ്റവും കൂടുതല് കുട്ടികള് നിര്‍ദേശിച്ച പേര്,\nപൊഞ്ഞാറ് = ഗൃഹാതുരത്വം\nഈ പൊഞ്ഞാറാണോ പിന്നീട് ഏതോ കഥയില്, ഗൃഹാതുതത്വത്തിന് പകരമായി മാങ്ങാട് രത്നാകരന് ഉപയോഗിച്ചത്? “രത്നാകരന് ഗൃഹാതുരത്വത്തിനു പുതിയൊരു മലയാളം വാക്കുണ്ടാക്ക്യേ” എന്ന് ചില അക്കാദമിക്ക് പണ്ഡിതന്മാര് തിരുവനന്തപുരത്തു വിളിച്ചു കൂവിയതിനെ തുടര്‍ന്നാണ് ഞാനാ കഥ വായിച്ചത്. ഇപ്പോഴാ വാക്ക് മറന്നും പോയി. പൊഞ്ഞാറു തന്നെയാണോ ആ വാക്ക്?\nഅത്തിപ്പൊറ്റ മാങ്ങോട്ടു കാവ് കാവല്‍ക്കാരന് ആയി മൂക്കന്‍ചാത്തന് എന്നൊരു ഉഗ്ര മൂര്‍ത്തി ഉണ്ട്. മൂപ്പര്‍ക്കിഷ്ടപ്പെട്ട വഴിപാട് ആണ് ഈ " മുളകരച്ചു തേക്കല്". ശത്രു സംഹാരത്തിന് ഉദ്ദേശിച്ചാണ് ഇത് ചെയ്യുന്നത്. അങ്ങിനെ, പാര വെപ്പിനുള്ള പാലക്കാടന് സ്ലാങ്ങ് ആയി "മണ്ടയില് മുളകരച്ചു തേക്കല്". :-)\nനേരത്തെ മിസ്സ് ആയിപ്പോയ ഒരു വാക്കു കൂടി ചേര്‍ക്കട്ടെ.\nവവ്ശ് = കുരുത്തം / കൈപ്പുണ്യം\nപാലക്കാടന് പ്രയോഗങ്ങളായ “കത്തുക”/“കാറുക”, “മൂച്ചി”, “കൂട്ടം കൂടുക” എന്നിവയൊക്കെ കേട്ടു നവോദയയില് അന്നുണ്ടായിരുന്ന പെരിങ്ങോട്ടുകാരായ മൂന്നുപേര് (മധുസൂദനന്, രാജു, ഞാന്) അന്തംവിട്ടിരുന്നു. മൈനോരിറ്റി ആയതുകൊണ്ടാവണം, ഞങ്ങള് പരസ്പരം സംസാരിക്കുമ്പോഴെല്ലാം അക്കാലത്തു പാലക്കാട്ടുനിന്നുള്ള കുട്ടികള് കളിയാക്കുമായിരുന്നു. പെരിങ്ങോടന്-പാലക്കാടന്-തൃശൂര്-ഗള്‍ഫിലെ മലബാര്/തിരുവല്ല മലയാളം എന്നിങ്ങനെയെല്ലാം ചേര്‍ന്നിപ്പോള് വവ്‌ശുകെട്ടൊരു സംസാരമായിരിക്കുന്നു. ഈ വവ്‌ശിനു ഞങ്ങളുടെ നാട്ടില് ശ്രീത്വം എന്നും പറഞ്ഞുപോരുന്നുണ്ടു്.\nഓഹ് ചാത്തന് സേവയാണല്ലേ..\nഇതിന്‍റെ ടൈറ്റില് എഡിറ്റ് ചെയ്താല് എന്തെങ്കിലും കുഴപ്പമാവുമോ? “പ്രാദേശിക മലയാളം” എന്നോ മറ്റോ അല്ലേ ഉചിതമായ തലപ്പാങ്കെട്ട്\nഒരു ച്വാദ്യം “ഇന്നര്”\nഅനിലേ ഈ “ശ്രീത്വ വപുസ്സാണോ“ നമ്മുടെ എരണം?\nതൃശ്ശൂരുകാരന് അങ്കിള് പണ്ട് ചെമ്പൈയുടെ കച്ചേരി കേട്ടത് വിവരിച്ച് തന്നതിങ്ങനെ\n"ചെമ്പന്റെ പാട്ടിന്റെ എഡേലു വയളിനും മൃദംഗോങ്കുടെ ഒരു പാസ്സിംഗ് ഉണ്ടെന്റിഷ്ടാ" (പാസ്സിംഗ് ഫൂട്ട് ബാളില് നിന്നു കിട്ടിയതാവും)\nകൊല്ലത്ത്‌കാര് എഡൈ ചേർത്താ മൊത്ത വിൽപന..!\n"പൊഞ്ഞാറാകുന്നു" എന്നത് നട്ടില് സര്‍വ്വസാധാരണമായി ഉപയോഗിക്കുന്ന വക്കാണ്. അംബികസുതന്റെ മാങ്ങാടിന്റെ 'മരക്കാപ്പിലെ തെയ്യങ്ങളില്' ഉത്തര മലബാറിലെ വാക്കുകള് ധാരാളം ഉപയോഗിച്ചിട്ടുണ്ട്. മാങ്ങാട് രത്നാകരന്റെ സ്ഥിരം പണിയല്ലെ രണ്ടു വരി കവിത എഴുതി ഒരു പേജ് അടിക്കുറിപ്പുകള് കൊടുക്കുക എന്നത്\n“ശ്രീത്വ വപുസ്സിനും” വാക്കുണ്ട് ദേവാ. ‘വവ്‌തി’\nഎരണം ഭാഗ്യവുമായി ബന്ധപ്പെടുത്തിയാണ് പറയുകയെന്നു തോന്നുന്നു. ‘എരണം കെട്ടവന് കരണം മറിഞ്ഞാല് കഴുത്തൊടിയും’\nമൂച്ചിയുടെ അര്‍ത്ഥം മാവ് എന്നെഴുതിയിട്ട് ബ്രാക്കറ്റില് മരം എന്നെഴുതിയത് വെറുതെയല്ല. നാളെ ഇതു കണ്ട് ദേവന് പാലക്കാടുകാരോട് "ഇന്നലെ അരച്ച മൂച്ചി കൊണ്ടുണ്ടാക്കിയ ദോശയാ ഇത്" എന്നൊന്നും പറയണ്ട എന്നു കരുതിയാ.\nഡല്‍ഹിയില്, ഞങ്ങള് നാലു പാലക്കാടുകാരുടെ അയലായി ഒരു കോട്ടയം ഫാമിലി ഉണ്ടായിരുന്നു. അത്ര അടുപ്പമില്ലാത്തവര് "വാ" "പോ" എന്നൊക്കെ പറയുന്നത് അപമര്യാദയായാണ് പാലക്കാടുകാര് കാണുക എന്ന് കേട്ടതു കൊണ്ടാവും, മകന്റെ പിറന്നാള് വിളിക്കാന് വന്നപ്പോ അവിടുത്തെ ചേച്ചി പറഞ്ഞത് "നാളെ ടുട്ടു മോന്റെ പിറന്നാളാ, നിങ്ങളെല്ലാരും വരുളൂ" എന്നായിരുന്നു. :-)\n* തൊയിരം = സ്വൈര്യം\n* എളക്കാണ്ട്‌രിക്ക്രാ = ശല്യപ്പെടുത്താതെ ഇരിക്കെടാ\n* എളക്കല്ലേ = പുളുവടിക്കല്ലേ\nകൊല്ലത്തുകാരും വാ , പോ എന്നൊക്കെയെ പറയാറുള്ളൂ..\nകയറി വാ (കയറി വരൂ).\nതമിഴര് മുതിര്‍ന്നവരെ നീങ്ക എന്നു പറയും പോലയല്ലോ മലയാളത്തില് എന്നാണു ഞാന് മനസ്സിലാക്കുന്നത്. താങ്കള് എന്നു പറയുമ്പോല് ഒരു അടുപ്പക്കുറവ് കടന്നുവരുന്നതായി തോന്നാറുണ്ട്.\nദാണ്ടെ കിടക്കുന്നു (ദാ കിടക്കുന്നു)\nഞങ്ങടെ ദാണ്ടെ, ദോണ്ടെ യൊക്കെക്കേട്ട് കോഴിക്കോടന് ചങ്ങായിമാര് ചിരിക്കും.\n“ചങ്ങാതി“ തന്നെ സംസാരഭാഷയില് അധികം ഉപയൊഗിച്ചു കണ്ടിട്ടില്ല. കൂട്ടുകാരന്, സുഹൃത്ത് ഒക്കയാ പതിവ്.\nഅതുപോലെ “ഉവ്വ്” - കൊല്ലത്തുകാര് സംസാരിക്കുമ്പോള് പ്രയോഗിക്കാറില്ല. “അതെ” ആണു പതിവ്.\nഭക്ഷണം വിളമ്പാന് ഞങ്ങള് “തവി“ ഉപയോഗിക്കും.\nതൃശ്ശൂരോട്ട് “കയില്“ എന്നൊ മറ്റോ അല്ലേ.\nകപ്പ ഞങ്ങള്‍ക്ക് ചീനിയാകും\nഈ എരണം തന്നെയാണനിലേ വൌശു്.\nഎല്ലരും എഴിച്ച് പെയ്യോ അനിലണ്ണാ?\n"ന്തര്" അറിയ്ല്ലേ? ഇംഗ്ലീഷിലെ "സ്റ്റഫ്" എന്നതിന്റെ കൊല്ലം മലയാളമണത്\n"സുനാ"യെന്നാല് സയിപ്പിന്റെ ഗാഡ്ജറ്റ്\nഎല്ലാരും പെയ്യെന്ന് തന്നെ തോന്ന്‌ണ് ദേവാ.\nതിരുവന്തരം ഭാഷേലിനി ‘ല്യ’-ന്നൊക്കെ ചേര്‍ത്തു തൊടങ്ങണം ആളുകളെ ആകര്‍ഷിക്കാനക്കൊണ്ട്.\nസുനാമി വന്നതിനുശേഷമാണോ അതുണ്ടായതെന്നറിയില്ല; എന്തായാലും പലരും പല സന്ദര്‍ഭത്തില് ആ വാക്ക് ഉപയോഗിച്ചുകാണുന്നു - ആ സുനാമി ങ്ക്‍ടെടുത്താ, എടാ ആ സുനാമിന്ന്യെ; പറയുന്ന ആള് ഉദ്ദേശിക്കുന്നതു പേരറിയാത്ത ഉപകരണത്തിനെയോ, അല്ലെങ്കില് ഏതെങ്കിലും ഉപകരണത്തിന്റെ പാര്‍ട്ട്സ് (പണ്ടാറടങ്ങാന്, 120 ല് വിടുമ്പോ ആ സുനാമി ഇളകിപ്പോയി!) എന്നെല്ലാം ആകുന്നു.\nസുനാമിയടിച്ച ശേഷം പഴയ സുനാ ഒന്നു പരിഷ്കരിക്കപ്പെട്ടതാവും എന്നാല്. സുനാ എന്നതു ഞാന് “പൊടിപ്പരുവത്തിലേ” ഉപയോഗിക്കാറുണ്ടായിരുന്നു. “ഇല്ലെ വട്ടം വരക്കുന്ന സുനായില്ലേ കോമ്പസ്” എന്നൊക്കെ\nശരിയാണു്. 'സുന'പ്രയോഗം തൃശ്ശൂരുകാരുടെ അടുത്തുനിന്നു് ഞാനും കേട്ടിട്ടുണ്ടു്, സുനാമിക്കു് വളരെ മുന്‍പുതന്നെ. 'അതിന്റെ ആ സുന പോയി' എന്നൊക്കെയാണു് പറയാറു്.\nപ്രാദേശികപ്രയോഗങ്ങളുടെ സ്പീഡ് കുറഞ്ഞല്ലോ. പാലക്കാട്ടെ ഒരു തമാശ:\nഈഴവരെ പാലക്കാട്ടു് കൊമ്പാളന്മാര് എന്നാണു് സ്നേഹിക്കുക. ഇവരില് ചിലര് മേല്‍ജാതിക്കാര്‍ക്കുമാത്രം കുളിക്കാനവകാശമുള്ള ഒരു കുളത്തില് രാത്രി കുളിക്കാനിറങ്ങിയത്രേ, അക്കാലത്തു്. ശബ്ദം കേട്ടു നായരൊരുത്തന് വിളിച്ചു ചോദിച്ചു.\n"ഞങ്ങ നാലു് നായന്മാരാണേയ്. ഞാനും കുപ്പുവച്ചനും പിന്നെ വെലങ്ങിയ രണ്ടാള്‍ക്കാരും."\nഞങ്ങ, കുപ്പുവച്ചന്, വെലങ്ങിയ( വേറെ-വേറിട്ട) എന്നൊക്കെ കേട്ടാല് തന്നെ കുളത്തിലാരാണെന്നു മനസ്സിലാക്കാന് ഒരു പ്രയാസവുമില്ല എന്നതാണിതിലെ തമാശ.\nഎന്റെ ഗോപിയേട്ടന്. (മുജ്ജന്മം എന്നുണ്ടെങ്കില് അങ്ങനെ ആയിരുന്നിരിക്കും ;) ഈ ജന്മത്തില് ഒരേ സ്ഥാപനത്തില് ജോലിചെയ്തുള്ള പരിചയം മാത്രം)\nഇന്ദ്രപ്രസ്ഥത്തില് ജനിച്ചു,വളര്‍ന്നു,ജോലിചെയ്തു. പിന്നെ ഒമാനിലേയ്ക്കു പോയി. പണ്ടുമുതലേ ഹാര്‍ഡ്‌കോര് ‘മാക്’ ആരാധകന്. അച്ഛനമ്മമാര് പാലക്കാട്ടൂന്ന്.\n‘അമ്മോട് മളയാളത്തിലേ കൂട്ടം കൂടുള്ളൂ’\n‘അമ്മെട് നെലോളി കേക്ക്മ്പ്ലേ ഞങ്ങള് വീട്ടില് കയറൂ’\nഇത്യാദി വാചകങ്ങള് കേട്ടിട്ട് ആദ്യമൊക്കെ തോന്നിയിരുന്നു; ‘പാവം മലയാളം പഠിക്കാത്തോണ്ട് എന്തൊക്കെയോ വിളിച്ചു പറയുന്നു’\nപിന്നീടാണറിഞ്ഞത് കൂട്ടം കൂടല് സംസാരവും നെലോളി ദേഷ്യം വരലും ആണെന്ന്.\n"ന്തര്".. തിരോന്തോരം ചുവയുണ്ടല്ലോ ദേവോ\nഎന്ത്വാ? എന്തുവാ - മറ്റൊരു പ്രയോഗം.\nസുനാ ഞങ്ങള് മോടി പിടിപ്പിച്ച് സുനാമണിയും സുനാല്‍റ്റിഗ്രേഡും ആക്കിയിട്ടുണ്ട് :)\nതിരുവനന്തപുരത്തെ എന്തര് എന്ന ചോദ്യത്തിനു എന്ത് എന്നാണര്‍ത്ഥം നളാ. കൊല്ലത്തെ എന്ത്വാ എന്ന ചോദ്യം തന്നെ അത്.\n"ന്തര്" എന്നത് നാമം ആണ്. എതാണ്ട് "ആ സാധനം" എന്നയര്‍ത്ഥം വരും. ഉദാ: " കുടലില് ക്യാന്‍സറുണ്ടോ എന്നു നോക്കാന് ഡോക്റ്റര് ഇല്ലെ ഇന്തര് അകത്തിട്ടു വീഡിയോ എടുത്തു" എന്നതില് ന്തര് എന്‍ഡോസ്കോപ്പും " മണ്ണീനടിയില് കരിങ്കല്ലാടാ, ഇതൊന്നു വെട്ടാന് നീ ഇല്ല ഇന്തരെടുത്തോണ്ട് വന്നേ" എന്നതില് ഇന്തരു പിക് ആക്സ്രും ഇല്ലെ ഇന്തരും കൂട്ടി ബിരിയാണി തിന്നു എന്നതിലെ ഇന്തരു റൈത്തയും ആയിട്ടു കേള്‍ക്കുന്നയാള് മനസ്സിലാക്കിക്കോണം.\nഅനിലേ നമ്മളു നിലവിളിക്കുമ്പോ പാലക്കാട്ടുകാര് കത്തുകയാണ് ചെയ്യുന്നത്.\nദേവന്റെ കത്തിലില് നിന്നു് വീണ്ടും വരുന്നു ഒരു സംഭവം:\nപാലക്കാട്ടുകാരിയെ തൃശ്ശൂരുകാരന് ബസ്സില് (ല ജാക്കി എന്നു പരക്കെ അറിയപ്പെടുന്ന ക്രിയക്കിടയില് തന്നെ) വച്ചു് ചുംബിച്ചപ്പോള് പാവം പെണ്ണു് അടക്കിയ ശബ്ദത്തില് ഭീഷണിപ്പെടുത്തി.\nരസം പിടിച്ചു നിന്ന ലവനിതെടുത്തതു് സാഹിത്യത്തില്. അവനും അടക്കിയ ശബ്ദത്തില് തന്നെ പറഞ്ഞു.\n"സാരമില്ല ഞാന് കെടുത്തിക്കോളാം"\nലവനെ പിന്നെ നാട്ടുകാര് കെടുത്തിക്കളഞ്ഞു.\nദേവന്റെ “സുനാ”യുടെ അര്‍ത്ഥത്തില്‍ത്തന്നെ “സുനാമി” എന്ന വാക്കു് ഞങ്ങളുടെ നാട്ടില് വ്യാപകമായി ഉപയോഗിച്ചിരുന്നു. പേരറിയാത്ത, അല്ലെങ്കില് പേരു് അപ്പോള് വായില് വരാത്ത സാധനങ്ങളെ വ്യവഹരിക്കാന് (ഉദാ: “ഡാ ആ ഉമ്മറപ്പടിയുടെ അറ്റത്തു് ഒരു സുനാമി ഇരുപ്പുണ്ടു്; അതിങ്ങെടുത്തേ....”) അതു് ഉപയോഗിക്കുമായിരുന്നു. ഭൂമിശാസ്ത്രക്ലാസ്സില് എവിടെയോ ഇതു പഠിച്ചിട്ടുണ്ടെന്നു തോന്നുന്നു. ഹിമാലയം എന്താണെന്നു മറന്നുപോയി, പിന്നെയാ സുനാമി!\nഅമേരിക്കയുടെ പടിഞ്ഞാറേ തീരത്തു വന്നതിനുശേഷം ഒരിക്കല് ശാന്തസമുദ്രം കാണാന് പോയി. അവിടെ ഒരിടത്തു് എഴുതി വച്ചിരിക്കുന്നു: “ഇവിടെ ട്സുനമി വരാന് സാദ്ധ്യതയുണ്ടു്”. ഇതു് ഉറക്കെ വായിച്ച എന്നെ ലോകത്തിലെ എല്ലാ നാച്വറല് ആന്‍ഡ് ആര്‍ട്ടിഫിഷ്യല് ഡിസാസ്റ്റേഴ്സ് ലിവിങ് എന്‍സൈക്ലോപീഡിയ ആയ ഭാര്യ തിരുത്തി, “അയ്യോ, അതു ട്സുനമി അല്ല, സുനാമി ആണു്; നമുക്കിവിടെ നിന്നു പോകാം”.\n“സുനാമിയോ? അതൊരു മലയാളവാക്കല്ലേ? എവിടെയോ കേട്ടിട്ടുണ്ടല്ലോ. എന്താണതു്?” എന്നു ഞാന്.\nഅടുത്ത നിമിഷം ഡ്രൈവര് സീറ്റില് പ്രതിഷ്ഠിക്കപ്പെട്ടു കാര് സ്റ്റാര്‍ട്ടു ചെയ്യുന്നവനായി കാണപ്പെട്ട എന്നോടു് തൊട്ടടുത്ത മല കയറിയിറങ്ങിയതിനു ശേഷം മാത്രം ശ്വാസം തിരിച്ചുകിട്ടിയ സഹധര്‍മ്മിണി സുനാമിയെപ്പറ്റി വിശദമായി പറഞ്ഞുതന്നു. അതുകൊണ്ടു് രണ്ടുകൊല്ലത്തിനു ശേഷം സുനാമിയുടെ വാര്‍ത്ത പത്രത്തില് വായിച്ചപ്പോള് മനസ്സിലാക്കാന് ഒട്ടും ബുദ്ധിമുട്ടുണ്ടായില്ല.\nപെരിങ്ങോടന്റെ ചെത്തം കേള്‍ക്കാനില്ലല്ലോ! എന്തു പറ്റിയാവോ?\nചെത്തമെന്നാല് ശബ്ദമെന്നു പാലക്കാട്ടുമൊഴി.\n(commented for kaamya vardaham)\nമറ്റൊരു തൃശ്ശൂര് സ്ലാങ്: അക്രമം; അക്രമച്ചിരി, അക്രമവെല എന്നിങ്ങനെയൊക്കെ വകഭേദങ്ങളുണ്ടു്. ആളെ ഒരു മാതിരി “ഐസാക്കണ” ചിരി,വില എന്നു അര്‍ഥം പറയാം. സാറായുടെ “മാറ്റാത്തി” വായിക്കുകയായിരുന്നു, അതുകൊണ്ടായിരുന്നു സിദ്ധാര്‍ത്ഥാ ശബ്ദം കേള്‍ക്കാതിരുന്നതു്. ഈ വാക്ക് അവിടെ നിന്നു പൊക്കിയതാണു് :)\nപാലക്കാടെ പഴയ തറവാടുകളിലെ (നാലുകെട്ടാവണമെന്നില്ല) മുറികളെ കോലായ, നേഴി (ഇടനാഴി), കൂടം, മച്ച്, താവാരം, തളം എന്നിങ്ങനെയൊക്കെ classify ചെയ്യുന്നത് കേട്ടിട്ടുണ്ട്. ഇതിന്റെ geography ശരിക്കങ്ങോട്ട് പിടിയില്ല. അറിയാവുന്നവര് പറഞ്ഞു തരുമല്ലോ.\nപാലക്കാടന് റ്റേംസ് അറിയില്ല കൊല്ലത്തെ വീഎടിന്‍റെ ഡിസ്സെക്ഷന്:\nപടിപ്പുര= entrance canopy + greeter's lounge\nമുറ്റം = front yard\nഇറയം/ പൂമുഖം = reception area\nഅറപ്പുര = bedroom\nഊട്ടുപുര = dining hall\nഇടനാഴി = corridor\nതട്ടിന്‍പുറം = attic\nനടുമുറ്റം = top open court inside house\nഅടുക്കള = kitchen\nഉരൽപ്പുര = work area\nഏണിപ്പടി = bannisters\nഎരുത്തില് = barn\nകൊല്ലം‌കാർ bag--ന് ബ്യാഗെന്നും batteryക്ക് ബാൾട്രീന്നുമാണ് പറയുന്നതെന്ന് ഇല്ലം വേണ്ട ഒരു കൊല്ലം‌കാ‍രൻ തന്നെയാണേ എന്നോട് പറഞ്ഞത്\nഎന്നെ തല്ലല്ലേ........ ഞാൻ മേലു കഴുകുന്ന തൊണ്ടിൽക്കൂടി നടക്കുന്ന ചുമലച്ചോരയുള്ള ഒരു പാവം (പാവത്തിന് കഃട് കലേഷിനോട്)\nhi, oru doubt, how do u blog in malayalam????\ncould u jsut mail me? the id is mayavis@yahoo.com\nmaya, I just mailed you regarding blogging in malayalam.\nവക്കാരീ, ബാള്‍ട്രി ശരിയാണ് (മരിച്ചുകൊണ്ടിരിക്കുന്നു ആ വാക്ക്) ബ്യായ്ഗ് തിരുവല്ല മുതല് കോട്ടയം വരെ ഉള്ള ആളുകള് കൊണ്ടു നടക്കുന്ന സഞ്ചി ആണ്, കൊല്ലത്തില്ല.\nപഴയകാല മാളികകളില് പുറത്തേയ്ക്ക് തുറന്നുകിടക്കുന്ന കോറിഡോറിനെ “ബ്രാന്ത” അല്ലെങ്കില് വരാന്ത എന്നു പറയുന്നു. അകത്തളങ്ങളിലുള്ളവയെ തരം പോലെ ഇടനാഴിയെന്നോ തളമെന്നോ വിളിക്കുന്നു. തളങ്ങള് കുറേകൂടി വിസ്തൃതിയുള്ളതായി കാണുന്നു. അതുപോലെ പൂമുഖത്തിനു ഉമ്മറം എന്നാണു് ഞങ്ങളുടെ ഭാഗങ്ങളില് പൊതുവെയുള്ള പേര്. ഇറയം എന്നു പറഞ്ഞാല് ഉമ്മറത്തിന്റെ ഓടിറക്കി മേഞ്ഞിരിക്കുന്ന മഴവെള്ളം വീഴുന്ന ഭാഗമാണു്. “ഇറയത്തിന്ന് കേറിനിക്ക്” എന്നു അതിഥികളോടും കുട്ടികളോടും രണ്ടു വ്യത്യസ്ത അര്‍ഥങ്ങളില് പറയുന്ന വാക്യമാണു്.\nഎന്റെ വീട്ടില് പുറം പണികള്‍ക്കു “നിന്നു പെരുമാറാന്” വടക്കുഭാഗത്തായി ഒരു ചായ്പുണ്ടായിരുന്നു. അതിനെ വട്‌ക്ക്വോറം എന്നു പറഞ്ഞിരുന്നു. അടുക്കളഭാഗം പുതുക്കിപ്പണിഞ്ഞതോടെ ഈ ചായ്പ് ഒഴിവാക്കപ്പെട്ടു. കിഴക്കേഭാഗത്തെ ചായ്പിനായി പിന്നെ ഈ സ്ഥാനം. പേര് പിന്നീടും വട്ക്ക്വോറം എന്നു തന്നെയായിരുന്നു.\nകണ്ണൂസേ, നംബൂതിരി.കോമില് കുറച്ചുവിസ്തരിച്ചു ത്അന്നെ ഇക്കാര്യങള് പറയുന്നുണ്ട് എന്നാണെന്റെ ഓര്‍മ്മ. നംബൂതിരി ഇല്ലങളും മറ്റുവീടുകളും തമ്മില് ഇതിനൊന്നും വലിയ വ്യത്യാസമില്ലല്ലൊ. പിന്നെ വാസ്തുവിദ്യാകാരന്റെ വെബ്സൈറ്റും നോക്കുക -സു-


യോഗി വളര്‍ത്തുന്നത് വെറുപ്പിന്റെ രാഷ്ട്രീയം; രൂക്ഷവിമര്‍ശനവുമായി മുന് ദേശീയ സുരക്ഷ ഉപദേശകന് ഉള്‍പ്പെടെയുള്ള ഉദ്യോഗസ്ഥര് രംഗത്ത് - BIGNEWSLIVE | Latest Malayalam News\n83 ഉദ്യോഗസ്ഥരാണ് യുപി സര്‍ക്കാരിനെ രൂക്ഷമായി വിമര്‍ശിച്ച് രംഗത്തെത്തിയത്\nഉത്തര്‍പ്രദേശ് മുഖ്യമന്ത്രി യോഗി ആദിത്യനാഥിന്റെ ഭരണ ശൈലിക്കെതിരെ അതി രൂക്ഷവിമര്‍ശനവുമായി ദേശീയ സുരക്ഷ മുന് ഉപദേശാവ് ശിവശങ്കര് മേനോന്, മുന് വിദേശകാര്യ സെക്രട്ടറി ശ്യം സരണ് എന്നിവര് രംഗത്ത്. 83 ഉദ്യോഗസ്ഥരാണ് യുപി സര്‍ക്കാരിനെ രൂക്ഷമായി വിമര്‍ശിച്ച് രംഗത്തെത്തിയത്.\nബുലന്ദെഷഹര് സംഭവം യോഗി ആദിത്യനാഥിന്റെ യുപിയില് സൃഷ്ടിച്ചെടുത്ത വെറുപ്പിന്റെ രാഷ്ട്രീയത്തിന്റെ സന്തതിയാണ്. വര്‍ഗീയവിദ്വേഷം വളര്‍ത്തുന്നതിന്റെ ആചാര്യനായി മുഖ്യമന്ത്രി മാറിയിരിക്കുകയാണെന്നും മുന് സിവില് സര്‍വീസ് ഉദ്യോഗസ്ഥര് വിമര്‍ശിച്ചു.\nപ്രധാനമന്ത്രി നരേന്ദ്ര മോഡിയേയും ഇവര് രൂക്ഷമായി വിമര്‍ശിക്കുന്നു.\n‘ തെരഞ്ഞെടുപ്പ് പ്രചാരണങ്ങളില് വലിയ ആവേശത്തോടെ സംസാരിക്കുന്ന വ്യക്തിയാണ് നമ്മുടെ പ്രധാനമന്ത്രി. ഭരണഘടനയാണ് തന്റെ വിശുദ്ധഗ്രന്ഥം എന്ന് പറയുന്ന പ്രധാനമന്ത്രി, പക്ഷെ താന് തന്നെ തെരഞ്ഞെടുത്ത മുഖ്യമന്ത്രി ഇതെ ഭരണഘടനയെ നോക്കുകുത്തിയാക്കുമ്പോള് മൗനം പാലിക്കുകയാണ്’ കത്തില് കുറ്റപ്പെുടുത്തി.\nഇന്ത്യയില് ഏറ്റവും കൂടുതല് ജനങ്ങള് താമസിക്കുന്ന ഉത്തര് പ്രദേശില് ഭരണക്രമത്തിന്റെ അടിസ്ഥാന തത്വങ്ങള് കാറ്റില് പറത്തപ്പെട്ടിരിക്കുകയാണ്. ഭരണഘടന ധാര്‍മ്മികതയും മാനുഷികതയുമെല്ലാം നശിപ്പിക്കപ്പെട്ടിരിക്കുന്നു. തെമ്മാടിത്തരവും കളവുമാണ് ഉത്തര്‍പ്രദേശില് ഇപ്പോള് സാര്‍വത്രികമായിട്ടുള്ളത്. മതന്യൂനപക്ഷങ്ങള് മാത്രമല്ല, നീതി ബോധത്തോടെ പ്രവര്‍ത്തിക്കുന്ന പൊലീസ് ഉദ്യോഗസ്ഥരും ഭീഷണി നേരിടുകയാണെന്നും അവര് തുറന്ന കത്തില് ആരോപിച്ചു.\nബുലന്ദെഷെഹറില് നടന്ന ആക്രമണങ്ങളില് ഒരു പൊലീസ് ഉദ്യോഗസ്ഥന് ഉള്‍പ്പെടെ രണ്ട് പേരാണ് മരിച്ചത്. രാഷ്ട്രീയ ഗൂഡാലോചനയാണ് സംഭവത്തിന് പിന്നിലെന്നായിരുന്നു ആദിത്യനാഥിന്റെ വിശദീകരണം. പൊലീസ് ഉദ്യോഗസ്ഥനെ കൊലപ്പെടുത്തിയെന്ന് കരുതുന്ന ബജ്റംഗ്ദള് നേതാവിനെ ഇതുവരെ അറസ്റ്റ് ചെയ്തിട്ടില്ല. അതേസമയം പശുവിനെ കൊന്നു എന്ന് പറഞ്ഞ് നിരവധി പേരെ അറസ്റ്റ് ചെയ്യുകയും ചെയ്തു.\n'ഇനിയുള്ള പ്രവര്‍ത്തനം മഹാസഖ്യത്തോടൊപ്പം! മോഡിയെ വലിച്ച് താഴെയിട്ട് പ്രധാനമന്ത്രി കസേരയില് രാഹുല് തന്നെ ഇരിക്കും' ബിജെപിയ്‌ക്കെതിരെ പാര്‍ട്ടി വിട്ട മുന് കേന്ദ്രമന്ത്രി ഉപേന്ദ്ര കുശ്വാഹ


പൂതാടിയിൽ മോഷണം പതിവ് ; നടപടിവേണമെന്ന് കച്ചവടക്കാർ | poothadi theft\nപൂതാടി: പൂതാടിയിലും പരിസരപ്രദേശങ്ങളിലും മോഷണം പതിവായതായി പരാതി. പ്രദേശത്തെ ചെറുകിട കച്ചവട സ്ഥാപനങ്ങൾ കേന്ദ്രീകരിച്ചാണ് കഴിഞ്ഞ ഒരുമാസമായി മോഷണങ്ങൾ നടക്കുന്നത്. കോട്ടവയൽ, മുക്കത്തുകവല, ചെറുകുന്ന്, വരദൂർ, കരണി, അരിമുള എന്നിവിടങ്ങളിലെ എട്ടോളം കടകളിലാണ് കഴിഞ്ഞ ഒരുമാസത്തിനുള്ളിൽ മോഷണം നടന്നത്.\nഓഗസ്റ്റിൽ വരദൂർ സ്വദേശി അലിയുടെ പലചരക്ക് കടയിലുണ്ടായ മോഷണമാണ് തുടക്കം. അന്നുതന്നെ പ്രദേശത്തെ മറ്റൊരു കടയിലും മോഷണം നടന്നിരുന്നു. കടയിൽനിന്നും ലാപ്ടോപ് അടക്കമുള്ള സാധനങ്ങൾ മോഷ്ടിക്കുകയും പലചരക്കുസാധനങ്ങൾ നശിപ്പിക്കുകയും ചെയ്തു. രണ്ടാഴ്ചയ്ക്കുശേഷം കോട്ടവയലിലും സമാനമായ രീതിയിൽ മോഷണങ്ങൾ അരങ്ങേറി. കോട്ടവയൽ സ്വദേശി ഫണീന്ദ്രന്റെ കടയിൽനിന്നും ഇരുപതിനായിരംരൂപ മോഷ്ടിച്ചു. മറ്റൊരുകടയിലെ പച്ചക്കറി, പലചരക്ക് സാധനങ്ങൾ നശിപ്പിച്ചാണ് മോഷ്ടാക്കൾ സ്ഥലംവിട്ടത്.\nദിവസങ്ങൾക്കുശേഷം പൂതാടി മുക്കത്തുകവലയിൽ കുഴിക്കാട്ടിൽ സാബുവിന്റെയും അരിമുള സ്വദേശി സജിയുടെയും കടകളിലും താഴെ വരദൂരിലെ റേഷൻകടയിലും മോഷണംനടന്നു. ഇവിടങ്ങളിലെ ഇലക്ട്രോണിക് ഉപകരണങ്ങളും പണവും പലചരക്ക് സാധനങ്ങളും കവർന്നു. പതിനയ്യായിരം രൂപയുടെ നഷ്ടമുണ്ടായെന്ന് സാബു പറയുന്നു.\nകടകളുടെ ഷട്ടർപൂട്ടുകൾ അറുത്തുമാറ്റിയാണ് മോഷണം. മോഷണം പെരുകിയതോടെ നാട്ടുകാർ ആശങ്കയിലാണ്. പോലീസിൽ പരാതി നൽകിയിട്ടും കാര്യമായ അന്വേഷണം നടക്കുന്നില്ലെന്നും ആക്ഷേപമുണ്ട്. മോഷ്ടാക്കളെ പിടികൂടുന്നതിന് നടപടി സ്വീകരിക്കണമെന്ന് സർവകക്ഷി യോഗം ആവശ്യപ്പെട്ടു.\nഎൻ.എസ്.എസ്. ദ്വിദിന സഹവാസ ക്യാമ്പ്


ശ്രീനഗറില് ഭീകരാക്രമണം; രണ്ട് ജവാന്മാര്‍ക്ക് വീരമൃത്യു – Chandrika Daily\nBy Test User Thursday November 26, 2020 17:27 pm\nശ്രീനഗറില് ഭീകരാക്രമണം; രണ്ട് ജവാന്മാര്‍ക്ക് വീരമൃത്യു\nജമ്മു-ശ്രീനഗര് ദേശീയ പാതയിലെ നഗ്രോട്ടയിലുണ്ടായ ഏറ്റുമുട്ടലില് കഴിഞ്ഞ ദിവസം നാലു ജെയ്‌ഷെ മുഹമ്മദ് ഭീകരര് കൊല്ലപ്പെട്ടിരുന്നു.\nശ്രീനഗര്: ശ്രീനഗറില് ഭീകരരുമായുള്ള ഏറ്റുമുട്ടലില് രണ്ട് ജവാന്‍മാര് വീരമൃത്യു. ശ്രീനഗറിലെ എച്ച്എംടി മേഖലയിലാണ് ആക്രമണം നടന്നത്. മൂന്ന് ഭീകരര് ഇന്ത്യന് ജവാന്‍മാര്‍ക്ക് നേരേ വെടിയുതിര്‍ക്കുകയും ഗ്രനേഡെറിയുകയും ചെയ്തുവെന്നാണ് റിപ്പോര്‍ട്ട്.\nരണ്ട് സൈനികര്‍ക്ക് ഗുരുതരമായി പരിക്കേറ്റിട്ടുണ്ട്. ജയ്‌ഷെ ഭീകരരുടെ സാന്നിധ്യമുള്ള പ്രദേശമാണ് ഇതെന്നും, ആക്രമണ ശേഷം ഇവര് കാറില് സ്ഥലത്ത് നിന്ന് രക്ഷപ്പെട്ടുവെന്നും കശ്മീര് ഐജി പറഞ്ഞു. അക്രമികള് രണ്ടു പേര് പാകിസ്താനികളും ഒരാള് തദ്ദേശവാസിയുമാണ് എന്ന് സംശയിക്കുന്നു. ഇവര്‍ക്കായുള്ള തെരച്ചില് തുടരുകയാണ്.\nCategories: india, News Tags: JAWAN, Kashmir, Srinagar


എന്റെ ലിനക്സ് കുറിപ്പുകള്: August 2012\nഒരു ഫയല് സിസ്റ്റത്തിന് ഉള്‍ക്കൊള്ളാന് കഴിയുന്ന പരമാവധി ഫയലുകളുടെ എണ്ണത്തിന് പരിമിതി ഉണ്ട്. ഓപ്പറേറ്റിങ്ങ് സിസ്റ്റങ്ങളില് അത് പിന്‍തുണക്കുന്ന ഓരോ ഫയല് സിസ്റ്റത്തിനും ഒരു ഡ്രൈവര് (നിയന്ത്രണ പ്രോഗ്രാം) ഉണ്ടാകും. ആ ഫയല് സിസ്റ്റം സജ്ജീകരിച്ചിരിക്കുന്ന ഡിസ്കില് നിന്ന് ഓപ്പറേറ്റിങ്ങ് സിസ്റ്റം ആവശ്യപ്പെടുന്നതിനനുസരിച്ച് വിവരങ്ങള് വായിച്ചുകൊടുക്കുന്നതും വിവരങ്ങള് എഴുതിച്ചേര്‍ക്കുന്നതും ഫയലുകള് ഉണ്ടാക്കുന്നതും ഒക്കെ ഈ പ്രൊഗ്രാമാണ്. ഓരോ ഫയല് സിസ്റ്റത്തിലും ഇക്കാര്യങ്ങള് വ്യത്യസ്ത രീതിയിലായിരിക്കും ചെയ്യേണ്ടത്. എന്നാല് നമ്മള് ഉപയോഗിക്കുന്ന വിവിധ പ്രോഗ്രാമുകള് അവക്കാവശ്യമായ ഫയലുകള് സൃഷ്ടിക്കാനും വായിക്കാനും എഴുതാനും ഒക്കെ ഉപയോഗിക്കുന്ന സംവിധാനങ്ങള് പൊതുവായുള്ളതും അവ ഉപയോഗിക്കുന്ന ഫയലുകള് അടങ്ങിയ ഡിസ്കില് സജ്ജീകരിക്കപ്പെട്ടിരിക്കുന്ന ഫയല് സിസ്റ്റങ്ങളുമായി ബന്ധമില്ലാത്തവയും ആണ്. യൂണിക്സ്/ലിനക്സ് സിസ്റ്റങ്ങളില് ഒരു ഫയല് ഉണ്ടാക്കാനോ തുറക്കാനോ ആയൊ open എന്ന സിസ്റ്റംകോള് (ഇവയെപ്പറ്റി വഴിയേ) ഉപയോഗിക്കുന്നു. ഫയല് ഉണ്ടാക്കേണ്ടത് ഏത് ഫയല് സിസ്റ്റത്തിലായാലും ഇതുതന്നെ ആണ് ഉപയോഗിക്കുക. ഓരോ ഫയല് സിസ്റ്റം ഡ്രൈവറിലും ആ ഫയല് സിസ്റ്റത്തില് ഫയലുകള് ഉണ്ടാക്കാനുള്ള ഫങ്ങ്ഷന് ഉണ്ടാകും. ഓപ്പണ് സിസ്റ്റം കോള് ഉപയോഗിക്കുമ്പോള് കൊടുക്കുന്ന പാത്തില് നിന്നും കെര്‍ണല് അതുണ്ടാക്കേണ്ട ഡിസ്ക് കണ്ടുപിടിക്കും. ആ ഡിസ്കിലെ സൂപ്പര്‍ബ്ലോക്കില് നിന്നും അതില് സജ്ജീകരിച്ചിരിക്കുന്ന ഫയല് സിസ്റ്റം കണ്ടെത്തുകയും ആ ഫയല് സിസ്റ്റം ഡ്രൈവറെ ഫയല് ഉണ്ടാക്കാന് ചുമതലപ്പെടുത്തുകയും ചെയ്യും. ലിനക്സ് കെര്‍ണലിലെ വിഎഫ്എസ് (വിര്‍ച്വല് ഫയല് സിസ്റ്റം) എന്ന ഭാഗം ആണ് ഇക്കാര്യങ്ങള് ചെയ്യുന്നത്.\nഒരു ഫയല് സൃഷ്ടിക്കപ്പെടുന്നത്\nഎല്ലാ ഫയലുകള്‍ക്കും അതിന്റെ പേരുള്‍പ്പെടുന്ന പാത്ത് ഉണ്ടാകുമല്ലോ. ആ പാത്തില് നിന്നും ആദ്യം ഡിസ്ക് കണ്ടുപിടിക്കുന്നു. പിന്നെ ആ ഡിസ്കിന്റെ സൂപ്പര്‍ബ്ലോക്കില് നിന്നും ആ സമയത്ത് ഉപയോഗിക്കപ്പെടാത്ത ഒരു ഐനോഡ് ആ ഫയലിനായി നീക്കിവയ്ക്കുന്നു. ആ ഐനോഡിനെ ഉപയോഗത്തിലില്ലാത്ത ഐനോഡുകളുടെ പട്ടികയില് നിന്ന് നീക്കംചെയ്യുന്നു. ഐനോഡില് ഫയലിന്റെ പേര്, അതുള്‍പ്പെടുന്ന ഡയറക്റ്ററി തുടങ്ങിയ വിവരങ്ങള് ചേര്‍ക്കുന്നു. പിന്നെ സൂപ്പര്‍ബ്ലോക്കില് നിന്നും ഉപയോഗത്തിലല്ലാത്ത ഡിസ്ക് ബ്ലോക്കുകള് കണ്ടെത്തി ആ ഫയലിലെ വിവരങ്ങള് അവിടെ എഴുതിച്ചേര്‍ക്കുന്നു. എന്നിട്ട് ആ ബ്ലോക്കുകളെ കുറിച്ചുള്ള വിവരങ്ങള് ഐനോഡില് രേഖപ്പെടുത്തുന്നു. ആ ബ്ലോക്കുകളെ ഉപയോഗത്തിലില്ലാത്ത ബ്ലോക്കുകളുടെ പട്ടികയില് നിന്ന് നീക്കം ചെയ്യുന്നു. ആ ഫയല് ചേര്‍ക്കപ്പെടുന്നത് ഏത് ഡയറക്റ്ററിയിലേക്കാണോ ആ ഡയറക്റ്ററിയില് ഫയലിനെക്കുറിച്ചുള്ള വിവരങ്ങള് ചേര്‍ക്കുന്നു. ഡിഎന്‍ട്രി എന്നാണ് ഈ വിവരങ്ങളെ വിളിക്കുന്നത്. ഡയറക്റ്ററികളും ഫയലുകള് തന്നെയാണ്. എന്നാല് അവ ഉള്‍ക്കൊള്ളുന്നത് സാധാരണ ഫയലുകളിലേതുപോലെയുള്ള വിവരങ്ങള് അല്ല. അതിലുള്ള ഫയലുകളേയും ഡയറക്റ്ററികളേയും കുറിച്ചുള്ള വിവരങ്ങളാണ്. ഐനോഡിന്റെ വലിപ്പം പരിമിതമാണ്. വലിയ ഫയലുകള് ശേഖരിക്കാന് ഡിസ്കിലെ ഒന്നിലധികം ബ്ലോക്കുകള് ആവശ്യമായി വന്നേക്കാം. ഈ ബ്ലോക്കുകളുടെ എല്ലാം വിവരങ്ങള് ഐനോഡില് തന്നെ ഉള്‍പ്പെടുത്താന് കഴിയാതെ വന്നേക്കാം. ഇത്തരം സാഹചര്യങ്ങളില് ഈ ബ്ലോക്കുകളെ കുറിച്ചുള്ള വിവരങ്ങള് ഐനോഡിലല്ലാതെ മറ്റൊരു ബ്ലോക്കില് രേഖപ്പെടുത്തുകയും ആ ബ്ലോക്കിനെക്കുറിച്ചുള്ള വിവരം ഐനോഡില് ചേര്‍ക്കുകയും ചെയ്യും.ഇതിനെ ഇന്‍ഡയറക്റ്റ് ബ്ലോക്കുകള് എന്ന് വിളിക്കുന്നു. അതുപോലെ ഡബിള് ഇന്‍ഡയറക്റ്റ് ബ്ലോക്കുകളും ഉണ്ടാകാം. ഈ ചിത്രം നോക്കൂ,\n[ചിത്രത്തിന് കടപ്പാട്: വിക്കിപീഡിയ]\n48കെബി വരെ വലിപ്പമുള്ള ഫയലുകള്‍ക്ക് ഡയറക്റ്റ് ബ്ലോക്കുകള് മതിയാകും. 4എംബി വരെയുള്ള ഫയലുകള്‍ക്ക് ഡയറക്റ്റ് ബ്ലോക്കുകളും ഇന്‍ഡയറക്റ്റ് ബ്ലോക്കുകളും ആവശ്യമാണ്. അതിലും വലിയ ഫയലുകള്‍ക്ക് ഡബിള് ഇന്‍ഡയറക്റ്റ് ബ്ലോക്കുകള് വേണം.\nഒരു ഫയല് നീക്കംചെയ്യപ്പെടുന്നത്\nആദ്യം ആ ഫയലിന്റെ ഐനോഡ് കണ്ടെത്തുന്നു. പാത്ത് ഉപയോഗിച്ച് തന്നെയാണിത് ചെയ്യുന്നത്. പാത്തില് നിന്നും ആ ഫയലിനെ ഉള്‍ക്കൊള്ളുന്ന ഡയറക്റ്ററി ആദ്യം കണ്ടെത്തി ആ ഡയറക്റ്ററിയിലെ ഡിഎന്‍ട്രിയില് നിന്നും ഫയലിന്റെ ഐനോഡ് കണ്ടത്തുകയാണ് ചെയ്യുന്നത്. ഫയല് തുറക്കാനും ആ ഫയലിന്റെ ഐനോഡ് കണ്ടെത്തണം. ഇതേ വഴിയാണ് അവിടെയും ഉപയോഗിക്കുന്നത്. സൂപ്പര്‍ബ്ലോക്കില് നിന്നും ഐനോഡുകളുടെ ലിസ്റ്റ് കണ്ടെത്താനും അതില് നിന്നും ഒരു ഫയലിന്റെ ഐനോഡില് എത്താനും സാധിക്കും. എന്നാല് അതില് പലവിധ പ്രശ്നങ്ങളും ഉണ്ട്. രണ്ട് വിവിധ ഡയറക്റ്ററിയില് ഒരേ പേരിലുള്ള ഫയലുകള് ഉണ്ടാകാം. ഓരോ ഫയലിന്റെയും ഐനോഡുകള് പരിശോധിച്ച് അത് നമ്മള് ഉദ്ദേശിക്കുന്ന ഫയല് ആണോ എന്ന് മനസ്സിലാക്കുക ഒരുപാട് സമയം എടുക്കുന്ന പ്രക്രിയയാണ്. ടെലിഫോണ് ഡയറക്റ്ററിയില് ആളുകളുടെ പേര് അക്ഷരമാലാ ക്രമത്തില് കൊടുക്കുന്നത് കണ്ടെത്താനുള്ള എളുപ്പത്തിനാണല്ലോ. ഒരാളുടെ പേര് തുടങ്ങുന്ന അക്ഷരത്തിന്റെ വിഭാഗത്തില് മാത്രമേ അയാളുടെ നമ്പര് അന്വേഷിക്കേണ്ടതുള്ളു. അതുപോലെ തന്നെ ഒരു ഫയല് ഏത് ഡയറക്റ്ററിയില് ആണെന്ന് അതിന്റെ പാത്തില് നിന്നും മനസ്സിലാക്കാന് കഴിയുമെന്നിരിക്കെ ആ ഡയറക്റ്ററിയില് ഉള്ള ഫയലുകളുടെ പട്ടികയില് മാത്രം ആ ഫയലിനെ തെരയുന്ന രീതിക്ക് പകരം ഡിസ്ക് മുഴുവന് തെരയുന്നത് അനാവശ്യമാണല്ലോ. ആ ഡയറക്റ്ററിയില് നിന്നും ഫയലിന്റെ വിവരങ്ങള് നീക്കം ചെയ്യുന്നു. ഫയലിന്റെ ഐനോഡില് നിന്നും ആ ഫയലിലെ വിവരങ്ങള് രേഖപ്പെടുത്തിയിരിക്കുന്ന ബ്ലോക്കുകള് കണ്ടെത്തി അവയെ ഉപയോഗത്തിലില്ലാത്ത ബ്ലോക്കുകളുടെ പട്ടികയില് ചേര്‍ക്കുന്നു. സാധാരണ നീക്കംചെയ്യലില് ആ ബ്ലോക്കുകളിലെ വിവരങ്ങള് നീക്കം ചെയ്യപ്പെടുകയില്ല. ഐനോഡിനെ ഉപയോഗത്തിലില്ലാത്ത ഐനോഡുകളുടെ പട്ടികയില് പെടുത്തുന്നതോടെ നീക്കം ചെയ്യല് പൂര്‍ണ്ണമായി. ശ്രദ്ധിക്കുക, ഫയലിലെ വിവരങ്ങള് ഇവിടെ നശിപ്പിക്കപ്പെടുന്നില്ല. ഐനോഡില് നിന്നും അവയുടെ പേര് പോലും നീക്കം ചെയ്യുന്നില്ല. ഒരു ഫയല് നീക്കംചെയ്യുന്നതിന് വളരെക്കുറച്ച് സമയം മാത്രമെടുക്കുന്നതിന്റെ കാര്യവും റിക്കവറി സോഫ്റ്റുവെയറുകളുടെ ഏകദേശ പ്രവര്‍ത്തനരീതിയിയും ഇതില്‍നിന്നും മനസ്സിലായിരിക്കുമല്ലോ.\nഒരു ഫയലിനെ അതേ പാര്‍ട്ടീഷ്യനിലുള്ള വേറൊരു ഡയറക്റ്ററിയിലേക്ക് നീക്കുമ്പോള് വലരെക്കുറച്ച് സമയം മാത്രമേ അതിനു വേണ്ടിവരുന്നുള്ളൂ. ആദ്യമുണ്ടായിരുന്ന ഡയറക്റ്ററിയില് നിന്നും ആ ഫയലിന്റെ വിവരങ്ങള് പുതിയ ഡയറക്റ്ററിയിലേക്ക് നീക്കുകയും ആദ്യത്തേതില് നിന്നും ഈ വിവരങ്ങള് നീക്കം ചെയ്യുകയും മാത്രമാണ് ഇവിടെ സംഭവിക്കുന്നത്. എന്നാല് വേറൊരു പാര്‍ട്ടീഷ്യനിലേക്കാണ് ഫയല് നീക്കുന്നതെങ്കില് ആ പാര്‍ട്ടീഷ്യനില് ഉള്ള ബ്ലോക്കുകളിലേക്ക് ഫയലിലെ വിവരങ്ങള് പകര്‍ത്തേണ്ടതുണ്ട്. ഇതിന് കൂടുതല് സമയം ആവശ്യമാണ്.\nഒരു ഫയല് സിസ്റ്റത്തില് ഉള്ള ഫയലിലെ വിവരങ്ങളുടെ അളവ് കൂടുതലാണെങ്കില് അവ ശേഖരിക്കാന് ഒരു ബ്ലോക്ക് മതിയാകില്ല. ഒരു ഫയല് ഉപയോഗിക്കുന്ന ഒന്നില് കൂടുതല് ഉള്ള ബ്ലോക്കുകള് തുടര്‍ച്ചയായ ബ്ലോക്കുകള് ആവണമെന്നില്ല. തുടര്‍ച്ചയായ ബ്ലോക്കുകളില് അല്ലാതെ ഒരുഫയല് ശേഖരിക്കപ്പെടുന്ന അവസ്ഥയാണ് ഫ്രാഗ്‌മെന്റേഷന്. ഡിസ്കില് തുടര്‍ച്ചയായ ഫ്രീ ബ്ലോക്കുകള് ഇല്ലാത്ത അവസ്ഥ സാധാരണമാണ്. പ്രത്യേകിച്ച് ചെറിയ സംഭരണ ശേഷിയുള്ളവയില്. ഡിസ്കില് 10എംബി വലിപ്പമുള്ള ഒരു ഫയല് ഉണ്ടായിരുന്നു എന്നിരിക്കട്ടെ. ആ ഫയല് നീക്കം ചെയ്യപ്പെട്ടാല് ആ ബ്ലോക്കുകള് ഫ്രീ ആകും. പിന്നീട് 5എംബി വലിപ്പമുള്ള ഒരു ഫയല് വന്നാല് ഫ്രീ ആയ പത്ത് എംബിയില് ആദ്യത്തെ5എംബി സ്ഥലത്ത് ആ ഫയല് ചേര്‍ക്കപ്പെടുന്നു. പിന്നീട് മറ്റൊരു 10എംബി വലിപ്പമുള്ള ഫയല് വരികയും തുടര്‍ച്ചയായി 10എംബി വലിപ്പത്തില് ഫ്രീ ബ്ലോക്കുകള് ഇല്ലാതെ വരികയും ചെയ്താല് ആദ്യം ബാക്കി വന്ന 5എംബിയിലും വേറെ എവിടെയെങ്കിലുമായി വരുന്ന 5എംബിയിലും ആയി ആ ഫയല് ചേര്‍ക്കേണ്ടിവരും. അപ്പോള് ഫ്രാഗ്‌മെന്റേഷന് ഉണ്ടാകുന്നു. രൂപകല്‍പ്പനയിലെ പ്രത്യേകതകളാല് FAT, NTFS പോലെയുള്ള ഫയല് സിസ്റ്റങ്ങള് കൂടുതല് ഫ്രാഗ്‌മെന്റേഷന് പ്രശ്നങ്ങള് കാണിക്കാറുണ്ട്. ഇങ്ങനെ ശേഖരിക്കപ്പെട്ട ഫയലുകള് വായിക്കൂമ്പോള് ഡിസ്കിലെ ഹെഡ്ഡിന് തുടര്‍ച്ചയില്ലാത്ത ചലനങ്ങല് നടത്തേണ്ടിവരികയും ഇത് ഫയലുകള് വായിക്കാന് കൂടുതല് സമയമെടുക്കുന്നതിന് കാരണമാവുകയും ചെയ്യും. കഴിയുന്നിടത്തോളം ഒരു ഫയലിലെ വിവരങ്ങള് തുടര്‍ച്ചയായ ബ്ലോക്കുകളിലേക്ക് മാറ്റുന്ന പ്രവര്‍ത്തിയാണ് ഡീഫ്രാഗ്‌മെന്റേഷന്. ഇത് ചെയ്യാനുള്ള സോഫ്റ്റ്‌വെയറുകള് ലഭ്യമാണ്. ഇടക്കൊക്കെ ചെയ്യുന്നത് നല്ലതുമാണ്. ലിനക്സിലെ EXT3 ഫയല് സിസ്റ്റങ്ങളില് ഫ്രാഗ്‌മെന്റേഷന് വളരെ കുറവാണ്.\nഡിസ്കില് നിന്ന് നീക്കം ചെയ്യപ്പെട്ട ഫയലുകളെ തിരിച്ചെടുക്കാനുള്ള പ്രവര്‍ത്തികളെ ആണ് ഫയല് റിക്കവറി എന്നതുകൊണ്ട് അര്‍ഥമാക്കുന്നത്. ഇത് ചെയ്യുന്ന പ്രോഗ്രാമുകള് മിക്കവാരറും ഉപയോഗത്തില്ലില്ലാത്ത ബ്ലോക്കുകളുടെ ലിസ്റ്റ് കണ്ടൂപിടിച്ച് ആ ബ്ലോക്കുകള് പരിശോധിക്കുകയാണ് ചെയ്യുന്നത്. ജെപിഇജി പോലെയുള്ള ഫയലുകള്‍ക്കൊക്കെ, സാധാരണ ടെക്സ്റ്റ് ഫയലുകള് അല്ലാത്തവക്കൊക്കെ ഒരു മാജിക് നമ്പര് ഉണ്ടാകും. ഓരോ തരം ഫയലുകള്‍ക്കും ഒരു മാജിക്ക് നമ്പര് ഉണ്ട്. ഒരു ഫയല് ഏതുതരമാണ് എന്ന് കണ്ടുപിടിക്കാന് ആ ഫയലിന്റെ പേരിലുള്ള എക്സ്റ്റന്‍ഷന് മാത്രമല്ല ഉപയോഗിക്കുന്നത്. ഈ മാജിക് നമ്പര് കൂടി ഉപയോഗിക്കും. ഈ മാജിക് നമ്പര് അടങ്ങുന്ന ആ ഫയലിലെ വിവരങ്ങളെക്കുറിച്ചുള്ള വിവരങ്ങള് (മെറ്റാഡാറ്റ) ഉള്‍പ്പെടുന്ന ഒരു ഭാഗം മിക്കവാറും ഫയലുകളില് കാണും. ഈ മെറ്റാ ഡാറ്റ കണ്ടുപിടിച്ചാല് ആ ഫയലിനെക്കുറിച്ചുള്ള ചില വിവരങ്ങള് ലഭിക്കും. ചിലപ്പോള് ആ ഫയലിന്റെ വലിപ്പം അടക്കം. അപ്പോള് ഒരു ഫ്രീ ബ്ലോക്കില് ഒരു ഫയലിന്റെ മെറ്റാഡാറ്റ കണ്ടെത്തിയാല് അതിന്റെ വലിപ്പം മനസ്സിലാക്കി അത്രയും വിവരങ്ങള് വേറൊരു ഫയലിലേക്ക് നീക്കുന്നത് വഴി ആ ഫയലിനെ തിരികെ കിട്ടും. പക്ഷേ ആ ഫയല് ഫ്രാഗ്‌മെന്റഡ് ആയിരുന്നെങ്കില് ഈ രീതി വലിയ ഗുണം ചെയ്യില്ല. മാത്രമല്ല ആ ഫയല് ഉള്‍പ്പെട്ടിരുന്ന ഫോള്‍ഡര് കണ്ടെത്താന് ഇങ്ങനെ സാധിക്കുകയില്ല. ആ ഫയലിന്റെ പേരും മിക്കവാറും നഷ്ടമാകും. റിക്കവറി ചെയ്യുമ്പോള് കൂടുതലും ആ ഫയലുകള്‍ക്ക് മുന്‍പുണ്ടായിരുന്ന പേരുകളോ അവയെ ഉള്‍ക്കൊണ്ടിരുന്ന ഡയറക്റ്ററിയോ കണ്ടത്താന് സാധിക്കില്ല. ലിനക്സിലെ ഫയല് സിസ്റ്റങ്ങള് മിക്കതും ഫയല് നീക്കം ചെയ്യുമ്പോള് ഐനോഡിലെ വിവരങ്ങള് നശിപ്പിച്ചുകളയുന്നു. അതുകൊണ്ടുതന്നെ റിക്കവറി വിഷമമാണ്. ഫയലുകളുടെ പേരുകള് കണ്ടെത്തല് മിക്കവാറും അസാധ്യവും.\nഫയലുകള് നഷ്ടമായാല് റിക്കവറി ആലോചിക്കുന്നെങ്കില് ആ പാര്‍ട്ടീഷ്യനിലേക്ക് മറ്റു ഫയലുകള് കോപ്പി ചെയ്യാതിരിക്കുക. പഴയ ഫയല് ഉണ്ടായിരുന്ന ബ്ലോക്കുകള് അപ്പോള് ഉപയോഗത്തിലില്ലാത്തവയുടെ ലിസ്റ്റിലായിരിക്കും. പുതിയ ഫയലുകള്‍ക്കായി ആ സ്ഥലം ഉപയോഗിച്ചാല് പഴയ ഡാറ്റ നഷ്ടമാകാം. ഡീഫ്രാഗ്‌മെന്റ് ചെയ്താലും സമാനമായ ഫലം ഉണ്ടാകും. ഫയലുകള് റിക്കവര് ചെയ്യാന് സാധിക്കാത്തതുപോലെ നീക്കം ചെയ്യാന് ഫയല് ഷ്രെഡ്ഡറുകള് ഉപയോഗിക്കുക. ഇവ ഫയലുകള് ഉണ്ടായിരുന്ന ബ്ലോക്കില് തുടര്‍ച്ചയായി0എഴുതുകയാണ് ചെയ്യുന്നത്. പക്ഷേ ഒരു തവണയൊന്നും ഇങ്ങനെ ചെയ്യുന്നതില് വലിയ കാര്യമില്ല എന്നും ഷ്രെഡ്ഡറുകള് ഉപയോഗിക്കുമ്പോള് പാസുകളുടെ ഒന്നില് കൂടുതല് വേണം എന്നും അഭിപ്രായാമുണ്ട്. ഒരേ സ്ഥലത്ത് എത്ര തവണ പൂജ്യം എഴുതുന്നു എന്നതിന്റെ എണ്ണമാണ് ഇത്. എന്നിരുന്നാലും പുതിയ മെമ്മറി കാര്‍ഡൂകളിലും ഡിസ്കുകളിലും ഒക്കെ ഒരേ ഡാറ്റ ഒന്നില് കൂടുതല് തവണ ഒരേ സ്ഥലത്ത് എഴുതപ്പെടുന്നത് ഹാര്‍ഡ് വെയറില് തന്നെ തടയപ്പെട്ടിരിക്കും. എന്നാല് പ്രോഗ്രാമുകള്‍ക്ക് ഈ വിവരം മനസ്സിലാകുകയുമില്ല. ഡിസ്കിന്റെ ഉപയോഗകാലം വര്‍ദ്ധിപ്പിക്കുക എന്ന ഉദ്ദേശ്യത്തോടെയാണ് ഇത് ചെയ്തിരിക്കുന്നത്. എല്ലാ ഷ്രെഡ്ഡറുകളും0തന്നെ എഴുതണമെന്നില്ല. അവിടെ ഒന്നോ അല്ലെങ്കില് അപ്പോള് ഉണ്ടാക്കിയെടുക്കുന്ന, മുന്‍കൂട്ടി പ്രവചിക്കാന് സാധിക്കാത്ത ഡാറ്റയോ (റാന്‍ഡം ഡാറ്റ) എഴുതുന്ന രീതികളും ഉണ്ട്. അപ്പോ മെമ്മറി കാര്‍ഡുകള് ഒക്കെ കളയുമ്പോള് ദുരുപയോഗം ചെയ്യപ്പെടാന് സാധ്യതയുള്ള എന്തെങ്കിലും അവയില് ഒരിക്കലെങ്കിലും രേഖപ്പെടുത്തിയിരുന്നെങ്കില്, തീയില് തന്നെ കളയാന് ശ്രദ്ധിക്കുന്നത് നല്ലതായിരിക്കും.\nPosted by സുബിന് പി റ്റി6comments:\nഹാര്‍ഡ് ഡിസ്കിലെ എംബിആര്, ഇബിആര് എന്നിവയെക്കുറിച്ച് കഴിഞ്ഞ പോസ്റ്റില് പറഞ്ഞു. ഈ പോസ്റ്റില് ഒരു പാര്‍ട്ടീഷ്യനിലെ ഫയല് സിസ്റ്റത്തെക്കുറിച്ചും ഫയല് സിസ്റ്റത്തെക്കുറിച്ചുള്ള പൊതുവായ ചില വിവരങ്ങളും പങ്കുവയ്ക്കുന്നു. ആദ്യം ചില നിര്‍വചനങ്ങള്,\nഫയല് - വിവരങ്ങള് ശേഖരിച്ച് വയ്ക്കാനുള്ള സ്ഥലം അല്ലെങ്കില് ഒരു ഡിസ്കില് ശേഖരികപ്പെട്ട വിവരങ്ങള് ഉള്‍പ്പെട്ട ഡിസ്കിലെ ഭാഗം.\nഡയറക്ടറി - ഫയലുകളുടെ ഒരു കൂട്ടത്തെ സംബന്ധിച്ച വിവരങ്ങള് അടങ്ങിയ ഒരു പ്രത്യേകതരം ഫയല്. ഡയറക്ടറികള് രണ്ടുതരത്തില് ഉണ്ടാവാം.\nറൂട്ട് ഡയറക്ടറി - ഒരു ലിനക്സ് സിസ്റ്റത്തില് ഒരു റൂട്ട് ഡയറക്ടറി മാത്രമേ ഉണ്ടാകുകയുള്ളു. ഇതിനെ / എന്ന ചിഹ്നം ഇതിനെ സൂചിപ്പിക്കുന്നു. എന്നിരുന്നാലും ഒരു പാര്‍ട്ടീഷ്യന്റെ മൗണ്ട് പോയിന്റിനെ ആ പാര്‍ട്ടീഷ്യന്റെ റൂട്ട് എന്ന് വിളിക്കാവുന്നതാണ്. ഈ രീതിയില് റൂട്ട് ഡയറക്ടറിക്ക് ഒരു പാര്‍ട്ടീഷ്യനിലെ എല്ലാ ഡയറക്ടറികളെയും ഫയലുകളെയും ഉള്‍ക്കൊള്ളുന്ന ഒരു വലിയ ഡയറക്ടറി എന്ന നിര്‍വ്വചനവും കൊടുക്കാം.പരാമര്‍ശിക്കപ്പെടുന്ന സാഹചര്യങ്ങള്‍ക്കനുസരിച്ച് ചേരുന്ന നിര്‍വ്വചനം തെരഞ്ഞെടുക്കാന് ശ്രദ്ധിക്കുക. ഉദാഹരണത്തിന് വിന്‍ഡോസില് സി ഡ്രൈവ് തുറന്നു എന്നിരിക്കട്ടെ. അപ്പോള് നിങ്ങള് കാണുന്ന ഡയറക്ടറിയെ സി ഡ്രൈവിന്റെ റൂട്ട് എന്ന് വിളിക്കാം. അതിനുള്ളില് മറ്റ് ഫയലുകളും ഡയറക്ടറികളും കാണാന് സാധിക്കും. ആ ഡ്രൈവിലെ ഏത് ഫയല് കാണണമെങ്കിലും ഈ റൂട്ടിലൂടെ തന്നെ പോകണം.\nസബ് ഡയറക്ടറി - ഒരു റൂട്ട് ഡയറക്ടറിയില് ഉള്ള ഏത് ഡയറക്ടറിയും റൂട്ട് ഡയറക്ടറിയുടെ സബ് ഡയറക്ടറി ആണ്. അതുപോലെ ക എന്ന ഡയറക്ടറിയില് ഉള്ള എല്ലാ ഡയറക്ടറികളും ക യുടെ സബ് ഡയറക്ടറി ആണ്. ക യെ അതിലുള്ള എല്ലാ ഡയറക്ടറികളുടെയും പേരന്റ് ഡയറക്ടറി എന്ന് വിളിക്കാം.\nഒരു പാര്‍ട്ടീഷ്യന്റെ ആരംഭത്തെക്കുറിച്ചുള്ള വിവരങ്ങള് ഓപ്പറേറ്റിങ്ങ് സിസ്റ്റവും ബയോസും ബൂട്ട് ലോഡറുകളും ഒക്കെ കണ്ടുപിടിക്കുന്നത് എംബിആറില് നിന്നോ ഇബിആറില് നിന്നോ ആണ്. ഒരു പാര്‍ട്ടീഷ്യന് ഒരു ഓപ്പറേറ്റിങ്ങ് സിസ്റ്റത്തില് ഉപയോഗിക്കാന് കഴിയണമെങ്കില് ആ ഓപ്പറേറ്റിങ്ങ് സിസ്റ്റം പിന്തുണക്കുന്ന ഏതെങ്കിലും ഒരു ഫയല് സിസ്റ്റം ആ പാര്‍ട്ടീഷ്യനില് സജ്ജീകരിച്ചിരിക്കണം. വിന്‍ഡോസും ലിനക്സും സജ്ജീകരിക്കപ്പെട്ടിരിക്കുന്ന സിസ്റ്റങ്ങളില് ലിനക്സ് സജ്ജീകരിക്കപ്പെട്ട പാര്‍ട്ടീഷ്യനുകള് വിന്‍ഡോസില് കാണാന് സാധിക്കുകയില്ലല്ലോ. വിന്‍ഡോസിലെ ഡിസ്ക് മാനേജ്മെന്റ് ടൂള് വഴി ആ പാര്‍ട്ടീഷ്യനെ കാണാന് സാധിക്കും. അറിയപ്പെടാത്ത ഫയല് സിസ്റ്റം എന്ന് രേഖപ്പെടുത്തിയ നിലയില്. എന്നാല് ഇഎക്സ് റ്റി ഫയല് സിസ്റ്റം ഡ്രൈവറുകള് സജ്ജീകരിച്ചാല് ഈ പാര്‍ട്ടീഷ്യനുകളെ വിന്‍ഡോസിലും ഉപയോഗിക്കാന് സാധിക്കും.\nഒരു ഫയല് സിസ്റ്റത്തില് രണ്ടുതരത്തില് ഉള്ള വിവരങ്ങള് ഉണ്ടാകും. ആദ്യത്തേത് ആ ഫയല് സിസ്റ്റത്തിന്റെ വലിപ്പം, ഘടന, അതില് ശേഖരിക്കപ്പെട്ട ഫയലുകളെ കുറിച്ചുള്ള വിവരങ്ങള് എന്നിവ ഉള്‍പ്പെടുന്ന മെറ്റാഡാറ്റ ആണ്. രണ്ടാമതായി ഉപഭോക്താവ് അതില് ശേഖരിച്ചിരിക്കുന്ന വിവരങ്ങളും. ലിനക്സ്/യൂണിക്സ് സിസ്റ്റങ്ങളില് സാധാരണ ഉപയോഗിക്കുന്ന ഫയല്‍സിസ്റ്റങ്ങളില് എല്ലാം ഒരു സൂപ്പര്‍ബ്ലോക്ക് ഉണ്ടായിരിക്കും. ഇത് ആ ഫയല്‍സിസ്റ്റം ഉള്‍ക്കൊള്ളുന്ന പാര്‍ട്ടീഷ്യനിലെ ആദ്യത്തെ ബ്ലോക്ക് ആണ്. മെറ്റാഡാറ്റയില് ഉള്‍ക്കൊള്ളൂന്ന വിവരങ്ങളെ പരാമര്‍ശിക്കുമ്പോള് സാധാരണ ഉപയോഗിക്കുന്ന ചില സാങ്കേതിക പദങ്ങളെ പരിചയപ്പെടാം.\nസൂപ്പര്‍ബ്ലോക്ക് - ഒരു ഡിസ്ക് പാര്‍ട്ടീഷ്യന് ഉള്‍ക്കൊള്ളുന്ന ഫയല് സിസ്റ്റത്തെക്കുറിച്ചുള്ള വിവരങ്ങള് ഇതില് അടങ്ങിയിരിക്കുന്നു. ഫയല് സിസ്റ്റം ടൈപ്പ്, പാര്‍ട്ടീഷ്യന്റെ വലിപ്പം, പാര്‍ട്ടീഷ്യനില് ബാക്കിയുള്ള സ്ഥലത്തിന്റെ വലിപ്പ (ഫ്രീ സ്പേസ്), ഫയലുകള് ശേഖരിക്കാവുന്ന, ഇപ്പോള് ഉപയോഗിക്കപ്പെട്ടിട്ടില്ലാത്ത ബ്ലോക്കുകളുടെ എണ്ണം, ആ ബ്ലോക്കുകളുടെ പട്ടിക സൂക്ഷിച്ചിരിക്കുന്ന സ്ഥലം, ഉപയോഗിക്കപ്പെട്ടിട്ടില്ലാത്ത ഐനോഡൂകളുടെ പട്ടിക എന്നിവയൊക്കെ സൂപ്പര്‍ബ്ലോക്കില് ഉണ്ടായിരിക്കും.\nഐനോഡ് - ലിനക്സ്/യൂണിക്സ് ഫയല് സിസ്റ്റങ്ങളില് എല്ലാ ഫയലുകള്‍ക്കും ഡയറക്റ്ററികള്‍ക്കും ഒരു ഐനോഡ് ഉണ്ടാകും. ഈ പേര് വന്നതിന്റെ ശരിയായ കാരണം ആര്‍ക്കും വലിയ പിടിയില്ല. ഇന്‍ഡക്സ് നോഡ് ലോപിച്ചതാണെന്ന് ഡെന്നിസ് റിച്ചി ഒരിക്കല് പറഞ്ഞിരുന്നു. ഒരു ഫയലിന്റെ വലിപ്പം, പേര്, അത് തുറക്കാനും വായിക്കാനും മാറ്റങ്ങള് വരുത്താനും ആര്‍ക്കൊക്കെ അനുവാദമുണ്ട്, അത് എന്ത് തരം ഫയലാണ്, ആ ഫയലിലെ വിവരങ്ങള് ഡിസ്കില് എവിടെയാണ് രേഖപ്പെടുത്തിയിരിക്കുന്നത് തുടങ്ങിയ വിവരങ്ങള് ഐനോഡില് ഉണ്ടാകും. ചുരുക്കിപ്പറഞ്ഞാല് ഓപ്പറേറ്റിങ്ങ് സിസ്റ്റത്തിന് ആ ഫയല് കണ്ടെത്താനുള്ള എല്ലാ വിവരങ്ങളും.\nഒരു ഫയല്‍സിസ്റ്റം സജ്ജീകരിക്കാന് ഡിസ്കിലെ അല്പം സ്ഥലം ആവശ്യമാണ്. മേല്‍പ്പറഞ്ഞ പട്ടികകള് സജ്ജീകരിക്കുകയാണ് ഇതിന്റെ ആദ്യപടി. ഡിസ്കിന്റെ വലിപ്പം കൂടുന്നതിനനുസരിച്ച് ഈ പട്ടികകളുടെ വലിപ്പവും കൂടുന്നു. പുതിയതായി ഫോര്‍മാറ്റ് ചെയ്ത ഒരു ഡിസ്കില് ഒരു ഫയല് പോലും ഇല്ലെങ്കിലും അല്‍പ്പം സ്ഥലം ഉപയോഗിക്കപ്പെട്ടിരിക്കുന്നതായി കാണാന് സാധിക്കും. ഓരോ ഫയല് സിസ്റ്റങ്ങളും ഈ വിവരങ്ങള് സൂക്ഷിക്കാന് ഉപയോഗിക്കുന്ന പട്ടികയിലെ ഓരോ ഘടകങ്ങള്‍ക്കുമായി നീക്കി വച്ചിരിക്കുന്ന ബൈറ്റുകളുടെ എണ്ണം വ്യത്യസ്തമായിരിക്കും. അതിനാല് തന്നെ വ്യത്യസ്ത ഫയല് സിസ്റ്റങ്ങളില് ഒരു ഫയലിന്റെ പേരില് ഉണ്ടാകാവുന്ന പരമാവധി അക്ഷരങ്ങളുടെ എണ്ണം, ഒരൊറ്റ ഫയലിന് അനുവദനീയമായ പരമാവധി വലുപ്പം, ആ ഫയല് സിസ്റ്റം സജ്ജീകരിക്കാവുന്ന ഡിസ്ക്/പാര്‍ട്ടീഷ്യന് ഉണ്ടാകാവുന്ന പരമാവധി വലിപ്പം ഇവയൊക്കെ വ്യത്യസ്തമായിരിക്കും. ഉദാഹരണത്തിന് സാധാരണ നമ്മുടെ പെന്‍ഡ്രൈവുകളിലും മെമ്മറി കാര്‍ഡൂകളിലും ഒക്കെ ഉണ്ടാകാറുള്ള FAT32 ഫയല് സിസ്റ്റത്തില് ഒരു ഫയലിന്റെ പരമാവധി വലിപ്പം 4,294,967,295 ബൈറ്റുകള് ആണ്. ഇതിനെക്കാള് വലിപ്പമുള്ള ഫയലുകള് അതിലേക്ക് കോപ്പി ചെയ്യാനാവില്ല. അതുപോലെ ഫയലിന്റെ പേരില് ഉണ്ടാകാവുന്ന പരമാവധി അക്ഷരങ്ങളുടെ എണ്ണം 255 ആണ്.\nസൂപ്പര്‍ബ്ലോക്ക് എന്ന പദം യൂണിക്സ് അധിഷ്ഠിത സിസ്റ്റങ്ങളില് ആണ് ഉപയോഗിക്കുന്നത്. സൂപ്പര്‍ബ്ലോക്കില് ഉള്ള വിവരങ്ങള് ഉള്‍ക്കൊള്ളുന്ന ഭാഗത്തെ വിന്‍ഡോസിലുംമറ്റും പലഭാഗങ്ങളായീ തിരിച്ച് പലപേരുകള് വിളിക്കാറുണ്ട്.\nഡിസ്കില് ഒരു ഫയല് സൃഷ്ടിക്കപ്പെടുന്നത്, നീക്കം ചെയ്യപ്പെടുന്നത് ഒക്കെ എങ്ങനെയെന്ന് അടുത്തഭാഗത്തില്..\nPosted by സുബിന് പി റ്റി 8 comments:\nലിനക്സ് അല്ലെങ്കില് ഏതൊരു ഓപ്പറേറ്റിംഗ് സിസ്റ്റവും ഇന്‍സ്റ്റാള് ചെയ്യാനുള്ള ആദ്യപടി അതിനുള്ള ഹാര്‍ഡ് ഡിസ്ക് പാര്‍ട്ടീഷ്യന് ഉണ്ടാക്കുക എന്നതാണ്. നൂറോ അഞ്ഞൂറോ ജി ബി വലിപ്പമുള്ള ഹാര്‍ഡ് ഡിസ്കുകള് ഉപയോഗിക്കാനും വിവിധ വിവരങ്ങള് നല്ലരീതിയില് അടുക്കി വക്കാനും ഉള്ള സൗകര്യം പരിഗണിച്ച് ചെറിയ ചെറിയ പാര്‍ട്ടീഷ്യനുകള് ആയി വിഭജിച്ച് വയ്ക്കാറുണ്ട്. ഈ പാര്‍ട്ടീഷ്യനുകളില് തന്നെ ഫയലുകളും ഫോള്‍ഡറുകളും സൌകര്യമായി സൂക്ഷിക്കാന് ഫയല് സിസ്റ്റങ്ങള് ഉണ്ടാകും. ഒരു ഫയല് സിസ്റ്റം എന്നത് വിവരങ്ങള് രേഖപ്പെടുത്തുന്ന രീതിയാണ്. ഫാറ്റ്, എന് ടി എഫ് എസ്, ഇ എക്സ് റ്റി, ബി ആര് റ്റി എഫ് എസ് അങ്ങനെ നിരവധി ഫയല് സിസ്റ്റങ്ങള് ഉണ്ട്. ഒരു ഡിസ്ക് അല്ലെങ്കില് ഡിസ്ക് പാര്‍ട്ടീഷ്യന് ഫോര്‍മാറ്റ് ചെയ്യുമ്പോള് ഇവയില് ഏതെങ്കിലും ഒരു ഫയല് സിസ്റ്റം ആ ഡിസ്കില് സജ്ജീകരിക്കുകയാണ് ചെയ്യുന്നത്. ലിനക്സ് ഇന്‍സ്റ്റാള് ചെയ്യാന് ആദ്യമായി ഒരു റൂട്ട് ഫയല് സിസ്റ്റം വേണം. അതില് ഇ എക്സ് റ്റി ടൈപ്പ് ആണ് ഇപ്പോള് വ്യാപകമായി ഉപയോഗിക്കുന്നത്. വിന്‍ഡോസ് എന് ടി എഫ് എസ്സും. ലിനക്സില് എല്ലാം ഫയലുകള് ആണെന്ന് കഴിഞ്ഞ പോസ്റ്റില് പറഞ്ഞിരുന്നു. ഓരോ ഫയലുകള്‍ക്കും ഒരു പെരുണ്ടാകുമല്ലോ, പിന്നെ അതിനെ ഉള്‍ക്കൊള്ളുന്ന ഫോള്‍ഡറും. ഈ ഫോള്‍ഡറിന്റെ പേരടക്കം ഫയലിന്റെ പേര് പറയുന്നതിനെ പാത്ത് എന്ന് പറയും. അതായത് ആ ഫയല് സിസ്റ്റത്തില് ഒരു ഫയലിനെ കണ്ടുപിടിക്കണമെങ്കില് സഞ്ചരിക്കേണ്ട വഴി. ഈ വഴികളുടെ എല്ലാം തുടക്കം / ഇല് ആണ്. / നെ റൂട്ട് എന്ന് പറയാം. അടിവേര്. ഒരു ഫയലിന്റെ പാത്തില് ഉള്ള ഓരോ ഘടകങ്ങളും / കൊണ്ട് വേര്‍തിരിക്കപ്പെട്ടിരിക്കും. ഉദാഹരണത്തിന് റൂട്ട് ഡയരക്ടറിയില് സുബിന് എന്ന ഫോള്‍ഡറില് മലയാളം എന്ന ഒരു ഫയല് ഉണ്ടെന്നു കരുതുക. ആ ഫയലിന്റെ മുഴുവന് പാത്ത് /subin/malayalam എന്നായിരിക്കും. ലിനക്സ് റൂട്ട് ഫയല് സിസ്റ്റത്തില് സജ്ജീകരണത്തിന് ശേഷം കാണുന്ന പ്രധാന ഡയറക്ടറികള് ചുവടെ,\n/bin - വിവിധ പ്രോഗ്രാമുകള് ഇതില് ഉണ്ടാകും. ബൈനറി എന്നതിന്റെ ചുരുക്കപ്പേരാണ് ബിന്. വിന്‍ഡോസില് C:\_WINDOWS\_System32 എന്ന ഫോള്‍ഡറിന് സമാനമാണിത്.\n/sbin - ഇതിലും വിവിധ പ്രോഗ്രാമുകള് തന്നെ. എന്നാല് ബിന് ഡയറക്ടറിയില് ഉള്ള പ്രോഗ്രാമികളില് നിന്നും വ്യത്യസ്തമായി ഇതിലെ മിക്കവാറും പ്രോഗ്രാമുകള് ഉപയോഗിക്കാന് സാധാരണ ഉപഭോക്താവിന് കഴിയില്ല. റൂട്ട് യൂസര് എന്ന സിസ്റ്റം അഡ്മിനിസ്റ്റ്രെറ്റര്‍ക്ക് ഉള്ളവയാണ് ഇവ. റൂട്ട് യൂസറിന്റെ പാസ് വേര്‍ഡ് അറിയാമെങ്കില് ആര്‍ക്കും ഉപയോഗിക്കാം.\n/usr - ഇതില് തീമുകള്, ഫോണ്ടുകള്, യൂസര് മാനുവലുകള് ഒക്കെ.\n/usr/bin - /bin പോലെ തന്നെ. വിന്‍ഡോസില് C:\_Program Files എന്ന ഫോള്‍ഡറിന് സമാനമാണിത്.\n/usr/sbin - /sbin പോലെ തന്നെ.\n/etc - വിവിധ പ്രോഗ്രാമുകളുടെ ക്രമീകരണങ്ങള് ഉള്‍ക്കൊള്ളുന്ന ഫയലുകള് ആണ് ഇതില് ഉണ്ടാവുക.\n/mnt - ലിനക്സ് വിവിധ ഫയല് സിസ്റ്റങ്ങളെ പിന്തുണക്കുന്നു. ഇപ്പോള് നിങ്ങളുടെ ഹാര്‍ഡ് ഡിസ്കില് നാല് പാര്‍ട്ടീഷ്യനുകള് ഉണ്ടെന്നിരിക്കട്ടെ. വിന്‍ഡോസില് C: D: E: F: എന്നിങ്ങനെ ഇവയെ കാണാം. ലിനക്സില് ഇവ ഉപയോഗിക്കണമെങ്കില് അതിനെ റൂട്ട് ഫയല് സിസ്റ്റത്തിലെ ഏതെങ്കിലും ഒരു ഡയറക്ടറിയുമായി ബന്ധിപ്പിക്കണം. മൗണ്ടിങ്ങ് എന്നാണ് ഇതിന് പറയുന്നത്. ഒരു ഡിസ്ക് അല്ലെങ്കില് ഡിസ്ക് പാര്‍ട്ടീഷ്യനുമായി ബന്ധിപ്പിച്ചിരിക്കുന്ന ഡയറക്റ്ററിയെ ആ ഡിസ്കിന്റെ മൗണ്ട് പോയിന്റ് എന്ന് വിളിക്കുന്നു. നിങ്ങളുടെ കമ്പ്യൂട്ടറുമായി ബന്ധിപ്പിച്ചിരിക്കുന്ന വിവിധ ഡിസ്കുകളെ /mnt യില് ഉള്ള വിവിധ ഡയറക്റ്ററികളില് മൗണ്ട് ചെയ്യാം.\n/media - /mnt പോലെതന്നെ.\n/home - കമ്പ്യൂട്ടറിലെ ഓരോ യൂസര്‍ക്കും ഈ ഡയറക്റ്ററിയില് ഒരു ഡയറക്റ്ററി ഉണ്ടാകും. ആ യൂസറിന്റെ ക്രമീകരണങ്ങള്, ഫയലുകള് ഒക്കെ ഇതില് കാണും. വിന്‍ഡോസിലെ My Documents പോലെ. ഈ ഡയറക്റ്ററി ചിലപ്പോളൊക്കെ വേറെ ഒരു ഡിസ്ക് പാര്‍ട്ടീഷ്യന്റെ മൗണ്ട് പോയിന്റ് ആയിരിക്കും. ലിനക്സ് ഇന്സ്റ്റാള് ചെയ്യുന്ന സമയത്ത് റൂട്ട് ഫയല് സിസ്റ്റം ക്രമീകരിക്കാന് ഒരു പ്രത്യേക പാര്‍ട്ടീഷ്യന് നിര്‍ബന്ധമാണല്ലോ. അതുപോലെ ഉപഭോക്താക്കളുടെ വിവരങ്ങള് ശേഖരിക്കാന് വേറെ ഒരു പാര്‍ട്ടീഷ്യന് ഉണ്ടെങ്കില് അതിനെ /home ഇല് മൗണ്ട് ചെയ്യാം. ഇങ്ങനെ ചെയ്യുന്നതിന് പല മെച്ചങ്ങളും ഉണ്ട്. ഉബുണ്ടു പോലെയുള്ള ലിനക്സ് ഡിസ്ട്രിബ്യൂഷനുകള് കൂടെക്കൂടെ പുതിയ പതിപ്പുകള് ഇറക്കാറുണ്ട്.പുതിയ പതിപ്പുകള് ഇന്‍സ്റ്റാള് ചെയ്യുമ്പോള് പഴയതില് ഉണ്ടായിരുന്ന വിവരങ്ങള് മിക്കവാറും നഷ്ടമാകും. ഡെസ്ക്ടോപ്പില് സൂക്ഷിച്ച ഫയലുകള്, ക്രമീകരണങ്ങള്, വെബ് ബ്രൗസറിലെ ബുക്ക് മാര്‍ക്കുകള് ഒക്കെ. ഉപഭോക്താക്കളുടെ വിവരങ്ങള്‍ക്കായി വേറെ പാര്‍ട്ടീഷ്യന് ഉണ്ടെങ്കില് ഇതിനെ ഫോര്‍മാറ്റ് ചെയ്യാതെ റൂട്ട് ഫയല് സിസ്റ്റം മാത്രം ഫോര്‍മാറ്റ് ചെയ്ത് പുതിയ പതിപ്പുകള് സജ്ജീകരിക്കാം. അപ്പോള് ഉപഭോക്താക്കളുടെ വിവരങ്ങള് നഷ്ടപ്പെടാതെ ഇരിക്കും.\n/var - ഇത് ഏകദേശം /etc പോലെ തന്നെ.\n/boot - കെര്‍ണല്, ബൂട്ട് ലോഡര് തുടങ്ങിയവ ഇതില് കാണും. /boot/vmlinuz ആണ് ലിനക്സ് കെര്‍ണല്. ബൂട്ട് ലോഡറുകളെ പറ്റി വഴിയെ..\nമേല്‍പ്പറഞ്ഞ ഡയറക്റ്ററികളിലെ വിവരങ്ങള് ഡിസ്കില് സൂക്ഷിക്കപ്പെട്ടവയും കമ്പ്യൂട്ടര് ഓഫ് ചെയ്താലും നഷ്ടപ്പെടാത്തവയും ആണ്. ഇനി വരുന്നവ ലിനക്സ് ഉപയോഗിക്കുന്ന യതാര്‍ഥങ്ങള് അല്ലാത്ത (സ്യൂഡോ) ഫയല് സിസ്റ്റങ്ങളുടെ മൗണ്ട് പോയിന്റുകള് ആണ്. ഈ ഡയറക്റ്ററികളിലെ വിവരങ്ങള് ഓരോ തവണ കംപ്യൂട്ടര് ഓഫ് ചെയ്യുമ്പോളും ഇല്ലാതാകും. ഇതിലെ ഫയലുകളില് ഉള്ള വിവരങ്ങള് എവിടേയും രേഖപ്പെടുത്തിയവ അല്ല, ഓരോ തവണ ആ ഫയലുകള് വായിക്കുമ്പോളും താല്‍ക്കാലികമായി ഉണ്ടാക്കപ്പെടുന്നവയാണ്.\n/tmp - പ്രോഗ്രാമുകള് പ്രവര്‍ത്തിക്കുമ്പോള് താല്‍ക്കാലിക വിവരങ്ങള് സൂക്ഷിക്കാന്.\n/dev - ലിനക്സ്/യൂണിക്സ് സിസ്റ്റങ്ങള് എല്ലാത്തിനെയും ഫയലുകള് ആയിട്ടാണ് പരിഗണിക്കുക എന്ന് ആദ്യത്തെ പോസ്റ്റില് പറഞ്ഞിരുന്നല്ലോ. കംപ്യൂട്ടറുമായി ഘടിപ്പിച്ചിരിക്കുന്ന ഓരോ ഉപകരണങ്ങള്‍ക്കും ആയുള്ള ഫയലുകള് ആണ് ഇതില് ഉണ്ടാകുക.\n/proc - ലിനക്സില് പ്രവര്‍ത്തിച്ചുകൊണ്ടിരിക്കുന്ന എല്ലാ പ്രോഗ്രാമുകളെയും സമ്ബന്ധിച്ച വിവരങ്ങള് അടങ്ങിയ ഫയലുകള്, പ്രോസസറിനെയും മെമ്മറിയെയും കുറിച്ചുള്ള വിവരങ്ങള് ഒക്കെ.\n/sys - /dev പോലെ തന്നെ. ചില്ലറ വ്യത്യാസങ്ങള് ഉണ്ട്.\nഫയല് സിസ്റ്റങ്ങളെ കുറിച്ച് വിശദമായി അടുത്ത് പോസ്റ്റ്. സംശയങ്ങളും അഭിപ്രായങ്ങളും അറിയിക്കുമല്ലോ..\nഉബുണ്ടു പോലെയുള്ള ഡസ്ക്ടോപ് ലിനക്സ് ഡിസ്ട്രിബ്യൂഷനുകളുടെ വരവോടെ അല്ലെങ്കില് മെച്ചപ്പെടലിലൂടെ ഇന്ന് ആര്‍ക്കും ലിനക്സ് സിസ്റ്റങ്ങള് എളുപ്പത്തില് ഉപയോഗിക്കാവുന്ന സ്ഥിതി വന്നിട്ടുണ്ട്. ഗ്രാഫിക്കല് യൂസര് ഇന്റര്‍ഫേസ് (ജി യു ഐ) ഉള്‍പ്പെടെ വരുന്ന ഈ ഡിസ്ട്രിബ്യൂഷനുകള് ഒരു കമാന്‍ഡ് ലൈന് ഇന്റര്‍ഫേസ് ഉപയോഗിച്ച് കമാന്‍ഡുകള് വഴി കമ്പ്യൂട്ടര് പ്രവര്‍ത്തിപ്പിക്കേണ്ട ആവശ്യം ഇല്ലാതാക്കി. തുടക്കക്കാര്‍ക്കും ഒരുപാട് നാള് വിന്‍ഡോസോ മാക്കോ ഒക്കെ ഉപയോഗിച്ചവര്‍ക്കും വേഗത്തില് തന്നെ മനസ്സിലാക്കി എടുക്കാന് കഴിയുന്ന രീതിയില് ആണ് ഇപ്പോള് ലിനക്സ് അധിഷ്ടിത ഡസ്ക്ടോപ് സിസ്റ്റങ്ങള്. ഇവയെ പൊതുവേ ലിനക്സ് എന്ന് പറയാറുണ്ടെങ്കിലും ഗ്നു/ലിനക്സ് സിസ്റ്റങ്ങള് എന്നതാണ് ശരിയായ പ്രയോഗം. ലിനക്സ് എന്നത് ഈ സിസ്റ്റങ്ങളില് ഉപയോഗിക്കുന്ന കെര്‍ണല് ആണ്. ഒരു ലിനക്സ് ഡിസ്ട്രിബ്യൂഷന് എന്നത് ലിനക്സ് കെര്‍ണല്, ഗ്രാഫിക്കല് ഡെസ്ക്ടോപ്പ് എന്‍വയോണ്‍മെന്റ്, അത്യാവശ്യമുള്ള പ്രോഗ്രാമുകള് (ഒരു ടെക്സ്റ്റ് എഡിറ്റര്, മ്യൂസിക് പ്ലെയര്, ഓഫീസ് ഉപകരണങ്ങള്), പുതിയ പ്രോഗ്രാമുകള് ചേര്‍ക്കാനും ചേര്‍ത്തവ ഒഴിവാക്കാനും ഉള്ള പാക്കേജ് മാനെജ്മെന്റ് സംവിധാനം, നെറ്റ്‌വര്‍ക്ക്, മോണിറ്ററുകള്, പ്രിന്ററുകള് പോലെയുള്ള ഉപകരണങ്ങള് ഒക്കെ സജ്ജീകരിക്കാനും പ്രവര്‍ത്തിപ്പിക്കാനും സഹായിക്കുന്ന പ്രോഗ്രാമുകള് എന്നിവയൊക്കെ അടങ്ങിയതാണ്.\nഎല്ലാ ഓപ്പറേറ്റിംഗ് സിസ്റ്റങ്ങളിലേയും പോലെ ഇവിടെയും ഏറ്റവും പ്രധാനപ്പെട്ടത് കെര്‍ണല് തന്നെയാണ്. കംപ്യൂട്ടറുമായി ബന്ധിപ്പിച്ചിരിക്കുന്ന എല്ലാ ഉപകരണങ്ങളെയും നിയന്ത്രിക്കുന്നത് കെര്‍ണല് വഴിയാണ്, അല്ലെങ്കില് കെര്‍ണല് ആണ്. ഒരു സമയത്ത് പ്രവര്‍ത്തിച്ചുകൊണ്ടിരിക്കുന്ന പ്രോഗ്രാമുകളെ നിയന്ത്രിക്കുക, വിവിധ പ്രോഗ്രാമുകള്‍ക്ക് ഒരേ സമയം പ്രവര്‍ത്തിക്കാന് ഉള്ള ഒരു അന്തരീക്ഷം ഒരുക്കുക, പ്രോഗ്രാമുകള് ആവശ്യപ്പെടുന്നത് അനുസരിച്ച് ഡിസ്കുകളില് നിന്നും വിവരങ്ങള് ലഭ്യമാക്കുക, ഡിസ്കുകളിലേക്ക് വിവരങ്ങള് രേഖപ്പെടുത്തുക, വിവിധ ഉപഭോക്താക്കള് ഉള്ള ഒരു കമ്പ്യൂട്ടറില് ഓരോ ഉപഭോക്താവും ശേഖരിച്ചിരിക്കുന്ന വിവരങ്ങളുടെ സ്വകാര്യത ഉറപ്പു നല്‍കുക തുടങ്ങിയവയെല്ലാം കെര്‍ണലിന്റെ ജോലിയില് പെടുന്നു. വിവിധ ഉപകരണങ്ങളെ നിയന്ത്രിക്കാനുള്ള ഡ്രൈവറുകള് കെര്‍ണലിന്റെ ഭാഗമാണ്. മോണോലിത്തിക് കെര്‍ണല് രീതി പിന്‍തുടരുന്ന ലിനക്സിന്റെ കെര്‍ണല് ഒരൊറ്റ ഫയല് ആണ്. ഇതിന് ഉള്‍പ്പെടുത്തിയിരിക്കുന്ന സൌകര്യങ്ങളുടെ അടിസ്ഥാനത്തില് പല വലിപ്പം ഉണ്ടാകും. പൊതുവേ നിങ്ങളുടെ ഒരുമാതിരി ഉപകരണങ്ങള് ഒക്കെ പ്രവര്‍ത്തിപ്പിക്കാനുള്ള ഡ്രൈവറുകള് അടങ്ങിയ ഒരു ഫുള് ഓപ്ഷന് കെര്‍ണലിന്റെ വലിപ്പം ഏതാണ്ട് മൂന്നര എം ബി മാത്രമേ വരികയുള്ളൂ.. അഞ്ചു മിനിറ്റ് തികച്ച് പാടുന്ന ഒരു എം പി ത്രീ ഫയല് മോശമില്ലാത്ത നിലവാരത്തില് ഉള്ളത്, അല്ലെങ്കില് നല്ല ഒരു ഡിജിറ്റല് ക്യാമറയില് എടുക്കുന്ന ചിത്രം ഇതിനേക്കാള് വലുതായിരിക്കും..\nകെര്‍ണല് കഴിഞ്ഞാല് പിന്നെ ഫയല് സിസ്റ്റം ആണ് പ്രധാനപ്പെട്ടത്. യൂനിക്സ് സിസ്റ്റങ്ങളില് അടിസ്ഥാനപരമായി എല്ലാം ഫയലുകള് ആണ്. കമ്പ്യൂട്ടറില് ഘടിപ്പിച്ചിരിക്കുന്ന ഉപകരണങ്ങളും കമ്പ്യൂട്ടര് പ്രവര്‍ത്തിപ്പിക്കുന്ന നിങ്ങളും പ്രോഗ്രാമുകളും പ്രോസസുകളും എല്ലാം ഫയലുകള് തന്നെ.. ഇതിന് ഒരേ ഒരു അപവാദം നെറ്റ്‌വര്‍ക്ക് ഉപകരണങ്ങള് ആണ്. ഇതിന്റെ വിശദാംശങ്ങള് പിന്നാലെ.. ഓരോ ഉപകരണങ്ങളെ പ്രവര്‍ത്തിപ്പിക്കുന്ന പ്രോഗ്രാമുകളും അതുമായി ബന്ധപ്പെട്ട ഫയലുകള് തുറക്കുകയും അവയില് നിന്ന് വായിക്കുകയും അവയിലേക്ക് എഴുതുകയും ചെയ്യുന്നു. ഒരു സാധാരണ ടെക്സ്റ്റ് ഫയല് ഉപയോഗിക്കുന്ന ലാഘവത്തോടെ.. ഒരു ലിനക്സ് സിസ്റ്റത്തിന്റെ ഫയല് സിസ്റ്റത്തെ കുറിച്ചുള്ള വിശദാംശങ്ങളും ആയി അടുത്ത പോസ്റ്റ്..\nPosted by സുബിന് പി റ്റി 11 comments:


ലോക ബാങ്ക് സംഘം വീണ്ടുമെത്തുന്നു :: Janmabhumi Daily\nSaturday 8 September 2018 10:40 am IST\nതിരുവനന്തപുരം: ലോക ബാങ്ക് സംഘം അടുത്തയാഴ്ച കേരളത്തിലെത്തും. പ്രളയബാധിത പ്രദേശങ്ങള് സന്ദര്‍ശിച്ച് നഷ്ടം തിട്ടപ്പെടുത്തുന്നതിന് വേണ്ടിയാണ് സംഘം എത്തുന്നത്. ഇരുപത് പേരാകും സംഘത്തിലുണ്ടാവുക.\nകേരളത്തിന് വായ്പ നല്‍കുമെന്ന് ലോകബാങ്ക് പ്രതിനിധികള് നേരത്തെ അറിയിച്ചിരുന്നു. സംസ്ഥാനത്ത് വിശദമായ വിലയിരുത്തല് നടത്തുമെന്ന് ലോകബാങ്ക് പ്രതിനിധികള് വ്യക്തമാക്കി. പ്രളയക്കെടുതിയില് തകര്‍ന്ന കെഎസ്‌ടിപി റോഡുകളും സംഘം പരിശോധിക്കും. ലോകബാങ്ക് നിബന്ധനകളില് പ്രളയദുരിതത്തെത്തുടര്‍ന്ന് അയവുണ്ടാകുമെന്നാണ് സൂചന.\nഉദാരമായ വ്യവസ്ഥകളോടുകൂടിയ ദീര്‍ഘകാല വായ്പയാണ് ലോകബാങ്കിനോട് കേരളം അഭ്യര്‍ഥിച്ചത്.\nവ്യവസായാനുകൂല അന്തരീക്ഷം വര്‍ധിച്ചുവെന്ന് ലോക ബാങ്ക്\nലോക ബാങ്ക് പദ്ധതികള്‍ക്ക് അംഗീകാരം നല്‍കി\nലോക അത്ലറ്റിക് ചാമ്പ്യന്‍ഷിപ്പ് ഇന്ത്യക്ക് 15 അംഗ സംഘം\nബാങ്ക് മാനേജറുടെ പണം ഓണ്‍ലൈന് തട്ടിപ്പ് സംഘം അപഹരിച്ചു\nസോളാര് മേല്‍ക്കൂര പദ്ധതി: ലോക ബാങ്ക് 625 ദശലക്ഷം ഡോളര് വായ്പ നല്‍കും\nഇന്ത്യ 7.5 ശതമാനം സാമ്പത്തിക വളര്‍ച്ച കൈവരിക്കും: ലോക ബാങ്ക്


Saturday 12 May 2018 12:31 pm IST\nമഹാരാഷ്ട്രയിലെ ഔറംഗാബാദില് ഇരു സമുദായങ്ങള് തമ്മിലുള്ള സംഘര്‍ഷത്തില് നിരവധി കടകളും വാഹനങ്ങളും കത്തിച്ചു. ഇരു സമുദായത്തില്‍പ്പെട്ട അംഗങ്ങള് തമ്മലുള്ള തര്‍ക്കമാണ് സംഘര്‍ഷത്തില് കലാശിച്ചത്. പ്രദേശത്ത് നിരോധനാജ്ഞ പ്രഖ്യാപിച്ചിട്ടുണ്ട്. നിലവില് സ്ഥിതിഗതികള് നിയന്ത്രണാധീതമാണെന്ന് പോലീസ് അറിയിച്ചു\nമുംബൈ: മഹാരാഷ്ട്രയിലെ ഔറംഗാബാദില് ഇരു സമുദായങ്ങള് തമ്മിലുള്ള സംഘര്‍ഷത്തില് രണ്ട് പേര് കൊല്ലപ്പെട്ട നിരവധി പേര്‍ക്ക് പരിക്കേറ്റു. പരിക്കേറ്റവരില് അധികവും പോലീസുകാരാണ്. സംഘര്‍ഷത്തില് നിരവധി കടകളും വാഹനങ്ങളും പ്രക്ഷോഭകാരികള് അഗ്നിക്കിരയാക്കി.\nഇരു സമുദായത്തില്‍പ്പെട്ട അംഗങ്ങള് തമ്മലുള്ള തര്‍ക്കമാണ് സംഘര്‍ഷത്തില് കലാശിച്ചത്. പ്രദേശത്ത് നിരോധനാജ്ഞ പ്രഖ്യാപിച്ചിട്ടുണ്ട്. നിലവില് സ്ഥിതിഗതികള് നിയന്ത്രണാധീതമാണെന്ന് പോലീസ് അറിയിച്ചു.\nനൂറോളം യുവാക്കള് പരസ്പരം കല്ലേറ് നടത്തിയതിനെ തുടര്‍ന്ന് നിരവധി പേര്‍ക്ക് സാരമായി പരിക്കേറ്റിട്ടുണ്ട്. പോലീസ് ടിയര്‍ഗ്യാസ് ഷെല്ലുകള് പ്രയോഗിച്ചാണ് സംഘര്‍ഷം നിയന്ത്രാണാധീതമാക്കിയത്. സംഘര്‍ഷം മറ്റിടങ്ങളിലേക്ക് വ്യാപിക്കാതിരിക്കാന് കൂടുതല് സുരക്ഷാ ഉദ്യോഗസ്ഥരെ വിന്ന്യസിച്ചിട്ടുണ്ട്.\nമദ്യത്തിന് പണം നല്‍കാത്തതിനെ തുടര്‍ന്ന് ഒരു മെക്കാനിക്കിനെ സംഘം ചേര്‍ന്ന് ആക്രമിച്ചതാണ് സംഘര്‍ഷത്തിന് തുടക്കമെന്നാണ് റിപ്പോര്‍ട്ടുകള്.\nപശ്ചിമബംഗാളില് സംഘര്‍ഷം: രണ്ട് പേര് കൊല്ലപ്പെട്ടു\nസദ്യ വിളമ്പുന്ന പാത്രത്തെച്ചൊല്ലി സംഘര്‍ഷം, ഒരു മരണം\nസിപിഎം- എസ്ഡിപിഐ സംഘര്‍ഷം; രണ്ട് വീടുകള് തല്ലിത്തകര്‍ത്തു\nബുലന്ദ്ഷഹര് സംഘര്‍ഷം: നാലുപേര് അറസ്റ്റില്\nഗാസയില് സംഘര്‍ഷം; 16 പേര് കൊല്ലപ്പെട്ടു


അരയാൽ തറ – പന്തലിച്ചു നില്‍ക്കുന്ന ഒരു ആല്‍മരം. അതിനുചുറ്റും വൃത്താകൃതിയില് വിശാലമായ ഇരിക്കാനുള്ള തറ. വൈകുന്നേരങ്ങളിലെ ഒത്തുകൂടൽ ഗൃഹാതുരമായ ഒരോർമയാണ്. സാഹിത്യം, ആത്മീയം, രാഷ്ട്രീയം, പ്രകൃതി, പരിസ്ഥിതി എല്ലാം ചർച്ചചെയ്യപ്പെടുന്ന ഒരിടം. ആ ആൽ തറയ്ക്ക് ഒരുപാട് ചരിത്രം പറയാനുണ്ടാകും.\nക്വഡിലാറ്ററൽ (Quadrilateral Security Dialogue) കൂട്ടുകെട്ടിന്റെ ഭാഗമായി ഇന്ത്യയുടേയും ആസ്ത്രേലിയയുടെയും അമേരിക്കയുടെയും ജപ്പാന്റെയും വിദേശകാര്യ മന്ത്രിമാർ തമ്മിൽ നടന്ന രണ്ടാമത് യോഗത്തോടെ ഈ കൂട്ടുകെട്ട് നിർണ്ണായകമായ ഘട്ടത്തിലേക്ക് കടന്നതായി പറയാം. ഇതുവരെ മുന്നോട്ടുപോയ രഹസ്യാത്മക നീക്കങ്ങളിൽ നിന്നും വ്യത്യസ്തമായി, ചർച്ചകളുടെ വലിയ ഭാഗവും വെളിപ്പെടുത്താൻ അംഗരാജ്യങ്ങൾ തയ്യാറായിരിക്കുകയാണ്. വിദേശകാര്യമന്ത്രിമാരുടെ യോഗം ഒരു വാർഷിക പതിവാക്കുക, അടിസ്ഥാന സൗകര്യ വികസനത്തിലും വിതരണശ്രിംഖലയിലും മഹാമാരിയെ നേരിടുന്നതിലും പരസ്പരം സഹകരിക്കുക തുടങ്ങിയ പ്രഖ്യാപനം ഇതിനുദാഹരണമാണ്.\nയോഗത്തിനു ഏറ്റവും താല്പര്യം കാണിച്ചത് അമേരിക്കയായിരുന്നു. ടോക്കിയോവിൽ നടന്ന യോഗത്തിൽ അമേരിക്കയുടെ സ്റ്റേറ്റ് സെക്രെട്ടറി ,ക്വഡിലാറ്ററൽ കൂട്ടുകെട്ട് മേഖലയിലെ ചൈനയുടെ കടന്നുകയറ്റത്തെ ചെറുക്കുന്നതിന്റെ ഭാഗമായുള്ളതാണെന്ന് വ്യക്തമാക്കുകതന്നെയുണ്ടായി. സ്വതന്ത്രമായ ഇൻഡോ-പസഫിക് മേഖലക്കായി ശ്രമിക്കുന്ന മേഖലയിലെ ജനാധിപത്യ രാജ്യങ്ങളുടെ കൂട്ടുകെട്ട് എന്നതിൽ നിന്നും വ്യത്യസ്തമായി ഇതിനെ ചൈനക്കെതിരെയുള്ള പൂർണ്ണ സൈനിക കൂട്ടുകെട്ടാക്കാനാണ് അമേരിക്ക ഉദ്ദേശിക്കുന്നത് എന്നത് ഇവിടെ വ്യക്തമാണ്.\nപരസ്യമായി തന്നെയുള്ള ഇത്തരത്തിലുള്ള പ്രസ്താവനകളെയും അതിലെ ഉദ്ദേശങ്ങളെയും ഇന്ത്യ ഗൗരവം കുറച്ച് കാണരുത്. ജപ്പാനും ആസ്ത്രേലിയയും അമേരിക്കയുമായി സൈനികസഖ്യത്തിന് തയ്യാറാണെങ്കിലും ഇന്ത്യ തന്ത്രപ്രധാനമായ വിഷയങ്ങളിൽ സ്വതന്ത്രമായ നിലപാട് സ്വീകരിച്ചു വരുന്ന രാജ്യമാണ്. ഇന്ത്യയെ ഇൻഡോ-പസഫിക് മേഖലയിൽ ചൈനയുമായി സംഘർഷത്തിലേക്ക് എത്തിക്കുകയും ക്വാഡ് കൂട്ടുകെട്ടിനെ അതിൽ പങ്കാളിയാക്കുകയുമാണ് അമേരിക്കയുടെ ലക്ഷ്യം. എന്നാൽ ഇത്തരത്തിലുള്ള ഉദേശങ്ങളെ ഇന്ത്യ പൂർണ്ണമായും നിരാകരിച്ചിട്ടുണ്ട്. പലതരത്തിലും ഇന്ത്യക്ക് ഗുണം ചെയ്യുന്നതാണ് ക്വാഡ് കൂട്ടുകെട്ട്. എന്നാൽ ക്വഡിന് (QUAD) അമേരിക്ക നൽകുന്ന നിർവചനം ഇന്ത്യക്ക് ഗുണകരമാകില്ല.\nഉത്തർപ്രദേശിലെ സംഭവവികാസങ്ങൾ രാജ്യത്തെ ചില പ്രവണതകളുടെ പ്രത്യക്ഷ ഉദാഹരണങ്ങളായി കാണാം. അവ, ക്രിമിനൽ നീതിന്യായ സംവിധാനത്തിൽ സർക്കാരും നീതിന്യവ്യവസ്ഥയും തമ്മിൽ ആവശ്യമായ ബന്ധത്തിന്റെ വളർന്നുവരുന്ന ശിഥിലീകരണം, അതിശക്തമായ ഭരണകൂടം, ഭരണ നിർവഹണ വിഭാഗത്തെ അനുകരിക്കാനുള്ള നീതിന്യായ വ്യവസ്ഥയുടെ ശ്രമം ഇവയാണ്. ഇതിന്റെയെല്ലാം ഫലമായി നീതിനായ സംവിധാനം എന്നത് കേവലം പ്രശ്നപരിഹാരം സംവിധാനമായി മാറിക്കൊണ്ടിരിക്കുന്നു.\nനമ്മുടെ പോലീസ് സംവിധാനം ഫലപ്രദവും ചടുലവും എന്നാൽ അതിനനുസരിച്ചു നീതി നിർവഹണ വിഭാഗം അലസവുമാകുന്നു. ഉത്തർ പ്രദേശ എന്ന സംസ്ഥാനത്തെ ഉദാഹരണമാക്കുകയാണെങ്കിൽ അവിടെ പോലീസ് സംവിധാനത്തിന്റെ ഭാഗത്ത് നിന്ന് അന്വേഷണം പൂർത്തിയാകാത്ത കേസുകൾ എന്നത് 15 ശതമാനം മാത്രമാണ്. എന്നാൽ കോടതിയിൽ എത്തുന്ന ഇത്തരം ക്രിമിനൽ കേസുകളിൽ 90 ശതമാനവും തീർപ്പാകാതെ കിടക്കുകയാണ്. ഇതിൽ നിന്നും മനസിലാക്കാൻ സാധിക്കുക പോലീസ് അന്വേഷണം പൂർത്തിയാക്കി കേസുകൾ കോടതിയിൽ എത്തിക്കുമ്പോഴും കുറ്റവാളികൾക്ക് തക്കതായ ശിക്ഷ വേഗത്തിൽ ലഭ്യമാക്കുന്നതിൽ കോടതി സംവിധാനം പരാജയപ്പെടുന്നു എന്നാണ്.\nഇത് കുറ്റകൃത്യത്തിന് ശരിയായ ശിക്ഷ ലഭ്യമാക്കുന്നതിനുള്ള കാലതാമസം വളരെയധികം വർദ്ധിപ്പിക്കുന്നു. ഇങ്ങനെ വരുമ്പോൾ രാജ്യത്തെ കോടതിയുടെയും നീതി നിർവഹണ സംവിധാനത്തിന്റെയും പ്രാധാന്യം കുറയുന്ന അവസ്ഥ വരുന്നു. ക്രിമിനൽ നടപടിക്രമങ്ങളിൽ സർക്കാർ സംവിധാനവും നീതിനിർവഹണ വിഭാഗവും തമ്മിൽ ഉണ്ടായിരിക്കേണ്ട ബന്ധം ഇവിടെ ഇത്തരത്തിൽ കുറയുന്നത് ശരിയായ ശിക്ഷ കൃത്യമായ വിചാരണയിലൂടെ ലഭ്യമാക്കുന്നത് കുറയുന്ന സാഹചര്യം ഉണ്ടാക്കും.\nഇത്തരത്തിൽ കുറ്റകൃത്യത്തിനുശേഷം യഥാസമയത്ത് ശിക്ഷ നല്കാൻ സാധിക്കാതെ വരുന്നത് വിചാരണകൂടത്തെ ശിക്ഷ നടപ്പാക്കുന്ന രീതിയെ പതിയെ നീതികരിക്കുന്ന സാഹചര്യത്തിലേക്ക് നയിക്കും. ഉത്തർപ്രദേശിൽ പോലീസ് ഏറ്റുമുട്ടലിൽ പ്രതികൾ കൊല്ലപ്പെട്ട സംഭവങ്ങൾ അവിടുത്തെ ജനങ്ങൾ പോലീസിനെ പ്രകീർത്തിക്കുന്നത് ഇതിന് ഉദാഹരണമാണ്. ഇവിടെ നീതി നിർവഹണം എന്നത് കേവലം പ്രശ്നപരിഹാരം എന്നതിലേക്ക് മാറുകയാണ്. സ്വാഭാവികമായും ലഭിക്കുന്ന ജനപിന്തുണ ഭരണകൂടത്തിന് ശക്തി പകരുകയും ചെയ്യും. അത് ഇത്തരം പ്രവൃത്തികൾ തടയാനുള്ള സർക്കാരിന്റെ താല്പര്യം കുറക്കുകയും ചെയ്യും.\nഇത്തരത്തിൽ വിചാരണയില്ലാതെ സർക്കാർ സംവിധാനം തന്നെ ശിക്ഷ നടപ്പാക്കുന്ന രീതിക്ക് ജനപിന്തുണ ലഭിക്കുന്ന സാഹചര്യത്തിൽ പലപ്പോഴും കോടതികളും ഇതിനെ അനുകരിക്കുന്ന സാഹചര്യം വരുന്നു. ലഭിച്ചേക്കാവുന്ന ശിക്ഷ ആയുധമാക്കി പലപ്പോഴും പ്രതികളിൽ നഷ്ടപരിഹാരം നൽകി കേസ് ഒത്തുതീർപ്പാക്കാൻ സമ്മർദ്ദം ചെലുത്തുന്ന സാഹചര്യം ഉണ്ടാകുകന്നത് ഇതിനു ഉദാഹരണമാണ്. ഇവിടെയും കൃത്യമായ വിചാരണ ഇല്ലാതെ പോലീസ് ആരോപിക്കുന്ന പ്രതികളിൽ ശിക്ഷ നടപ്പാക്കുന്ന സാഹചര്യം ഉണ്ടാകുന്നു. ഇവിടെ നീതി നിർവഹണത്തിന് പകരം പ്രശ്നം പരിഹരിക്കുകയും കുറ്റകൃത്യത്തിന് ഇരയായവർ സംതൃപ്തരാകുകയും ചെയ്യുന്നു.\nഇത്തരത്തിൽ ഇന്ത്യയിൽ നീതി നിർവഹണ സംവിധാനം കേവലം പ്രശ്ന പരിഹാര സംവിധാനം എന്നതിലേക്ക് മാറുന്ന അപകടകരമായ പ്രവണത നിലനിൽക്കുകയാണ്.\nസ്വാതന്ത്ര്യം ലഭിച്ച കാലം മുതൽ തന്നെ കര്ഷകര്ക്ക് ഒരു കുറഞ്ഞ വരുമാനം ഉറപ്പുവരുത്തുന്നതിൽ കുറഞ്ഞ താങ്ങുവില എന്ന സംവിധാനത്തിന് വലിയ പ്രാധാന്യമുണ്ട്. ഏകദേശം 23 സുപ്രധാന കാർഷിക ഉൽപ്പന്നങ്ങൾ കുറഞ്ഞ താങ്ങുവില എന്ന സംവിധാനത്തിന്റെ പരിധിയിൽ വരുന്നുണ്ട്. എന്നാൽ ഈ സംവിധാനത്തിന് ഒരു നിയമത്തിന്റെ പിൻബലം ഇല്ല എന്നതും വസ്തുതയാണ്.\nകാർഷിക വിപണന മേഖലയിൽ വലിയ മാറ്റങ്ങൾ സൃഷ്ട്ടിക്കുന്ന കാർഷിക നിയമങ്ങൾ ഈയിടെ പാർലമെന്റ് പാസ്സാക്കുകയുണ്ടായി. ഈ നിയമങ്ങളൊന്നും തന്നെ കുറഞ്ഞതാങ്ങുവിലയെ കുറിച്ച് സൂചിപ്പിക്കുന്നില്ല. ഈ നിയമങ്ങൾ രാജ്യത്തിൻറെ ഫെഡറൽ സംവീധാനത്തിന് വിരുദ്ധവും ആണ്.\nകൃഷി എന്നത് സംസ്ഥാനങ്ങളുടെ അധികാരപരിധിയിൽ വരുന്ന സംസ്ഥാന പട്ടികയിൽപ്പെടുന്നതാണ്. എന്നാൽ വ്യാപാരവും,വിപണനവും എൻട്രി 33 പ്രകാരം കൺകറൻറ് പട്ടികയിൽപ്പെടുന്നതാണ് എന്നാണ് കേന്ദ്ര സർക്കാരിന്റെ വാദം. എന്നാൽ പുതിയ കാർഷിക നിയമത്തിൽ വിശദീകരിക്കുന്ന കാർഷിക ഉൽപ്പന്നങ്ങൾ എൻട്രി 33 ൽ സൂചിപ്പിക്കുന്നവയല്ല.\nപുതിയ കാർഷിക നിയമങ്ങളെ മറികടക്കാനായി പഞ്ചാബ് പോലുള്ള സംസ്ഥാനങ്ങൾ സംസ്ഥാനത്തിന്റെ മുഴുവൻ ഭൂപരിധിയും അവരുടെ എ.പി.എം.സി നിയമത്തിന്റെ പരിധിയിൽ ഉൾപ്പെടുത്താൻ ആലോചിക്കുകയാണ്. എന്നാൽ എ.പി.എം.സി നിയമം അതിനു അനുവദിക്കുന്നുണ്ടോ എന്നത് സംശയകരമാണ്. എങ്കിലും സംസ്ഥാനങ്ങൾക്ക് പുതിയ കാർഷിക നിയമങ്ങൾക്കെതിരെ സുപ്രീംകോടതിയെ സമീപിക്കാവുന്നതാണ്.\nഇത്തരത്തിൽ കാർഷിക നിയമങ്ങൾക്കെതിരായി ഭരണഘടനാപരമായ സാദ്ധ്യതകൾ തേടുമ്പോഴും കുറഞ്ഞ താങ്ങുവില എന്നത് നിയമപരമാക്കാൻ സംസ്ഥാനങ്ങൾ ശ്രമിക്കേണ്ടതുണ്ട്. കുറഞ്ഞത് എ.പി.എം.സി മണ്ടിക്കകത്തെങ്കിലും ഇത്തരത്തിൽ കുറഞ്ഞ താങ്ങുവില എന്നത് നിയമപരമായി മാറുന്നത് കർഷകർക്ക് വലിയ ആശ്വാസം നൽകുന്നതായിരിക്കും. എന്നാൽ സ്വകാര്യ വ്യാപാരികൾക്കും കുറഞ്ഞതാങ്ങുവില ഏർപ്പെടുത്തുക എന്നത് തെറ്റായ നടപടിയാകും. സ്വതന്ത്ര വിപണി എന്നത് ഭരണഘടനാപരമായി തന്നെയുള്ള ആശയമാണ്.\nകുട്ടികാലത്തെ ഞാനടങ്ങുന്ന കുട്ടികളുടെ നേരമ്പോക്കിലൊന്നായിരുന്നു മീൻ പിടുത്തം. മഴക്കാലത്ത് വയലുകളും പറമ്പുകളും തൊടുമെല്ലാം വെള്ളം കയറി ഒന്നാകുമ്പോൾ വെള്ളത്തിലിറങ്ങി തൊർത്തു മുണ്ട് വിരിച്ചും ഈർക്കിളിയുടെ അറ്റത്ത് കുരുക്കിട്ടും മീനുകളെ പിടിക്കും. പിടിച്ച മീനികൾ ജീവനോടെ വീട്ടിലെ കിണറിൽ കൊണ്ടിടും. ഇടക്കിടയ്‌ക്ക് കിണറിലേക്ക് ഏന്തി വലിഞ്ഞ് മീനുകൾ നീന്തി കളിക്കുന്നത് കൺകുളിർക്കെ നോക്കിനിൽക്കും. അതുണ്ടാക്കുന്ന അനുഭൂതി പറഞ്ഞറിയിക്കാൻ പറ്റില്ല. ചിലപ്പോൾ മീൻ വെള്ളത്തിന് മീതെ ചത്ത് പൊന്തി കിടപ്പുണ്ടാകും. കാണാൻ ആഗ്രഹിക്കാത്ത കാഴ്ച്ചയായിരുന്നു അത്. ഒരോ മഴക്കാലവും കുട്ടികാലത്തെ ഓർമകളാണ്. മഴ പെയ്യുന്നിടത്തോളം കാലം മഴകാല ഓർമകളും ഉണ്ടാകും.\n23 Aug 2020\t 1\n“ദേശസ്നേഹിയല്ലാത്ത ഞാൻ, എങ്ങിനെ ഒരു എയർഫോഴ്‌സ് ഉദ്യോഗസ്ഥയാകും?”\nമകളുടെ ചോദ്യത്തിന് മുമ്പിൽ, പുഞ്ചിരി തൂകിക്കൊണ്ട്, “ഏറ്റവും വലിയ ദേശസ്നേഹം, ചെയ്യുന്ന ജോലിയോടുള്ള ആത്മാർത്ഥതയാണ്” എന്ന് പ്രതികരിക്കുന്ന ഒരു പിതാവിന്റെ ക്ലോസപ്പ് ഷോട്ട്.. സ്ത്രീശാക്തീകരണത്തിന്റെ ഉജ്ജ്വല മുഹൂർത്തങ്ങൾ ഉദയം ചെയ്യുന്നു..\nപറഞ്ഞു വരുന്നത്, ശരൺ ശർമ്മ സംവിധാനം ചെയ്ത്, അടുത്തിടെ റിലീസ് ആയ “ഗുഞ്ജൻ സക്സേന, ദ കാർഗിൽ ഗേൾ” എന്ന, ബോളിവുഡ് ബയോപിക് സിനിമയെ കുറിച്ചാണ്..\nകാർഗിൽ യുദ്ധ മുന്നണിയിലെ ഇന്ത്യൻ എയർ ഫോഴ്‌സിലെ ആദ്യത്തെ വനിതാ പൈലറ്റ് എങ്ങിനെയാണ് ലക്‌നൗവിലെ ആൺകോയ്മ നിറഞ്ഞ വീടിനുള്ളിൽ നിന്നും സ്വാതന്ത്ര്യം നേടി, സ്വന്തം അച്ഛന്റെ പ്രോത്സാഹനം ഒന്ന് കൊണ്ട് മാത്രം, ആകാശത്ത് പറക്കാനുള്ള മോഹങ്ങൾക്കും സ്വപ്നങ്ങൾക്കും പൂർത്തീകരണം നേടുന്നത് എന്നത് ഓരോ പെൺകുട്ടികളും കണ്ട് പ്രചോദിതമാകേണ്ടതാണ്..\nബോളിവുഡിലെ മസില് പെരുപ്പിക്കുന്ന, വർണ്ണങ്ങളും ഘോഷങ്ങളും കൊണ്ട് മസാല വിതറുന്ന പതിവ് ഐറ്റങ്ങളൊന്നുമില്ലാതെ, ഈ ചിത്രം ഫ്ലൈറ്റ് ലെഫ്റ്റനന്റ് ഗുഞ്ജന്റെ കഥ, അയത്നലളിതമായി, നമുക്ക് പറഞ്ഞു തരുന്നു..\nയുദ്ധമുഖത്ത് മുറിവേറ്റ നമ്മുടെ പട്ടാളക്കാരെ സുരക്ഷിതമായി “ഇവാക്വേറ്റ്” ചെയ്ത്, പുരുഷവീരസ്യം മാത്രം തുളുമ്പുന്ന യുദ്ധ താഴ് വരകളിൽ ഒരു പെൺ സാന്നിദ്ധ്യമറിയിച്ച്, ശൗര്യചക്രയടക്കമുള്ള വീരപ്പതക്കങ്ങൾ സ്വീകരിച്ച്, ഇപ്പോൾ വിശ്രമ ജീവിതം നയിക്കുന്ന ഗുഞ്ജന് അഭ്രപാളികളിൽ ജീവൻ നൽകിയ ജാൻവി കപൂറും (ശ്രീദേവിയുടെ മകൾ) അച്ഛന്റെ റോൾ തകർത്തഭിനയിച്ച പങ്കജ് തൃപാഠിയും ഈ ബയോപിക്കിലൂടെ മോട്ടിവേഷന്റെ ഒരു “സ്‌ട്രോങ് പുഷ്” തന്നെയാണ് നൽകുന്നത്..\nപ്രൊഫഷണൽ ജീവിതം കൊതിക്കുന്ന പെൺകുട്ടികളും, പെണ്മക്കൾക്ക് വിവാഹത്തിനതീതമായി ഒരു ജീവിതം സമ്മാനിക്കാനുണ്ടെന്ന് വിശ്വസിക്കുന്ന അച്ഛനമ്മമാരും നിർബന്ധമായും കണ്ടിരിക്കേണ്ടതാണ് ഈ ചിത്രം..\nസർക്കാർ ജീവനക്കാരും അറുപതു കഴിഞ്ഞവർക്കുള്ള പെൻഷനും\nഎൻ ഇ ഹഖ്\nഅറുപതുവയസ്സ് കഴിഞ്ഞ എല്ലാവർക്കും ഒരേ പെൻഷൻ എന്ന ആശയവുമായി വൺ ഇന്ത്യ വൺ പെൻഷൻ കൂട്ടായ്മ കേരളത്തിൽ ശക്തിയാർജിച്ചുകൊണ്ടിരിക്കുകയാണ്. സമൂഹികമാധ്യമങ്ങളിൽ ചർച്ചയാക്കി കൊണ്ടുവന്ന ഈ കൂട്ടായ്മക്ക് സാധാരണ ജനങ്ങൾക്കിടയിൽ വലിയ പിന്തുണ ഉണ്ടായികൊണ്ടിരിക്കുന്നതാണ് കാണാൻ കഴിയുന്നത്. പത്രങ്ങളും വാർത്തകൾക്കായി ആക്രാന്തംകാട്ടിയോടുന്ന ചാനലുകളുമൊന്നും ഇതേവരെ ഇത് വാർത്തയാക്കിയതായി കാണുന്നില്ല. എങ്കിലും കേരളത്തിന്റെ മുക്കിലും മൂലയിലും ഇന്ന് ഈ ആശയം ചർച്ചയായി കഴിഞ്ഞിരിക്കുകയാണ്.\nഈ വാദം ബൂർഷ്വാസി നിർമ്മിക്കുന്നതാണ്, ഫിനാൻസ് മൂലധനത്തിൻ്റെ ഫാഷിസ്റ്റ് ധാര നിർമ്മിക്കുന്നതാണ്…..എന്നൊക്കെയാണ് സർവീസ് സംഘടനകൾ ഇതിനെതിരെ പറയുന്നത്.\nമതത്തിന്റെയും ജാതിയുടെയും പേരില് ജനങ്ങളെ ഭിന്നിപ്പിച്ചവരുടെ ബുദ്ധിയില് ഉടലെടുത്തതാണ് വണ് ഇന്ത്യ വണ് പെന്‍ഷന്’ എന്നാണ് സി പി എം നേതാവ് എളമരം കരീം പറയുന്നത്.\nബിജെപി യെ പോലുള്ള ഫാഷിസ്റ്റ് റെയ്സിസ്റ്റ് നയപരിപാടികളുള്ള ഒരു പാർട്ടി രാജ്യം ഭരിക്കുന്ന അവസര ത്തിൽ ഇത്തരം ആശങ്കകൾ സ്വാഭാവികമാണ്. സത്യത്തിൽ ബിജെപി, കോൺഗ്രസ്സ് അടക്കമുള്ള എല്ലാ മുഖ്യധാരാ പാർട്ടികളും പത്രങ്ങളും മാധ്യമങ്ങളും സർക്കാർ ജീവനക്കാരോടൊപ്പമാണ്.\nഅവരെ പിണക്കാൻ ആരും ധൈര്യപ്പെടുകയില്ല. ഉദ്യോഗസ്ഥ കോട്ടയിൽ കല്ലെറിഞ്ഞാൽ വിവരമറിയുമെന്നു അവർക്കറിയാം.\nഅതേസമയംതന്നെ കേരളത്തിൽ എസ്റ്റാബ്ലിഷ്ഡ് താല്പര്യത്തിന് അനിഷ്ടകരമായ എന്തും സംഘപരിവാർ ആശയം എന്ന പേരിൽ മുളയിൽതന്നെ നുള്ളിക്കളയാൻ നോക്കുന്ന ഒരു പ്രവണത നാം പലപ്പോഴും കാണുന്നതാണ്.\nഇന്ത്യയിലെ ഒരുവിഭാഗം ജനങ്ങളെ തെരഞ്ഞെടുത്ത് അവർക്ക് സർക്കാർ വേണ്ടതിലധികം ശമ്പളവും പെൻഷനും നൽകി തീറ്റിപ്പോറ്റുന്ന സംവിധാനമാണ് നമ്മുടെ രാജ്യത്ത് ഇപ്പോഴുള്ളത് എന്നത് നിഷേധിക്കാനാവില്ല. ബ്രിട്ടീഷ് ആധിപത്യകാലത്ത് നടപ്പിലാക്കിയ ആ രീതി ഇന്നും മാറ്റമില്ലാതെ തുടരുന്നു. ബ്രിട്ടീഷ് കൊളോണിയൽ കാലഘട്ടത്തിൽ അവർ സുഖമമായി ഇന്ത്യ ഭരിച്ചത് സർക്കാർ ഉദ്യോഗസ്ഥവൃന്ദം മുഖേനയായിരുന്നു. വിരമിച്ചശേഷവും അവരെ തീറ്റിപ്പോറ്റേണ്ടതും അവർക്ക് ആനുകൂല്യങ്ങൾ നൽകി പ്രസാദിപ്പിക്കേണ്ടതും അങ്ങ് ബ്രിട്ടനിൽ ഹെഡ്ഡാഫീസിലിരുന്ന് ഇന്ത്യയെ നിയന്ത്രിക്കുന്ന ബ്രിട്ടീഷ് അധികാരികൾക്ക് ആവശ്യമായിരുന്നു.\nസർക്കാർ ജീവനക്കാർക്കുള്ള ആനുകൂല്യങ്ങൾക്കെതിരായിട്ടല്ല മറിച്ചു, ജോലിയിൽ നിന്നും വിരമിച്ച ശേഷം വെറുതെയിരിക്കുന്നവർക്ക് ശമ്പളത്തിന് ആനുപാതികമായി സർക്കാർ അന്യായമായ പെൻഷൻകൂടി നൽകുന്നത് ശരിയല്ല\nഎന്ന വാദമുന്നയിച്ചുകൊണ്ടാണ് പെൻഷൻ വിരുദ്ധർ ഇപ്പോൾ രംഗത്തുള്ളത്. ഇതുപോലെ സർക്കാരിൽനിന്ന് കനത്ത ആനുകൂല്യങ്ങൾ പറ്റുന്ന മറ്റൊരു വിഭാഗമാണ് ജനപ്രതിനിധികൾ. അവരുടെ ഒരു സൗഭാഗ്യം എന്തെന്നാൽ സ്വയം തങ്ങളുടെ ശമ്പളം നിശ്‌ചയിക്കാനും ശമ്പളം വർധിപ്പിക്കാനും അവർക്ക് കഴിയുന്നു എന്നുള്ളതാണ്. മന്ത്രിമാരുടെ സ്റ്റാഫാണ് മറ്റൊരുതരം സൗഭാഗ്യവാന്മാർ. രണ്ടുവർഷം മാത്രം മന്ത്രിപരിവാരത്തിലൊരുവനാ യി കൂടെനടന്നാൽ മതി മനോഹരമായ പെൻഷൻ ഉറപ്പായി.\nഇന്ത്യയുടെ സമ്പത്ത് ഓരോ ഇന്ത്യക്കാരന്റെയും അവകാശമാണ്. രാജ്യത്തിന്റെ വരുമാനത്തിന്റെ 80% വും, 8% മാത്രമുള്ള ഒരു വിഭാഗത്തി ലേക്കു പോകുന്ന സംവിധാനം ഭരണഘ ടനാവിരുദ്ധവുണെന്ന് പെൻഷൻ വിരുദ്ധർ വാദിക്കുന്നത്.\nമൂന്നര കോടിയോളം ജനസംഖ്യയുള്ള കേരളത്തിൽ നോക്കുക, റവന്യൂ വരു മാനത്തിൻ്റെ 70% ത്തിലധികവും ഇപ്ര കാരം6ലക്ഷത്തോളം വരുന്ന ഉദ്യോ ഗസ്ഥരേയും4ലക്ഷത്തോളം വരുന്ന പെൻഷൻ കാരേയും തീറ്റിപോറ്റുന്ന തിനാണ് ഉപയോഗിക്കുന്നത്. വളർച്ചാതോതിനെക്കാൾ വലിയ ശമ്പള വർധനവാണ് കേരളത്തിൽ സർക്കാർ ജീവനക്കാർക്ക് ലഭിക്കുന്നത്.\nരാജ്യത്തെ മറ്റ് പ്രമുഖ സംസ്ഥാന ങ്ങളൊന്നും വരുമാനത്തിന്റെ ഇത്രയും ഉയര്‍ന്ന ശതമാനം ഇക്കാര്യങ്ങള്‍ക്കായി വിനിയോഗി ക്കുന്നില്ല. അയല് സംസ്ഥാനമായ കര്‍ണാടകയില് മൊത്തം വരുമാന ത്തിന്റെ 23.83 ശതമാനമാണ് വേത നം, പെന്‍ഷന്, പലിശ ഇനത്തിനായി ചെലവിടുന്നത്.\nകൊറോണ സാഹചര്യത്തിൽ ഗുരു തരമായ സാമ്പത്തിക പ്രതിസന്ധി നേരിട്ടപ്പോൾ, സംസ്ഥാന ഗവണ്മെന്റ് സർക്കാർ ജീവനക്കാർ, അധ്യാപകർ എന്നിവരുടെ ഒരു മാസത്തെ ശമ്പളം അഞ്ച് ഗഡുവായി മാറ്റിവയ്‌ക്കാൻ തീരുമാനിക്കുകയുണ്ടായി. അതിനെ പോലും എതിർത്തും സർക്കാർ ഉത്തരവ് പരസ്യമായി കത്തിച്ചും ഒരുവിഭാഗം ജീവനക്കാർ രംഗത്ത് വറുകയാണ് ചെയ്തത്.\nമദ്യം, ലോട്ടറി, സ്റ്റാമ്പ് ഡ്യൂട്ടി, വാഹന രജിസ്‌ട്രേഷന് എന്നിവയില് നിന്നാണ് കേരളത്തിന്റെ വരുമാനം; കൊറോണ കാലത്ത് അതൊക്കെ പൂര്‍ണമായി നിലച്ചുവെന്നതാണ് യാഥാര്‍ത്ഥ്യം.\nബിജെപി യെ പോലുള്ള ഫാഷിസ്റ്റ് റെയ്സിസ്റ്റ് നയപരിപാടികളുള്ള ഒരു പാർട്ടി രാജ്യം ഭരിക്കുന്ന അവസരത്തിൽ ഇത്തരം ആശങ്കകൾ സ്വാഭാവികമാണ്. സത്യത്തിൽ ബിജെപി, കോൺഗ്രസ്സ് അടക്കമുള്ള എല്ലാ മുഖ്യധാരാ പാർട്ടികളും പത്രങ്ങളും മാധ്യമങ്ങളും സർക്കാർ ജീവനക്കാരോടൊപ്പമാണ്\nനാടു മുടിഞ്ഞാലും സാരമില്ല, അദ്ധ്വാനത്തേക്കാൾ വേതനം പറ്റുന്ന തങ്ങളുടെ ആനുകൂല്യങ്ങളുടെ മേൽ കൈവെക്കാൻ അനുവദിക്കില്ല എന്ന പ്രഖ്യാപനമായിരുന്നു അത്. കേരളത്തിലെ ആനുകൂല്യങ്ങളൊന്നും അനുഭവിക്കാത്ത ബഹുഭൂരിപക്ഷം വരുന്ന സാധാരണക്കാർക്ക് സർക്കാർ ഉദ്യോഗസ്ഥർ എന്ന മേൽത്തട്ടുകാരോട്തന്നെ കടുത്ത രോഷമുണ്ടാക്കാനിടയാക്കിയ സംഭമായിരുന്നു അത്. ഇതിനുശേഷമാണ് നിലവിലുള്ള പെൻഷനെതിരായും, എല്ലാവർക്കും പെൻഷൻ വേണമെന്ന ആവശ്യമുയർത്തിയും സാമൂഹ്യമാധ്യമങ്ങൾവഴി പ്രചാരണങ്ങൾ കേരളത്തിൽ ശക്തിപ്പെട്ടത്.\nഅമേരിക്കയും ബ്രിട്ടനും അടങ്ങിയ ലോകത്തിലെ പല വികസിത രാജ്യങ്ങളും അവരുടെ പൗരന്മാർക്ക് നാഷണൽ ഇൻഷൂറൻസ് അടക്കമുള്ള സംവിധാനങ്ങൾ കൊടുക്കുന്നുണ്ട്.\nനമ്മുടെ നാട്ടിലെ സർക്കാർ ഉദ്യോഗസ്ഥരിൽ ഒരു വിഭാഗം അനർഹമായി വൻതുക ശമ്പളവും ആനുകൂല്യവും പിന്നെ മേശയുടെ അടിയിലൂടെ കൈക്കൂലിയും കൈപ്പറ്റിക്കൊണ്ടിരിക്കുന്നുവെന്നതിൽ യാതൊരു തർക്കവുമില്ല. ഒരുലക്ഷവും ഒന്നരലക്ഷവും വരെ പെൻഷൻ കൈപ്പറ്റുന്ന ആയിരങ്ങൾ നമ്മുടെ നാട്ടിലുണ്ട്. കാരണം പെൻഷൻ എന്ന് പറയുന്നത് അവസാനം കൈപ്പറ്റുന്ന ശമ്പളത്തിന്റെ 50 ശതമാനം ആണ്. കേന്ദ്ര സർക്കാറിന്റെ ശരാശരി പെൻഷൻ 35000 രൂപയാണ്. ഇപ്പോൾ കേന്ദ്രസർക്കാർ ജീവനക്കാർക്ക് മാത്രം 1.8ലക്ഷം കോടിരൂപയാണ് പെൻഷൻ ഇനത്തിൽ നൽകുന്നത്. അങ്ങനെ സംസ്ഥാനങ്ങളിലെ എല്ലാം കണക്കെടുക്കുമ്പോൾ ഏതാണ്ട് 12ലക്ഷം കോടിരൂപ പെൻഷനുവേണ്ടി മാത്രം ചെലവിടേണ്ടി വരുന്നു.\nസര്‍ക്കാരിന്റെ ശമ്പളം പറ്റുന്ന ഉദ്യോഗസ്ഥന്മാര്, അധ്യാപകര്, പട്ടാള ക്കാര്, പോലീസ്, തദ്ദേശസ്വയംഭരണ സ്ഥാപനങ്ങളിലെ ഉദ്യോഗസ്ഥര്, ബാങ്ക് ജീവനക്കാര് തുടങ്ങിയവരെ പോലെ തുല്യരാണ് കൂലിപ്പണിക്കാരനും, കൃഷിക്കാരനും, മുടിവെട്ടുകാരനും, വൈറ്റ് വാഷിംഗുകാരനും, ഓട്ടോറിക്ഷാ ക്കാരനും, മീന്‍കച്ചവടക്കാരനും, റബ്ബര് ടാപ്പിംഗുകാരനുമൊക്കെ. ഇവരെല്ലാം ഒന്നിക്കുമ്പോഴാണ് രാജ്യത്തിന്റെ വികസനം സമഗ്ര മാകുന്നത്.\n‘ദേരപ്പൻ’ സവിശേഷതയാർന്ന ഒരു നോവൽ ശില്പം\nഈ കഴിഞ്ഞ ഒക്ടോബറിൽ ഷാർജ പുസ്തകമേള സന്ദശിച്ചപ്പോൾ വാങ്ങാൻ കുറച്ചു പുസ്തകങ്ങളുടെ ലിസ്റ്റ് മനസ്സിൽ കുറിച്ചിട്ടത് കൊണ്ടാണോ എന്നറിയില്ല, പ്രിയ കൂട്ടുകാരൻ സി പി ചന്ദ്രൻ വെച്ചുനീട്ടിയ ‘ദേരപ്പൻ’ എന്ന നോവൽ അല്പം അനിഷ്ടത്തോടെയാണ് വാങ്ങിയത്.എ വി പവിത്രന്റെ അവതാരികയാണ് നോവലിലേക്ക് കാലെടുത്തവെക്കാൻ പ്രേരണ നൽകിയത്. പ്രശാന്ത് ബാബു കൈതപ്രത്തിന്റെ ആദ്യ നോവൽ ആയ ദേരപ്പൻ, കഥാപത്രങ്ങളും കഥപറച്ചിലിന്റെ തെളിമയും ഭാഷയുടെ ലാളിത്യം കൊണ്ടും ആദ്യാവസാനം പാരായണക്ഷമത നൽകുന്നു എന്നതു പ്രത്യേകം എടുത്തുപറയേണ്ടതുണ്ട്.\nപ്രശാന്ത് ബാബു കൈതപ്രത്തിന്റെ ആദ്യ നോവൽ ആയ ദേരപ്പൻ, കഥാപത്രങ്ങളും കഥപറച്ചിലിന്റെ തെളിമയും ഭാഷയുടെ ലാളിത്യം കൊണ്ടും ആദ്യാവസാനം പാരായണക്ഷമത നൽകുന്നു എന്നതു പ്രത്യേകം എടുത്തുപറയേണ്ടതുണ്ട്\n“ഇതിവൃത്തത്തിന്റെ സാർവ ലൗകികതകൊണ്ടും ജീവിതാനുഭവങ്ങളുടെ തീവ്രത കൊണ്ടും ‘ ദേരപൻ ‘ ആസ്വാദകശ്രദ്ധ ആർജ്ജിക്കുമെന്നതിൽ സംശയമില്ല . മലയാള നോവലിന്റെ പാരമ്പര്യത്തിന്റെ സചേതനാംശവും പുതിയ കാലത്തിന്റെ ആഖ്യാനരീതികൊണ്ട് കൈവരിച്ച സൗന്ദര്യവും ‘ ദേരപ്പൻ ‘ സവിശേഷതയാർന്ന ഒരു നോവൽശില്പമായിത്തീരാൻ കാരണമാകുന്നു” എന്നു അവതാരികയിൽ അഭിപ്രായപ്പെടുന്നുണ്ട്.\nഉത്തര കേരളത്തിലെ വിശിഷ്യാ പയ്യന്നൂർ ,അന്നൂർ, ത്രിക്കരിപ്പൂർ, മാടായി, പഴയങ്ങാടി തുടങ്ങിയ ദേശങ്ങളിലെല്ലാം ദേരപ്പനും ഓർമകളും സഞ്ചരിക്കുന്നു എന്നത് എന്നെ സംബന്ധിച്ചിടത്തോളം എന്റെ ബാല്യ കൗമാരത്തിലൂടെയുള്ള ഓർമ്മകൾ കൂടിയാണ്. ഇതിലെ പല കഥാപാത്രങ്ങളും ഇപ്പോഴും മാഞ്ഞു പോകാതെ മനസ്സിൽ തങ്ങി നിൽക്കുന്നു എന്നതും നോവലിന്റെ ഗുണമേന്മയായി കാണാം.\n“പഠനമവസനിപ്പിച്ചു ഉച്ച ഭക്ഷണത്തിനു പിരിയുമ്പോൾ ഏയ്ശ്ശൻ ദേരപ്പനെ അടുത്തേക്ക് വിളിച്ചു. രണ്ടു പുസ്തകങ്ങൾ അവന്റെ കെയ്യിൽ കൊടുത്തു. വായിക്കണം ഒരുപാട്. വെള്ളത്തിൽ തുഴഞ്ഞു പോകുമ്പോഴുള്ള സുഖമുണ്ടാവും, പുസ്തകങ്ങളിലൂടെ പോകുമ്പോൾ. വായിച്ചു. അവമാത്രമല്ല . പിന്നെയും ഒരുപാട് പുസ്തകങ്ങൾ . ഏയ്ശ്ശൻ പറഞ്ഞതു പോലൊരു സുഖമുണ്ട്. പുതിയ ലോകങ്ങളിലേക്ക് തോണിലിരുത്തി കൊണ്ടുപോകുന്നവ”. കൂടുതല് ജാടയില്ലാതെ സാധാരണക്കാരന് വായിച്ചു മനസ്സിലാക്കാനും ആസ്വദിക്കാനും ഇതുപോലുള്ള ഒരുപാട് കഥാ സന്ദർഭങ്ങളുണ്ട് ഈ നോവലില്. കൈരളി ബുക്ക്സ് പ്രസിദ്ധീകരിച്ച ഈ നോവൽ നല്ല വായനുഭവം നല്കുന്നു.വെള്ളത്തിൽ തുഴഞ്ഞു പോകുമ്പോഴുള്ള ഒരുസുഖമുണ്ടാവും….\nആരോ ചോദിച്ചത് പോലെ മഹാത്മാക്കളുടെ ഏറ്റവും വലിയ ശത്രുക്കൾ അവരുടെ അനുയായികൾ തന്നെയല്ലേ? ത്യാഗനിർഭരമായ ജീവിത ശൈലി കൊണ്ടും, സൽക്കർമ്മങ്ങളാൽ ദൈവപ്രീതി കരസ്ഥമാക്കിക്കൊണ്ടും, മഹത്തായ സന്ദേശങ്ങൾ ലോകത്തിന് പകർന്ന് നൽകിക്കൊണ്ടും ജനഹൃദയങ്ങളിൽ സ്ഥിര പ്രതിഷ്ഠ നേടി സർവ്വ സമ്പന്നമായതാണ് മഹാത്മക്കളുടെ ജീവിതം. വിനയവും, ലാളിത്യവും ജീവിതത്തിലുടനീളം കാത്ത് സൂക്ഷിച്ചവരാണവർ. പക്ഷേ, ഇന്നത്തെ അവരുടെ അനുയായികളെന്ന് പറയുന്നവരോ? അവർ പാവം മഹാത്മാക്കളുടെ ജീവിതം അശുദ്ധമാക്കാൻ ശ്രമിക്കുന്നു. പരസ്യമായി മഹാന്മാരുടെ മഹത് വചനങ്ങൾ ഉരുവിടുന്നുവെങ്കിലും പ്രവൃത്തികൾ വിപരീത ദിശയിലേക്ക് തിരിയുന്നു.\nനിങ്ങളാണോ കൂട്ടരെ, ലോകം നന്നാക്കാൻ നടക്കുന്നവർ??? ലജ്ജ തോന്നുന്നു.ലോകത്തെവിടെ ചെന്ന് നോക്കിയാലും ഇത്തരക്കാരെ നമുക്കിന്ന് ധാരാളം കാണുവാൻ സാധിക്കും. മഹാമാരിയുടെ കാലമായിട്ടും മനുഷ്യ മനസ്സുകളിൽ മരവിപ്പ് തന്നെ. ഒരു മാറ്റവുമില്ലല്ലോ നാഥാ…\nസ്നേഹം, ഐക്യം , സത്യം, നീതി, ന്യായം, സഹകരണം, കാരുണ്യം, ത്യാഗം എന്നിവ വെറും വാക്കുകളിൽ മാത്രം ഒതുങ്ങി നിൽക്കുന്നു. സ്വാർത്ഥതയും, അഹങ്കാരവും, ദാർഷ്ട്യവും ഇന്നവരുടെ മുഖമുദ്രയായി മാറിയിരിക്കുന്നു. അരമന ചർച്ചകളും, രഹസ്യങ്ങളും അവർ പതിവാക്കിയിരിക്കുന്നു. അധികാര വടംവലിയും, വ്യക്തി താല്പര്യങ്ങളുമൊക്കെ അനീതിക്ക് കൂട്ട് നിൽക്കാൻ അവർക്ക് പ്രേരണയാവുന്നു. പദവികൾക്കും നിലനില്പിനും വേണ്ടി തങ്ങളുടെ ചുറ്റുമുള്ളവരെ കരിതേച്ച് കാണിക്കുവാനും, പിന്നിൽ നിന്ന് കുതികാൽ കൊണ്ട് ചവിട്ടി താഴ്ത്താനും അവർക്ക് ഒരു മടിയുമില്ല. സ്ഥാനമാനങ്ങളും, സ്വാർത്ഥ താല്പര്യങ്ങളും, അഹങ്കാരവും അവരെ മദോന്മുത്തരാക്കി മാറ്റുന്നു. അന്ധതയും, ബധിരതയും അവരെ കീഴടക്കിയിരിക്കുന്നു വിട്ട്‌വീഴ്ചയെന്നത് അവരുടെ നിഘണ്ടുവിൽ ഇല്ലേ ഇല്ല. തങ്ങളുടെ ശക്തിയെന്താണെന്ന് പ്രകടിപ്പിക്കലാണ് അത്തരക്കാർക്ക് പ്രധാനം. വിനയവും, ലാളിത്യവും അവരെ തൊട്ട് തീണ്ടിയിട്ടേ ഇല്ല. നിങ്ങളാണോ കൂട്ടരെ, ലോകം നന്നാക്കാൻ നടക്കുന്നവർ??? ലജ്ജ തോന്നുന്നു.ലോകത്തെവിടെ ചെന്ന് നോക്കിയാലും ഇത്തരക്കാരെ നമുക്കിന്ന് ധാരാളം കാണുവാൻ സാധിക്കും. മഹാമാരിയുടെ കാലമായിട്ടും മനുഷ്യ മനസ്സുകളിൽ മരവിപ്പ് തന്നെ. ഒരു മാറ്റവുമില്ലല്ലോ നാഥാ.\nനിന്റെ വിനീത ദാസരിൽ നിലനില്ക്കാൻ സഹായിക്കണമേ. പിന്തുടരുന്ന മാർഗ്ഗം ശരിയാണെങ്കിൽ അതിൽ നിലനില്ക്കാൻ സഹായിക്കേണമേ. അല്ലെങ്കിൽ ശരിയായ മാർഗ്ഗത്തിലേക്ക് നയിക്കുകയും അവിടെ നിലനിർത്തുകയും ചെയ്യേണമേ എന്ന് ദൈവത്തോട് പ്രാർത്ഥിക്കുന്നു.\nസർവ്വ ശക്തനായ ദൈവത്തിൽ വിശ്വസിക്കുകയും, അവന്റെ അസ്ഥിത്വത്തെ പ്രാർത്ഥനകളിലൂടെ അനുഭവിച്ചറിയുകയും ചെയ്യുന്നു.\nദൈവത്തിന്റെ വിനീത ദാസൻ.\nപശു ഒരു രാഷ്ട്രീയ ചിഹ്നം\nന്യൂനപക്ഷ-ഭൂരിപക്ഷ വർഗീയതയ്‌ക്കെതിരായും സ്വത്വരാഷ്ട്രീയചിന്തയ്‌ക്കെതിരായും ശക്തമായ നിലപാട് കൈക്കൊള്ളുന്ന പ്രമുഖ എഴുത്തുകാരനാണ് ഹമീദ് ചേന്നമംഗലൂര്. അദ്ദേഹത്തിന്റെ പല ലേഖനങ്ങളും ആഴ്ചപ്പതിപ്പിലൂടെ വായിക്കാനുള്ള അവസരം ലഭിച്ചിട്ടുണ്ട് . ഇത്തരം വിഷയങ്ങളില് രൂക്ഷമായ ഭാഷയിൽ സാമൂഹിക വിമർശനം നടത്തുന്ന ഹമീദ് ചേന്ദമംഗലൂരിന്റെ 26 ലേഖനങ്ങളുടെ സമാഹാരമാണ് ‘പശുവിനെ രാഷ്രിയ മൃഗമാകുമ്പോൾ’ എന്ന പുസ്തകത്തിലുള്ളത്.\nമനുഷ്യന്റെ പശു ഭക്തിയുടെ ചരിത്രം വളരെ പുരാതനമാണ്. ഗോക്കളെ പൂജിക്കുന്ന ഒരുവിഭാഗം ഇസ്‌റാഈല് സമുദായത്തിന്റെ സമീപ പ്രദേശങ്ങളില് പരക്കെ പ്രചാരത്തിലുണ്ടായിരുന്നു. ഈജിപ്തിലും കന്‍ആനിലും അത് സാര്‍വ്വത്രികമായിരുന്നു. യഹൂദ മതപ്രവാചകൻ മോശ തന്റെ അനുയായികളോട് പശുവിനെ അറുകാൻ കല്പിച്ചപ്പോൾ സൃഷ്ടി പൂജ നടത്തി വന്നിരുന്ന ഒരു സമൂഹം അതിനുപാകപ്പെട്ടിരുന്നില്ല.\nപുരാതന ഇന്ത്യയിലെ പശു ആരാധന ഒരുപക്ഷേ വേദ കാലഘട്ടത്തിലെ ഇടയ ആര്യന്മാരിൽ നിന്നായിരിക്കാം ആരംഭിച്ചത്.വേദ സംസ്കാരത്തിന്റെ പിൻ‌ഗാമികളായ ഭൂരിപക്ഷം ഹിന്ദുക്കളും പശുവിനെ ആക്രമിക്കുന്നത് തങ്ങളുടെ മതം, സംസ്കാരം, രാഷ്ട്രീയ സ്വാധീനം എന്നിവയ്ക്കെതിരായ ആക്രമണമായി കണക്കാക്കുന്നതിനാൽ പശു ‘രാഷ്ട്രീയ ചിഹ്നമായി’പണ്ടുമുതലേ വർത്തിച്ചിട്ടുണ്ട്. പശുവിനെ മാതാവായി കാണുന്ന ഹിന്ദു, പശുവിനെ കൊന്നു തിന്നുന്ന മു‍സ്‍ലിം എന്ന മട്ടിൽ സമൂഹത്തില് താളപ്പിഴ സൃഷ്ടിക്കുന്ന ഇന്ത്യയിലെ ഫാഷിസ്റ്റ് രാഷ്ട്രീയം പത്തൊമ്പതാം നൂറ്റാണ്ടിന്റെ അവസാന ദശകങ്ങൾക്കു മുതലേ രൂപപ്പെട്ടു. ഈരീതിയിലുള്ള വിദ്വേഷത്തിന്റെ പ്രത്യയശാസ്ത്രത്തെ തുറന്നു കാട്ടുകയാണ് ഈ കൃതിയിലൂടെ .\nപശുവിനെ മാതാവായി കാണുന്ന ഹിന്ദു, പശുവിനെ കൊന്നു തിന്നുന്ന മു‍സ്‍ലിം എന്ന മട്ടിൽ സമൂഹത്തില് താളപ്പിഴ സൃഷ്ടിക്കുന്ന ഇന്ത്യയിലെ ഫാഷിസ്റ്റ് രാഷ്ട്രീയം പത്തൊമ്പതാം നൂറ്റാണ്ടിന്റെ അവസാന ദശകങ്ങൾക്കു മുതലേ രൂപപ്പെട്ടു\nപശുവിന്റെ പേരിൽ ഹിന്ദുത്വവാദികൾ മുതലെടുക്കാൻ ശ്രമിക്കുമ്പോൾ അതിനെ വിമർശിക്കുന്ന അതേ കരുത്തോടെ ഇസ്ലാമിക തീവ്രവാദത്തെയും എതിർക്കുന്നുണ്ട് ഈ പുസ്തകത്തിലൂടെ ഹമീദ് ചേന്നമംഗലൂർ .ജിഹാദിന്റ പേരില് ന്യായീകരണം നടത്തുന്ന ഇസ്ലാമികതീവ്രവാദികള് ഹിന്ദുവര്‍ഗ്ഗീയതയ്ക്ക് വളം വെച്ചുകൊടുക്കുകയാണ് ചെയ്യുന്നതെന്ന് അദ്ദേഹം നിരീക്ഷിക്കുന്നു .സെക്കുലര് ഇന്ത്യയുടെ തകർച്ചയിലൂടെ ഒരു ഹിന്ദുപാക്കിസ്താനായിരിക്കും ഇവിടെ രൂപപ്പെടുക എന്ന് നമ്മള് ഭയപ്പെടേണ്ടതുണ്ട് എന്ന് അദ്ദേഹം തുറന്നെഴുതുന്നു. പാകിസ്താനിലെ വർത്തമാനവസ്ഥയെ കണക്കറ്റുവിമർശിക്കുന്നുണ്ട് അദ്ദേഹം.പാക്കിസ്ഥാനിൽ ജീവനോടെയിരിക്കണമെങ്കിൽ തീവ്ര സുന്നി മതമൗലിക കേന്ദ്രങ്ങൾക്കും അവയുടെ സംരക്ഷകരായി സർക്കാരിലും സൈന്യത്തിലും വർത്തിക്കുന്നവർക്കെതിരെ ഒരക്ഷരം ഉരിയാടാതിരിക്കണം എന്നതാണ് നിലവിലെ അവസ്ഥാ. ഇത്തരം ചിന്താഗതികൾ ഇവിടെയുള്ള ചില മുസ്ലിം സംഘടനകൾ വെച്ചുപുലത്തുന്നു എന്നത് ഗൗരവമായി കാണേണ്ടതുണ്ടെന്ന് ഉദാഹരണ സഹിതം വിലയിരുത്തുന്നു.\nപെരുമാൾ മുരുകനും ഐഎസും മുസ്‍ലിം സ്ത്രീകളുടെ വർത്തമാനകാലവുമെല്ലാം അദ്ദേഹം വ്യത്യസ്ത കോണിലൂടെ ഈ പുസ്തകത്തിൽ അവതരിപ്പിക്കുന്നുണ്ട്. ഗ്രീൻ ബുക്ക്സ് പ്രസിദ്ധീകരിച്ച ഈ പുസ്തകം നമ്മുടെ യുവ തലമുറ വായിച്ചിരിക്കേണ്ടതാണ്.\n1 Jul 2020\t 1


സര്‍ക്കാരിന് കിടപ്പറയില് അവകാശമില്ല: ശശി തരൂര്\nTue Mar 26 2019 03:31:50 GMT+0530 (IST)\nന്യൂഡല്‍ഹി: സ്വവര്‍ഗ ലൈംഗികതയെ അംഗീകരിച്ച സുപ്രിംകോടതി വിധി മനുഷ്യ അന്തസ്സിനെ മാനിക്കുന്നതാണെന്ന് ശശി തരൂര് എംപി. ജനാധിപത്യത്തില് സ്വകാര്യ ജീവിതത്തിന് അവകാശമുണ്ടെന്നും അതില് സര്‍ക്കാരിന് അഭിപ്രായം പറയാനോ ക്രിമിനല്‍ക്കുറ്റമാക്കി അവരെ അറസ്റ്റ് ചെയ്യാനോ അവകാശമില്ല. സര്‍ക്കാരുകള്‍ക്ക് ജനങ്ങളുടെ കിടപ്പുമുറിയിലും വീട്ടിലും കടന്നുകയറാനുള്ള അവകാശമില്ലെന്നാണ് വിധിയെ സ്വാഗതം ചെയ്തുകൊണ്ട് തരൂര് പറഞ്ഞത്.\nവിധി ഭരണഘടനയുടെ അടിസ്ഥാനത്തിലുള്ളതാണ്. ഈ രാജ്യത്ത് എല്ലാവര്‍ക്കും തുല്യ അവകാശമുണ്ട്. താന് പാര്‍ലമെന്റിലും ഇതാണു പറയാന് ശ്രമിച്ചതെന്നും തരൂര് പറഞ്ഞു. സ്വവര്‍ഗ ലൈംഗികത നിയമവിധേയമാക്കാന് രണ്ടുതവണ തരൂര് പാര്‍ലമെന്റില് ബില്ല് അവതരിപ്പിക്കാന് ശ്രമിച്ചിരുന്നു. എന്നാല്, ബിജെപി എംപിമാര് ഇതു തടസ്സപ്പെടുത്തുകയായിരുന്നു.\nവിധി സ്വാഗതം ചെയ്യുന്നു. കൂടുതല് സമത്വവും സുതാര്യവുമായ സമൂഹത്തിന്റെ തുടക്കമാവട്ടെ വിധിയെന്നും കോണ്‍ഗ്രസ് തങ്ങളുടെ ഔദ്യോഗിക ട്വിറ്റര് പേജില് കുറിച്ചു.\nഅതേസമയം, വിധി സ്വാഗതം ചെയ്തുകൊണ്ട് നിരവധി രാഷ്ട്രീയ, സാംസ്‌കാരിക പ്രമുഖര് രംഗത്തെത്തി. ചരിത്രപരമായ വിധിയെന്നാണ് ബോളിവുഡ് സംവിധായകന് കരണ് ജോഹര് വിധിയെ വിശേഷിപ്പിച്ചത്. രാജ്യത്തിന് അതിന്റെ ഓക്‌സിജന് തിരിച്ചുകിട്ടിയിരിക്കുന്നെന്നും കരണ് കുറിച്ചു.\n377 ഭാഗികമായി റദ്ദാക്കിയ സുപ്രിംകോടതിക്ക് നന്ദി. എല്ലാവര്‍ക്കും തുല്യാവകാശം വേണമെന്ന് ആഗ്രഹിക്കുന്ന ഒരു ജനതയ്ക്ക് ഇതു ചരിത്രദിവസമാണ്. നിയമവ്യവസ്ഥ അതിന്റെ കടമ നിര്‍വഹിച്ചെന്നാണ് ബോളിവുഡ് താരം ആമിര്‍ഖാന് പറഞ്ഞത്.\nഋത്വിക് റോഷന്, വിദ്യാബാലന്, അനുഷ്‌ക ശര്‍മ, രണ്‍വീര് സിങ്, സോനം കപൂര്, വരുണ് ധവാന്, അര്‍ജുന് കപൂര്, അഭിഷേക് ബച്ചന്, സ്വരാ ഭാസ്‌കര്, ജോണ് എബ്രഹാം, പ്രീതി സിന്റ, റിതേഷ് ദേശ്മുഖ് തുടങ്ങി ബോളിവുഡിലെ നിരവധിപേര് വിധിയെ സ്വാഗതംചെയ്തുകൊണ്ട് രംഗത്തെത്തി.


india gdp will nine percentage down adb\nഇന്ത്യയുടെ സമ്പദ് വ്യവസ്ഥ ഒമ്പതു ശതമാനം ചുരുങ്ങും; എഡിബി\n2021-22ൽ ഇന്ത്യ ശക്തമായി തിരിച്ചുവരുമെന്ന് റിപ്പോര്‍ട്ട്.\nPublished on : 15 Sep, 2020 , 8:02 am\nന്യൂ ഡൽഹി: കോവിഡ് പശ്ചാത്തലത്തിൽ ഇന്ത്യയുടെ സമ്പദ് വ്യവസ്ഥ നടപ്പു സാമ്പത്തിക വർഷം ഒമ്പതു ശതമാനം ചുരുങ്ങുമെന്ന് ഏഷ്യൻ വികസന ബാങ്ക് (എഡിബി). രാജ്യത്തെ സാമ്പത്തിക പ്രവർത്തനങ്ങളെ കോവിഡ് ഗണ്യമായ തോതിൽ ബാധിച്ചതായി എഡിബി വിലയിരുത്തുന്നു- എഎന്‍ഐ റിപ്പോര്‍ട്ട്.\nഎന്നാൽ, 2021-22ൽ ഇന്ത്യ ശക്തമായി തിരിച്ചുവരും. അടുത്ത വർഷം മൊത്തം ആഭ്യന്തര ഉത്പാദനം (ജിഡിപി) എട്ടു ശതമാനം വളരുമെന്നാണു എഡിബി വ്യക്തമാക്കുന്നത്. അടുത്ത വർഷം ബിസിനസ് പ്രവർത്തനങ്ങൾ ഊർജിതമാകുമെന്നാണ് നിഗമനം.\nകോവിഡ് പ്രതിരോധത്തിന് ഇന്ത്യ ഏർപ്പെടുത്തിയ കർശനമായ ലോക്ക് ഡൗൺ സാമ്പത്തിക പ്രവർത്തനങ്ങളെ കാര്യമായി തന്നെ ബാധിച്ചെന്ന് എഡിബി ചീഫ് ഇക്കണോമിസ്റ്റ് യസുയുകി സവാഡ ചൂണ്ടിക്കാട്ടി. കോവിഡ് ടെസ്റ്റിങ്, ട്രാക്കിങ്, ചികിത്സ എന്നിവയിൽ ഫലപ്രദമായ നടപടികൾ ഇന്ത്യ സ്വീകരിച്ചുവെന്നും സവാഡ അഭിപ്രായപ്പെടുന്നു.\nഇന്ത്യയുടെ സമ്പദ് വ്യവസ്ഥ ഈ സാമ്പത്തിക വർഷം പത്തര ശതമാനം ചുരുങ്ങുമെന്നാണ് ഏതാനും ദിവസം മുൻപ് ആഗോള റേറ്റിങ് ഏജൻസി ഫിച്ച്, അവരുടെ നിഗമന റിപ്പോർട്ടിൽ ചൂണ്ടിക്കാട്ടിയത്. ഏപ്രിൽ- ജൂൺ ക്വാർട്ടറിൽ രാജ്യത്തെ ജിഡിപി 23.9 ശതമാനം ചുരുങ്ങിയിരുന്നു.\nക്വാർട്ടർ ജിഡിപി കണക്കാക്കാൻ തുടങ്ങിയ ശേഷമുള്ള ഏറ്റവും വലിയ തകർച്ചയാണിത്. വരും ക്വാർട്ടറുകളിൽ രാജ്യം തിരിച്ചുവരവിന്‍റെ ആദ്യ പടികൾ കയറുമെന്നാണു പൊതുവായ നിഗമനം.


Aishwarya Rai Bachchan About Her Dating With Salman Khan And Breakup | ഐശ്വര്യ റായിയെ പ്രണയിച്ചിരുന്ന സമയത്ത് വന്ന ഓഫര് സല്‍മാന് ഖാന് വേണ്ടെന്ന് വെച്ചു! പകരം ഷാരുഖ് ഖാന് വന്നു - Malayalam Filmibeat\n| Updated: Thursday, July 2, 2020, 14:57 [IST]\nഅഭിഷേക് ബച്ചനുമായിട്ടുള്ള വിവാഹത്തോടെ ഇന്ത്യന് സിനിമയിലെ ഏറ്റവും വലിയ കുടുംബത്തിലേക്ക് ആയിരുന്നു ഐശ്വര്യ എത്തിയത്. ഇപ്പോള് മകള്‍ക്കും ഭര്‍ത്താവിനുമൊപ്പം സന്തോഷത്തോടെ കഴിയുകയാണ്. എന്നാല് ലോകസുന്ദരി ആയതോടെ സിനിമയിലേക്ക് എത്തിയ ഐശ്വര്യ റായിയ്ക്ക് ഒരുപാട് പ്രണയങ്ങളുണ്ടായിരുന്നു. പലപ്പോഴും ഇത് വാര്‍ത്തകളില് നിറയുകയും ചെയ്തു.\nഏറ്റവും ശ്രദ്ധേയം സല്‍മാന് ഖാനും ഐശ്വര്യ റായിയും തമ്മിലുള്ള പ്രണയമായിരുന്നു. 1999 ല് ഹം ദില് ദേ ചുക്കെ സനം എന്ന സിനിമയില് നായിക, നായകന്മാരായി എത്തിയതോടെ ഇവരുടെ കെമിസ്ട്രി വര്‍ക്ക് ചെയ്തു. പിന്നീട് തൊണ്ണൂറുകളിലും 2000 ത്തിന്റെ തുടക്കത്തിലും നിരവധി സിനിമകളില് ഇരുവരും ഒന്നിച്ചു. ഇതോടെയാണ് പ്രണയത്തിലാവുന്നത്.\nഐശ്വര്യ റായിയും സല്‍മാന് ഖാനും തമ്മിലുള്ള പ്രണയം ബോളിവുഡ് സിനിമാലോകത്തിന്റെ ചരിത്രത്തില് ആഴത്തില് പതിഞ്ഞൊരു കാര്യമായിരുന്നു. ഒരു കാലത്ത് ഭ്രാന്തമായി സ്‌നേഹിച്ചിരുന്നവരാണ് ഇരുവരുമെങ്കിലും ഇപ്പോള് പരസ്പരം കാണാതിരിക്കാനും ഒന്നിച്ച് വരാതിരിക്കാനുമുള്ള ശ്രമങ്ങളും നടത്താറുണ്ട്. നേരത്തെ പല തവണ സല്‍മാനുമായിട്ടുള്ള പ്രണയം തകര്‍ന്നതിനെ കുറിച്ച് ഐശ്വര്യ പറഞ്ഞിരുന്നു. അദ്ദേഹം തന്നെ ശാരീരികമായും മാനസികമായും ഉപദ്രവിച്ചിരുന്ന കാര്യവും ഐശ്വര്യ വെളിപ്പെടുത്തിയിരുന്നു.\nഎന്നാല് പുറംലോകത്ത് അറിയാത്ത ചില കാര്യങ്ങളുണ്ട്. ഇരുവരും പ്രണയത്തിലായിരുന്ന സമയത്ത് ഐശ്വര്യ റായിയുടെ സഹോദരന്റെ വേഷത്തില് അഭിനയിക്കാനുള്ള അവസരം ലഭിച്ചിരുന്നു. മന്‍സൂര് ഖാന് സംവിധാനം ചെയ്ത ജോഷ് എന്ന ചിത്രത്തിലാണ് സല്‍മാന് ഖാന് ഐശ്വര്യയുടെ ഓണ്‍സ്‌ക്രീനിലെ സഹോദരനാകാന് അവസരം ലഭിച്ചത്. എന്നാല് സല്‍മാന് അത് വേണ്ടെന്ന് വെക്കുകയായിരുന്നു. പകരം ഷാരുഖ് ഖാന് ആയിരുന്നു ഈ ചിത്രത്തില് അഭിനയിച്ചതെന്നുമാണ് അറിയുന്നത്. വര്‍ഷങ്ങള്‍ക്ക് മുന്‍പുള്ള കാര്യങ്ങള് വീണ്ടും തരംഗമാവുകയാണ്.\nസല്‍മാന് ഖാന് അമിതമായി മദ്യപിച്ച് വന്ന് മാനസികമായും ശാരീരികമായും ഉപദ്രവിക്കുകയും മോശം രീതിയില് പെരുമാറിയിരുന്നു. എന്നാല് അദ്ദേഹത്തിന് വേണ്ടി എല്ലാം സഹിച്ച് നിന്നു. ഇതൊക്കെ കൊണ്ടാണ് ആത്മാഭിമാനമുള്ള സ്ത്രീയെ പോലെ ആ റിലേഷന്‍ഷിപ്പ് ഞാനും അവസാനിപ്പിച്ചത്. ഇരുവരും തമ്മില് ബന്ധം അവസാനിപ്പിച്ചതിന്റെ കാരണം അതാണെന്ന് നേരത്തെ ഐശ്വര്യ റായി പറഞ്ഞിരുന്നു. എന്നാല് ഇക്കാര്യത്തെ കുറിച്ച് സല്‍മാന്റെ സഹോദരന് സെഹൈല് ഖാന് പ്രതികരിച്ചിരുന്നു.\nഇപ്പോള് ഐശ്വര്യ പുറംലോകത്തോട് പരസ്യമായി കരയുകയാണ്. സല്‍മാനൊപ്പം പലപ്പോഴും ഞങ്ങളുടെ വീട്ടില് വരുമ്പോഴും അവനൊപ്പം കറങ്ങി നടക്കുമ്പോഴും ഈ ബന്ധം അംഗീകരിച്ചിരുന്നോ എന്നും അദ്ദേഹം ചോദിച്ചിരുന്നു. അതിനൊപ്പം വിവേക് ഒബ്‌റോയിയുമായിട്ടുള്ള ബന്ധത്തെ കുറിച്ചും അദ്ദേഹം പറഞ്ഞിരുന്നു. വിവേക് ഒബ്‌റോയിയും ഐശ്വര്യയും തമ്മിലുള്ള പ്രണയം തകര്‍ന്നതിന് പിന്നിലും സല്‍മാന് ആണെന്ന് അന്നൊക്കെ ആരോപണം ഉണ്ടായിരുന്നു. എന്തായാലും താരങ്ങള് പരസ്പരം കാണാനുള്ള അവസരങ്ങളുണ്ടാക്കാതെ ഇരിക്കുകയാണ് ഇപ്പോള്. ഐശ്വര്യ റായിയ്ക്ക് ശേഷം കത്രീന കൈഫുമായിട്ടും സല്‍മാന് പ്രണയത്തിലായിരുന്നു. ഇപ്പോള് റുമേനിയന് ടെലിവിഷന് അവതാരകയായ ലുലിയ വന്റൂരുമായിട്ടായിരുന്നു സല്‍മാന്റെ പ്രണയം.\nAishwarya Rai Bachchan About Her Dating With Salman Khan And Breakup


വർഗീയ ശക്തികൾക്ക് അഴിഞ്ഞാടാനുള്ള മണ്ണല്ല കേരളം; മുഖ്യമന്ത്രി - Janayugom Online\nHome / News / Kerala / വർഗീയ ശക്തികൾക്ക് അഴിഞ്ഞാടാനുള്ള മണ്ണല്ല കേരളം; മുഖ്യമന്ത്രി\nവർഗീയ ശക്തികൾക്ക് അഴിഞ്ഞാടാനുള്ള മണ്ണല്ല കേരളമെന്നും അത്തരക്കാർക്കെതിരെ ശക്തമായ നടപടിയുണ്ടാവുമെന്നും മുഖ്യമന്ത്രി പിണറായി വിജയൻ. കാലടിയിൽ ബജ്റംഗ്ദൾ അക്രമികൾ മതവികാരം വ്രണപ്പെടുത്തിയെന്ന് ആരോപിച്ച് സിനിമാ ചിത്രീകരണത്തിനായി ഒരുക്കിയിരുന്ന സെറ്റ് തകർത്തതിനെക്കുറിച്ച് പ്രതികരിക്കുകയായിരുന്നു അദ്ദേഹം.\nസിനിമാ ഷൂട്ടിംഗ് സെറ്റ് എങ്ങനെയാണ് മതവികാരം വ്രണപ്പെടുത്തുന്നതെന്നും, ഏത് വികാരമാണ് അങ്ങനെ വ്രണപ്പെടുന്നതെന്നും അദ്ദേഹം ചോദിച്ചു. ലക്ഷങ്ങൾ മുടക്കി ലോക്ഡൗണിന് മുന്നേ മാർച്ചിൽ നിർമ്മിച്ചതാണ് കഴിഞ്ഞ ദിവസം വർഗീയവാദികൾ തകർത്ത സെറ്റ്. എഎച്ച്പി പ്രസിഡന്റ് എന്ന് സ്വയം വെളിപ്പെടുത്തിയ ആൾ തങ്ങളാണ് സെറ്റ് തകർത്തതെന്ന് ഫേസ്ബുക്കിൽ സ്ഥിരീകരിച്ചിട്ടുമുണ്ട്.\nഇത്തരം ആളുകൾക്കെതിരെ നടപടിയെടുക്കുമെന്നതിൽ യാതൊരു സംശയവും വേണ്ടെന്നും മുഖ്യമന്ത്രി പറഞ്ഞു.\nസിനിമാചിത്രീകരണത്തിന് തയ്യാറാക്കിയ സെറ്റ് തകർത്ത സംഭവത്തിൽ അന്വേഷണം നടത്തി കർശന നടപടികൾ സ്വീകരിക്കുമെന്ന് മന്ത്രി എ കെ ബാലൻ പറഞ്ഞു.\nസബ് രജിസ്ട്രാര് കെട്ടിടം ചരിത്ര സ്മാരകമാകും


: ഡാം ഒന്നാംവളവിൽ സംരക്ഷണഭിത്തി നിർമിക്കാനുള്ള നടപടിയായി | Thenmala\n: ഡാം ഒന്നാംവളവിൽ സംരക്ഷണഭിത്തി നിർമിക്കാനുള്ള നടപടിയായി\nകുഴിയിൽനിന്ന് സംരക്ഷണഭിത്തി കെട്ടിപ്പൊക്കണമെന്ന് ആവശ്യം\nതെന്മല: തെന്മല-ഡാം പാതയിലെ ഒന്നാംവളവിൽ സംരക്ഷണഭിത്തിനിർമാണം തുടങ്ങി. കൊടുംവളവിലെ അപകടാവസ്ഥ പരിഹരിക്കുന്നതിന്റെ ഭാഗമായാണ് സംരക്ഷണഭിത്തി നിർമിക്കുന്നത്.ഭിത്തിനിർമാണത്തിന് ആവശ്യമായ സാമഗ്രികൾ ഇറക്കിത്തുടങ്ങി. റോഡിൽ വളവിനോടു ചേർന്ന് ടൈലുകൾ പാകിയ സ്ഥലത്തുതന്നെ നിശ്ചിത നീളത്തിലും വീതിയിലും കോൺക്രീറ്റ് ഭിത്തി നിർമിക്കുമെന്നാണ് സൂചന.\nകഴിഞ്ഞദിവസം വിനോദസഞ്ചാരികളുടെ ട്രാവലർ സംരക്ഷണഭിത്തിയില്ലാത്ത റോഡിൽനിന്ന് കുഴിയിലേക്കു മറിഞ്ഞ് 17 പേർക്ക് പരിക്ക് പറ്റിയിരുന്നു. കൂടാതെ സംരക്ഷണഭിത്തിയില്ലാത്ത വളവിൽ കഴിഞ്ഞ ഒരുവർഷത്തിനിടെ നിരവധി അപകടങ്ങൾ ഉണ്ടാവുകയും ചെയ്തു.\nഎന്നാൽ, സംരക്ഷണഭിത്തി റോഡിൽ പാകിയ ടൈലിനോട് ചേർന്ന് നിർമിച്ചാൽ നിലനിൽക്കിെല്ലന്ന് ആക്ഷേപമുണ്ട്. ഭാരം കയറ്റിയെത്തുന്ന വാഹനങ്ങൾ തട്ടിയാൽ പെട്ടെന്ന് തകരാനിടയുണ്ട്. റോഡിനോട് ചേർന്ന കുഴിയിൽനിന്ന് കോൺക്രീറ്റ് സംരക്ഷണഭിത്തി നിർമിച്ചാൽ മാത്രമേ വളവിലെ അപകടാവസ്ഥ പൂർണമായും പരിഹരിക്കാൻ കഴിയുള്ളൂവെന്നും നാട്ടുകാർ പറയുന്നു.\nവന്യമൃഗങ്ങളെ തുരത്താൻ ജൈവമിശ്രിതം വിതരണം ചെയ്തു\nസമ്പൂർണ ശുചിത്വം ലക്ഷ്യമിട്ട് തെന്മല പഞ്ചായത്ത്\nജീവനക്കാർ കുറവ്; ആർദ്രം പദ്ധതി അവതാളത്തിൽ\nവൊക്കേഷണൽ ടീച്ചേഴ്‌സ് അസോസിയേഷൻ സംസ്ഥാന സമ്മേളനം കൊല്ലത്ത്\nആധാരം രജിസ്‌ട്രേഷൻ: അദാലത്ത് അഞ്ചിന്\nപട്ടാഴി ഇ.എസ്.ഐ. ഡിസ്പെൻസറി പൂട്ടാൻ നീക്കം\nവിദ്യാർഥിനിയുടെ ദുരൂഹമരണം: യുവാവ് റിമാൻഡിൽ


Home BOLLYWOOD അക്ഷയ് കുമാര് ചിത്രം ‘പൃഥ്വിരാജ്’ വീണ്ടും വിവാദത്തില്; തിരക്കഥ പരിശോധിക്കണം’; പിടിവിടാതെ കര്‍ണ്ണി സേന\nഅക്ഷയ് കുമാര് ചിത്രം ‘പൃഥ്വിരാജ്’ വീണ്ടും വിവാദത്തില്. രജ്പുത് രാജാവായിരുന്ന പൃഥ്വിരാജ് ചൗഹാന്റെ കഥ പറയുന്ന സിനിമയ്ക്ക് ‘പൃഥ്വിരാജ്’ എന്ന് പേരിട്ടത് നേരത്തെ വിവാദമായിരുന്നു.\nപൃഥ്വിരാജ് എന്ന് മാത്രം വച്ചത് പൃഥ്വിരാജ് ചൗഹാനെ അപമാനിക്കുന്നതിന് തുല്യമാണെന്നും സിനിമയുടെ പേര് മാറ്റണമെന്നും ആവശ്യപ്പെട്ട് കര്‍ണ്ണി സേന രംഗത്തെത്തിയിരുന്നു.\nAlso Read : അധികമായി തലമുടി കൊഴിയുന്നുണ്ടോ എങ്കിൽ പരീക്ഷിക്കാം ഈ ഹെയർ പാക്ക്\nPrevious articleനിങ്ങൾ എപ്പോഴെങ്കിലും താഴെ വീണിട്ട് ഒന്നും സംഭവിക്കാത്ത പോലെ നടിച്ചിട്ടുണ്ടോ? അഹാനകൃഷ്ണ\nNext article‘ഒരിക്കലും കരുതിയിരുന്നില്ല, കാരവനിൽ ഇങ്ങനെയിരിക്കുന്നതൊക്കെ ‘മിസ്സ്’ ചെയ്യും എന്ന് കല്യാണി പ്രിയദർശൻ\nതുളസിയുടെ പത്ത് ഔഷധ ഗുണങ്ങളറിയാം\nഹിന്ദുക്കൾ പവിത്രവും പുണ്യവുമായി ആരാധിക്കുന്ന തുളസിക്ക് ഔഷധ ഗുണങ്ങൾ ഏറെയാണ്. ജാതിമത ഭേദമന്യേ പണ്ടൊക്കെ എല്ലാ വീടുകളും തുളസി ചെടികൾ ധാരാളമായി ഉണ്ടാകുമായിരുന്നു. നിരവധി അസുഖങ്ങൾക്കുള്ള പ്രതിവിധിയാണ് തുളസി. ഇലയും പൂവും തണ്ടും...\nഒലിവ് ഓയിൽ, കറ്റാർ വാഴ എന്നിവ പൈല്‍സില് നിന്ന് മോചനം നേടാന് സഹായിക്കും, ഈ...\nമൂന്നാം തരംഗത്തെ കുറിച്ചുള്ള മുന്നറിയിപ്പുകള് വന്ന് തുടങ്ങി, ജാഗ്രത വേണം; ഗര്‍ഭിണികളിലെ കോവിഡ് ഗുരുതരം; ആശങ്ക കൂടാതെ...\nകേന്ദ്രത്തിന് കര്‍ഷകരുടെ താക്കീത്; അവഗണിക്കുന്നവരെ പാഠം പഠിപ്പിക്കാനറിയാമെന്ന് രാകേഷ് ടികായത്\nശക്തമായ മഴയ്ക്ക് സാധ്യത; ഇന്ന് 14 ജില്ലകളിലും യെല്ലോ അലർട്ട്\nവീണ്ടും ഡ്രോൺ ഭീഷണി; കശ്‌മീരിൽ2ഭീകരർ കൂടി കൊല്ലപ്പെട്ടു\nസ്വപ്‌ന സുരേഷില് നിന്ന് ഒരുകോടി രൂപയും ഒരു കിലോ സ്വര്‍ണവും പിടിച്ചെടുത്ത് എന്.ഐ.എ; സ്വപ്‌നയുടേയും സന്ദീപിന്റേയും അറസ്റ്റ്...\nകുഞ്ഞാലി മരയ്ക്കാറിനു വേണ്ടി ആദ്യം ചോദിച്ചത് എന്റെ പന്ത്രണ്ട് ദിവസം, പിന്നീട് സംഭവിച്ചത് തുറന്നുപറഞ്ഞ് സിദ്ദിഖ്\nഒരുകാലത്ത് ഓണ്‍ലൈന് സൗഹൃദങ്ങള് വിടരാന് കളമൊരുക്കിയ യാഹൂ ഗ്രൂപ്പ്‌സ് പ്രവര്‍ത്തനം നിര്‍ത്തുന്നു; ഡിസംബര് 15 മുതല് സേവനങ്ങള് ലഭ്യമാവില്ല